ബിജെപിയോട് വെറുപ്പില്ല; രാജ്യം ഏല്‍പ്പിക്കാന് പറ്റിയ പാര്‍ട്ടിയല്ലെന്നും പ്രകാശ് രാജ് - Samakalika Malayalam\nബിജെപിയോട് വെറുപ്പില്ല; രാജ്യം ഏല്‍പ്പിക്കാന് പറ്റിയ പാര്‍ട്ടിയല്ലെന്നും പ്രകാശ് രാജ്\nBy സമകാലിക മലയാളം ഡെസ്‌ക് | Published: 15th March 2018 08:47 PM |\nLast Updated: 15th March 2018 08:47 PM | A+A A- |\nകാസര്‍കോട്: ഭാഷയുടെയും മതത്തിന്റെയും ചിന്താഗതിയുടെയും നിലപാടിന്റെയും പേരില് ജനങ്ങളെ ഭിന്നിപ്പിച്ചു നിര്‍ത്താമെന്നത് ജനാധിപത്യ സമൂഹത്തിന് ആശ്വാസകരമല്ലെന്ന് നടന് പ്രകാശ് രാജ്. ആരോഗ്യകരമായ സമൂഹത്തില് ജനങ്ങള്‍ക്ക് ചോദ്യം ചോദിക്കാനുള്ള അവകാശമുണ്ടായിരിക്കണം. വര്‍ത്തമാനകാല സാഹചര്യങ്ങളില് അത് നിഷേധിക്കപ്പെടുകയാണ്. ആരെങ്കിലും ചോദ്യം ഉന്നയിക്കുകയാണെങ്കില് മറുപടിക്ക് പകരം അവര്‍ക്ക് നിറങ്ങള് ചാര്‍ത്തിക്കൊടുക്കാനാണ് ഭരണാധികാരികള് ശ്രമിക്കുന്നതെന്നും അദ്ദേഹം പറഞ്ഞു.\nകേന്ദ്രം ഭരിക്കുന്ന ബി.ജെ.പിയോട് എനിക്ക് വെറുപ്പില്ല, എന്നാല് രാജ്യം ഏല്പിച്ചു കൊടുക്കാന് പറ്റിയ പാര്‍ട്ടിയല്ല ബി.ജെ.പി. മതത്തിന്റെ പേരില് കലഹങ്ങള് ഉണ്ടാക്കി ജനങ്ങളെ ഭിന്നിപ്പിച്ചു ഭരിക്കുന്നത് രാജ്യത്തിന് ഭൂഷണമല്ല. അഴിമതിയെക്കാള് അപകടമാണ് വര്‍ഗീയ രാഷ്ട്രീയം. ഏതുതരം ഫാസിസവും എതിര്‍ക്കപ്പെടണം.\nരജനീകാന്തും കമലഹാസനും തമിഴ് രാഷ്ട്രീയത്തില് പുതിയ പ്രതീക്ഷകള് നല്‍കുന്നുണ്ട്. കലയെയും സിനിമയെയും സ്‌നേഹിച്ചതുപോലെ ആയിരിക്കില്ല രാഷ്ട്രീയം. കുറെ കൂടി ജാഗ്രത്തായ പ്രവര്‍ത്തനം വേണ്ടിവരും. സിനിമാ തിരക്കുകള് വിട്ട് സാമൂഹ്യപരമായ തന്റെ ഇടപെടലുകളുടെ പിന്നില് രാഷ്ട്രീയപരമായ ലക്ഷ്യങ്ങളോ മറ്റ് പ്രലോഭനങ്ങളോ ഇല്ലെന്നും അദ്ദേഹം പറഞ്ഞു.\nകുട്ടികളുടെ മനസില് പോലും വിഷം കുത്തിവെക്കപ്പെടുന്ന സാഹചര്യമാണ് മുന്നിലുള്ളത്. സിനിമയുടെയും കലയുടെയും മൗലികമായ സ്വാതന്ത്ര്യം പോലും ഹനിക്കപ്പെടുകയാണ്. തങ്ങള്‍ക്ക് നേരെ ഉയരുന്ന കൈകള് വെട്ടിയെറിയുകയെന്ന ഫാസിസ്റ്റ് തന്ത്രം സിനിമകള്‍ക്ക് നേരെയും ഉയരുകയാണ്. ഒരു ചെടിയില് നിന്ന് എത്ര പൂവുകള് പറിച്ചാലും ശരത്കാലം വരാതിരിക്കുമോയെന്ന് ചെറുചിരിയോടെ പ്രകാശ് രാജ് പറഞ്ഞു.\nപ്രകാശ് രാജ് ബി.ജെ.പി രജനികാന്ത്


മച്ചാന് വര്‍ഗീസ് അന്തരിച്ചു - തരികിട\nHome » news » മച്ചാന് വര്‍ഗീസ് അന്തരിച്ചു\nകോഴിക്കോട്: പ്രമുഖ മലയാള ഹാസ്യ നടന് മച്ചാന് വര്‍ഗീസ് അന്തരിച്ചു. കോഴിക്കോട്ടെ സ്വകാര്യ ആശുപത്രിയിലായിരുന്നു അന്ത്യം. മീശമാധവന്, ഹിറ്റ്‌ലര്, തെങ്കാശിപ്പട്ടണം, തിളക്കം, ഫ്രണ്ട്‌സ്, പഞ്ചാബി ഹൗസ്, സി.ഐ.ഡി മൂസ, തിളക്കം, തൊമ്മനും മക്കളും, ജലോല്‍സവം, മാന്നാര് മത്തായി സ്്പീക്കിങ്, മായപ്പൊന്‍മാന്....തുടങ്ങി അമ്പതിലധികം ചിത്രങ്ങളില് ഹാസ്യത്തിന്റെ\nവ്യത്യസ്ത മേഖലയിലൂടെ കടന്നുപോയിട്ടുണ്ട് മല\nയാളികളുടെ പ്രിയതാരമായ മച്ചാന് വര്‍ഗീസ്. വിവിധ അസുഖങ്ങളെ തുടര്‍ന്ന് നാല് ദിവസമായി ആശുപത്രിയില് ചികില്‍സയിലായിരുന്നു. വൈകീട്ട് 4.30 ഓടെയായിരുന്നു അന്ത്യം.\nമിക്രിയിലുടെ സിനിയയിലെത്തിയ താരമാണ് മച്ചാന് വര്‍ഗീസ്.\nസിനിമയെന്ന മാസ്മരികലോകത്ത് എത്തിപ്പെട്ടതിനു പിന്നില് താരങ്ങള്‍ക്ക് പറയാനുള്ള കഥകള് വലുതാണ്. എന്നാല് വളര്‍ത്തുനായയുടെ കനിവുമൂലം വെള്ളിത്തിരയില് ഭാഗ്യം തെളിഞ്ഞ താരമാണത്രെ മച്ചാന് വര്‍ഗീസ്. ഇതേക്കുറിച്ച് ഒരു അഭിമുഖത്തില് മച്ചാന് പറയുന്നുണ്ട്.\n'കാബൂളിവാലയിലേക്ക് വിളി വന്നപ്പോള് വളര്‍ത്തുനായ പിംഗിയുമായി മച്ചാന് സെറ്റിലെത്തിയത് വലിയ പ്രതീക്ഷയോടെയായിരുന്നു. പിന്നീടാണറിഞ്ഞത് തന്നെയല്ല, മറിച്ച് തന്റെ പട്ടിയെയാണ് അവര്‍ക്കാവശ്യമെന്ന്. വിഷമത്തോടെ മച്ചാന് സംവിധായകരോട് പ്രതികരിച്ചപ്പോള് സ്‌നേഹപൂര്‍വം മച്ചാനായി ഒരു വേഷം സിദ്ദിഖ് ലാല് എഴുതി ചേര്‍ക്കുകയായിരുന്നു. മുന്‍പ് ചില ചിത്രങ്ങളില് മുഖം കാണിച്ചിരുന്നുവെങ്കിലും പ്രതിഫലം ലഭിക്കുന്ന മച്ചാന്റെ ആദ്യചിത്രം കാബൂളിവാലയാണ്. സ്‌റ്റേജ് ഷോകളിലും, ടി.വി.പ്രോഗ്രാമുകളിലും പ്രത്യക്ഷപ്പെടാറുണ്ടായിരുന്ന മച്ചാന് സംഗീതത്തിലും കമ്പമുണ്ടായിരുന്നു. മകന് റോബിച്ചന് സൗണ്ട് എന്‍ജിനീയറാണ്.\nഎറണാകുളം എളമക്കര സ്വദേശിയായ മച്ചാന്റെ ഭാര്യ: എല്‍സി. മക്കള്: റോബിച്ചന്, റിന്‍സു\nഇത് എഴുതിയത് muneer v ibrahim at 6:38 AM


ചുഴലിക്കാറ്റ് 15 മെയ് 2021 ന് പുലര്‍ച്ചെ 2.30 ന് ലക്ഷദ്വീപിനടുത്ത് 12.2°N അക്ഷാംശത്തിലും 72.6°E രേഖാംശത്തിലും എത്തി.\nഅമിനി ദ്വീപ് തീരത്ത് നിന്ന് ഏകദേശം 120 കി.മീ വടക്ക്, വടക്ക്പടിഞ്ഞാറും കേരളത്തിലെ കണ്ണൂര് തീരത്ത് നിന്ന് 300 കിമീ പടിഞ്ഞാറ്-വടക്ക് പടിഞ്ഞാറുമായാണ് ഒടുവില് വിവരം ലഭിക്കുമ്പോള് സ്ഥിതി ചെയ്യുന്നത്. അടുത്ത 24 മണിക്കൂറില് കൂടുതല് ശക്തിപ്രാപിച്ച് ശക്തമായ ചുഴലിക്കാറ്റായി (Severe Cyclonic Storm) മാറുമെന്ന് കേന്ദ്ര കാലാവസ്ഥ വകുപ്പിന്റെ ചുഴലിക്കാറ്റ് നിരീക്ഷണ കേന്ദ്രം അറിയിച്ചു. സിസ്റ്റത്തിലെ കാറ്റിന്റെ പരമാവധി വേഗത (Maximum Sustained Wind Speed) മണിക്കൂറില് 62 കി.മീ മുതല് 88 കി.മീ ആകുന്ന ഘട്ടമാണ് ചുഴലിക്കാറ്റ് എന്ന് വിളിക്കുന്നത്. ചുഴലിക്കാറ്റായി മാറിയ ശേഷം വടക്ക്, വടക്ക് -പടിഞ്ഞാറ് ദിശയില് സഞ്ചരിക്കുമെന്നും മെയ് 18 നോട് കൂടി ഗുജറാത്ത് തീരത്തിനടുത്തെത്തുമെന്നുമാണ് പ്രതീക്ഷിക്കപ്പെടുന്നത്.\nനിലവില് പ്രവചിക്കപ്പെടുന്ന ന്യൂനമര്‍ദത്തിന്റെ സഞ്ചാരപഥത്തില് കേരളം ഉള്‍പ്പെടുന്നില്ല. എന്നിരുന്നാലും ന്യൂനമര്‍ദത്തിന്റെ സഞ്ചാരപഥം കേരള തീരത്തോട് വളരെ അടുത്ത് നില്‍ക്കുന്നതിനാല് കേരളത്തില് മെയ് 15 മുതല് 16 വരെയുള്ള ദിവസങ്ങളില് അതിതീവ്രമോ അതിശക്തമായതോ ആയ മഴക്കും ശക്തമായ കാറ്റിനും സാധ്യതയുണ്ട്. വിവിധ ജില്ലകളില് റെഡ്, ഓറഞ്ച് , യെല്ലോ അലെര്‍ട്ടുകള് പ്രഖ്യാപിച്ചിരിക്കുന്നു. കടലാക്രമണം, ശക്തമായ ഇടിമിന്നല് തുടങ്ങിയ അപകട സാധ്യതകളെ സംബന്ധിച്ചും ജാഗ്രത പാലിക്കണം.\nഇനിയൊരു അറിയിപ്പ് ഉണ്ടാകുന്നത് വരെ കേരള തീരത്ത് കടലില് പോകുന്നതിന് ദുരന്ത നിവാരണ അതോറിറ്റി പൂര്‍ണ്ണ വിലക്കേര്‍പ്പെടുത്തി. ന്യൂനമര്‍ദത്തിന്റെ വികാസവും സഞ്ചാരപഥവും കേന്ദ്ര കാലാവസ്ഥ വകുപ്പും സംസ്ഥാന ദുരന്ത നിവാരണ അതോറിറ്റിയും സസൂക്ഷ്മം നിരീക്ഷിച്ചു വരികയാണ്. കൃത്യമായ ഇടവേളകളില് വരുന്ന മാറ്റങ്ങള് അപ്ഡേറ്റ് ചെയ്യും.


പഠിക്കാൻ നിർബന്ധിച്ചു, തന്നിഷ്ടത്തിനു വിട്ടില്ല..! മാതാപിതാക്കളെയും സഹോദരിയെയും കൊന്ന കേസിൽ വിദ്യാർഥി അറസ്റ്റിൽ - Rashtradeepika : Rashtradeepika\nപഠിക്കാൻ നിർബന്ധിച്ചു, തന്നിഷ്ടത്തിനു വിട്ടില്ല..! മാതാപിതാക്കളെയും സഹോദരിയെയും കൊന്ന കേസിൽ വിദ്യാർഥി അറസ്റ്റിൽ\nന്യൂഡൽഹി: മാതാപിതാക്കളെയും സഹോദരിയേയും കുത്തിക്കൊന്ന സംഭവത്തിൽ യുവാവ് അറസ്റ്റിൽ. ഉത്തർപ്രദേശ് സ്വദേശികളും തെക്കൻ ഡൽഹിയിലെ വസന്ത്കുഞ്ചിന് സമീപം താമസക്കാരുമായ മിഥിലേഷ്(45) ഭാര്യ സിയ(40) മകൾ നേഹ(16) എന്നിവരാണ് കുത്തേറ്റ് മരിച്ചത്.\nസംഭവത്തിൽ മിഥിലേഷിന്‍റെ മകൻ സുരാജ്(18) ആണ് അറസ്റ്റിലായത്. മൂന്നുപേരെ കുത്തിക്കൊലപ്പെടുത്തിയിട്ടും സുരാജിന് മാത്രം നിസാരമുറിവേറ്റതാണ് പോലീസിന്‍റെ സംശയം ബലപ്പെടുത്തിയത്.\nവീട്ടിൽ അതിക്രമിച്ചുകയറിയ രണ്ടുപേർ തങ്ങളെ ആക്രമിച്ചെന്നും, അമ്മ മുന്പിൽനിന്നതിനാൽ തനിക്ക് വലിയ പരിക്കേറ്റില്ലെന്നുമാണ് ഇയാൾ പോലീസിന് മൊഴി നൽകിയത്. എന്നാൽ പോലീസ് ചോദ്യം ചെയ്യൽ കടുപ്പിച്ചതോടെ ഇയാൾ സത്യം പറയുകയായിരുന്നു.\nതന്നിഷ്ടപ്രകാരം ജീവിക്കാൻ മാതാപിതാക്കൾ സമ്മതിക്കാത്തതിനെത്തുടർന്നാണ് കൃത്യം നടത്തിയത്. ചൊവ്വാഴ്ച മെഹറുലിയിൽ നിന്നാണ് ഇയാൾ കത്തിവാങ്ങിയത്. ബുധനാഴ്ച മൂന്നോടെയാണ് ഇയാൾ കൊലപാതകങ്ങൾ നടത്തിയത്. ആദ്യം പിതാവിനെയും പിന്നീട് അമ്മയേയും സഹോദരിയേയും കൊലപ്പെടുത്തുകയായിരുന്നു.\nബുധനാഴ്ച രാവിലെ സുരാജാണ് കുടുംബാംഗങ്ങളുടെ മരണം പുറംലോകത്തെ അറിയിച്ചത്. ബാൽക്കണിയിൽ നിന്ന് ഇയാൾ അലറിവിളിക്കുകയായിരുന്നുവെന്നു. വീട് അകത്ത് നിന്ന് പൂട്ടിയതിനാൽ സു രാജ് ബാൽക്കണിയിൽ നിന്ന് താക്കോൽ എറിഞ്ഞു കൊടുക്കുകയായിരുന്നു. വാതിൽ അകത്തു നിന്ന് പൂട്ടിയതും താക്കോൽ ഇയാളുടെ കൈവശമുണ്ടായിരുന്നതുമെല്ലാം സംശയം ബലപ്പെടുത്തുകയായിരുന്നു.


ഇംഗ്ലണ്ടിനെതിരായ നാലാം ടെസ്റ്റില് ഇന്ത്യയ്ക്ക് ഇന്നിംഗ്‌സ് വിജയം;ഇന്ത്യ ടെസ്റ്റ് ചാമ്പ്യന്‍ഷിപ്പ് ഫൈനലിലും കടന്നു - Keralabhooshanam Daily ഇംഗ്ലണ്ടിനെതിരായ നാലാം ടെസ്റ്റില് ഇന്ത്യയ്ക്ക് ഇന്നിംഗ്‌സ് വിജയം;ഇന്ത്യ ടെസ്റ്റ് ചാമ്പ്യന്‍ഷിപ്പ് ഫൈനലിലും കടന്നു\nHome/SPORTS/ഇംഗ്ലണ്ടിനെതിരായ നാലാം ടെസ്റ്റില് ഇന്ത്യയ്ക്ക് ഇന്നിംഗ്‌സ് വിജയം;ഇന്ത്യ ടെസ്റ്റ് ചാമ്പ്യന്‍ഷിപ്പ് ഫൈനലിലും കടന്നു\nഇംഗ്ലണ്ടിനെതിരായ നാലാം ടെസ്റ്റില് ഇന്ത്യയ്ക്ക് ഇന്നിംഗ്‌സ് വിജയം;ഇന്ത്യ ടെസ്റ്റ് ചാമ്പ്യന്‍ഷിപ്പ് ഫൈനലിലും കടന്നു\nഅഹമ്മദാബാദില് നടന്ന ഇംഗ്ലണ്ടിനെതിരായ നാലാം ടെസ്റ്റില് ഇന്ത്യയ്ക്ക് ഇന്നിംഗ്‌സ് വിജയം. ഇന്നിംഗ്‌സിനും 25 റണ്‍സിനുമാണ് ഇന്ത്യ വിജയിച്ചത്. ഇതോടെ ഇന്ത്യ നാലു ടെസ്റ്റുകളുടെ പരമ്പര 3-1 ന് സ്വന്തമാക്കി. ഇന്ത്യ ടെസ്റ്റ് ചാമ്പ്യന്‍ഷിപ്പ് ഫൈനലിലും കടന്നു.\nകോടിയേരിയുടെ കുടുംബത്തിന് ഇത്രയേറെ പണം ലഭിച്ചതെങ്ങനെ: കെ.സുധാകരന്\nവിശ്വാസ വോട്ടെടുപ്പില് ഇമ്രാന് ഖാന് വിജയം\nജോഷ് ഹേസൽവുഡ് ഐപിഎലിൽ നിന്ന് പിന്മാറി


യാസീന് - സൂക്തങ്ങള്: 55-59 - Quran Padanam\nإِنَّ أَصْحَابَ الْجَنَّةِ الْيَوْمَ فِي شُغُلٍ فَاكِهُونَ ﴿٥٥﴾ هُمْ وَأَزْوَاجُهُمْ فِي ظِلَالٍ عَلَى الْأَرَائِكِ مُتَّكِئُونَ ﴿٥٦﴾ لَهُمْ فِيهَا فَاكِهَةٌ وَلَهُم مَّا يَدَّعُونَ ﴿٥٧﴾ سَلَامٌ قَوْلًا مِّن رَّبٍّ رَّحِيمٍ ﴿٥٨﴾ وَامْتَازُوا الْيَوْمَ أَيُّهَا الْمُجْرِمُونَ ﴿٥٩﴾\n( 55-59) സ്വര്‍ഗാവകാശികള് അന്നാളില് ആനന്ദത്തില് ആറാടുന്നു.51 അവരും അവരുടെ സഖികളും കുളിര്‍തണലുകളില്, ചാരുമഞ്ചങ്ങളില് ചാരിയിരിക്കുന്നു. അവര്‍ക്ക് തിന്നാനും കുടിക്കാനുമായി അവിടെ സകലവിധ വിശിഷ്ട വിഭവങ്ങളുമുണ്ട്. അവരാവശ്യപ്പെടുന്നതെന്തും അവര്‍ക്ക് ലഭിക്കുന്നു. അവര്‍ക്ക് സലാം. കരുണാവാരിധിയായ നാഥങ്കല്‍നിന്നുള്ള ആശംസ! ഹേ, പാപികളേ, ഇന്ന് നിങ്ങളങ്ങു വേറെ മാറിനില്‍ക്കുവിന്.52\n51. ഈ വാക്യത്തിന്റെ അര്‍ഥം ഗ്രഹിക്കാന് ഒരു കാര്യം അറിഞ്ഞിരിക്കേണ്ടതുണ്ട്. അതിങ്ങനെ മനസ്സിലാക്കാം: സദ്‌വൃത്തരായ സത്യവിശ്വാസികളെ മഹ്ശറയില് തടഞ്ഞുവെക്കുകയില്ല. മറിച്ച്, വിചാരണ കൂടാതെ അല്ലെങ്കില് ലഘുവായ വിചാരണക്കുശേഷം അവര് നേരത്തേതന്നെ സ്വര്‍ഗത്തിലേക്ക് ആനയിക്കപ്പെടുന്നതാണ്. കാരണം, അവരുടെ പ്രവര്‍ത്തനരേഖ ശുദ്ധമായിരിക്കും. അവര് വിചാരണാവേളയില് കാത്തിരുന്നു വിഷമിക്കേണ്ട ഒരാവശ്യവുമില്ല. അതിനാല്, വിചാരണയില് മറുപടി ബോധിപ്പിക്കേണ്ട പാപികളോട് അല്ലാഹു പറയും: നോക്കുക, ഭൂമിയില്‍വെച്ച് നിങ്ങള് വിഡ്ഢികളെന്നു വിളിച്ച് പരിഹസിച്ചിരുന്ന സജ്ജനങ്ങള് അവരുടെ ബുദ്ധിശക്തികാരണം ഇന്ന് സ്വര്‍ഗത്തിന്റെ രുചി ആസ്വദിക്കുകയാണ്. എന്നാല്, വലിയ ബുദ്ധിമാന്മാരും പ്രതിഭാശാലികളുമാണെന്ന് സ്വയം ധരിച്ചിരുന്ന നിങ്ങള് ഇവിടെ കാത്തുനിന്ന് സ്വന്തം പാതകങ്ങള്‍ക്ക് സമാധാനം ബോധിപ്പിക്കേണ്ടി വന്നിരിക്കുന്നു.\n52. ഇതിന് രണ്ട് വിവക്ഷയാകാം. ഒന്ന്, സദ്‌വൃത്തരായ സത്യവിശ്വാസികളില്‍നിന്ന് വേര്‍തിരിഞ്ഞു നില്‍ക്കുക, ഭൂലോകത്ത് ഒരുപക്ഷേ, നിങ്ങളവരുടെ ബന്ധുജനങ്ങളും ചാര്‍ച്ചക്കാരുമെല്ലാം ആയിരിക്കാമെങ്കിലും ഇവിടെ ഇപ്പോള് അവരുമായി നിങ്ങള്‍ക്ക് ഒരു ബന്ധവുമില്ല. രണ്ട്, നിങ്ങള് തമ്മില് പരസ്പരം വേറിട്ടുനില്‍ക്കുക. ഇപ്പോള് നിങ്ങളുടെ ഒരു മുന്നണിയും നിലനില്‍ക്കുന്നില്ല. നിങ്ങളുടെ എല്ലാ സംഘടനകളും പിരിച്ചുവിട്ടുകഴിഞ്ഞു. എല്ലാവിധ ബന്ധങ്ങളും മുറിച്ചുകഴിഞ്ഞു. ഇപ്പോള് ഓരോരുത്തരും വ്യക്തിപരമായിത്തന്നെ തന്റെ പ്രവര്‍ത്തനങ്ങളെ സംബന്ധിച്ച് സമാധാനം ബോധിപ്പിക്കേണ്ടിയിരിക്കുന്നു.\nനിശ്ചയം സ്വര്‍ഗവാസികള് = إِنَّ أَصْحَابَ الْجَنَّةِ\nഓരോ പ്രവൃത്തികളിലായി = فِي شُغُلٍ\nസുഖമനുഭവിക്കുന്നവരായിരിക്കും = فَاكِهُونَ\nഅവരുടെ ഇണകളും = وَأَزْوَاجُهُمْ\nതണലുകളില് = فِي ظِلَالٍ\nചാരുകട്ടിലുകളില് = عَلَى الْأَرَائِكِ\nചാരിയിരിക്കുന്നവരായിരിക്കും = مُتَّكِئُونَ\nഅവര്‍ക്കുണ്ടായിരിക്കും = لَهُمْ\nപഴങ്ങള് = فَاكِهَةٌ\nഅവര്‍ക്കുണ്ടായിരിക്കും = وَلَهُم\nഅവരാവശ്യപ്പെടുന്നതെന്തും = مَّا يَدَّعُونَ\nസലാം (സമാധാനം എന്നായിരിക്കും) = سَلَامٌ\nഅവര്‍ക്കുള്ള അഭിവാദ്യം = قَوْلًا\nനാഥനില് നിന്ന് = مِّن رَّبٍّ\nദയാപരനായ = رَّحِيمٍ\nനിങ്ങള് വേറിട്ടുനില്‍ക്കുക = وَامْتَازُوا\nകുറ്റവാളികളേ = أَيُّهَا الْمُجْرِمُونَ\nഇബ്‌റാഹീം – സൂക്തങ്ങള്: 18-20


രമേശ് ചെന്നിത്തലയുടെ രാഷ്ട്രീയ ജാഥയെ സ്വീകരിയ്ക്കാന് സര്‍വീസ് ചട്ടങ്ങള് ലംഘിച്ചു പോലിസുകാര് പങ്കെടുത്തതായി ആക്ഷേപം - Malayalam News\nരമേശ് ചെന്നിത്തലയുടെ രാഷ്ട്രീയ ജാഥയെ സ്വീകരിയ്ക്കാന് സര്‍വീസ് ചട്ടങ്ങള് ലംഘിച്ചു പോലിസുകാര് പങ്കെടുത്തതായി ആക്ഷേപം\nരമേശ് ചെന്നിത്തലയുടെ രാഷ്ട്രീയ ജാഥയെ സ്വീകരിയ്ക്കാന് സര്‍വീസ് ചട്ടങ്ങള് ലംഘിച്ചു പോലിസുകാര് പങ്കെടുത്തതായി ആക്ഷേപം. എറണാകുളം ജില്ലയിലെ അഞ്ച് പോലിസുകാരാണ് പ്രതിപക്ഷ നേതാവ് ചെന്നിത്തലയെ ഷാള് അണിയിച്ചു സ്വീകരിച്ചത്. മുമ്ബ് ജില്ലയില് പോലിസ് അസോസിയേഷന് ഭാരവാഹികള് ആയിരുന്ന അഞ്ചു പേരാണ് സംഘത്തില് ഉണ്ടായിരുന്നത്.\nചെന്നിത്തലയുടെ പര്യടനം എറണാകുളത്ത് എത്തിയപ്പോള് സര്‍വീസിലുള്ള പോലിസുകാര് ചട്ടവിരുദ്ധ സ്വീകരണം നല്‍കിയത്. പ്രതിപക്ഷ നേതാവ്, കെപിസിസി പ്രസിഡന്റ് മുല്ലപ്പള്ളി രാമചന്ദ്രന്, ഡിസിസി പ്രസിഡന്റ് ടി ജെ വിനോദ് തുടങ്ങിയവര്‍ക്കൊപ്പം ഇവര് ചിത്രവുമെടുത്തു.\nസര്‍ക്കാര് ജീവനക്കാര് രാഷ്ട്രീയ പ്രവര്‍ത്തനങ്ങളില് ഏര്‍പ്പെടാന് പാടില്ലെന്നാണ് സര്‍വീസ് ചട്ടം. പോലിസുകാര്‍ക്ക് കൂടുതല് കര്‍ശനമായ വ്യവസ്ഥയുണ്ട്. സ്വീകരണത്തെപ്പറ്റി സിറ്റി പോലിസ് കമ്മീഷണര് റിപ്പോര്‍ട്ട് ആവശ്യപ്പെട്ടു.\nമിശ്രവിവാഹത്തിലൂടെ ജാതി-മത സംഘര്‍ഷങ്ങള് ഒരുപരിധി വരെ കുറയ്ക്കാനാവുമെന്ന് സുപ്രിംകോടതി\nനിയമസഭാ തിരഞ്ഞെടുപ്പ്: ലീഗുള്ളതിനാല് കേരളത്തിലേക്ക് മത്സരിക്കാന് വരുന്നില്ലെന്ന നിലപാടിൽ ഉവൈസി


സി.പി.എമ്മുമായി നിലവിൽ ചർച്ച നടത്തിയിട്ടില്ലെന്നും ബി.ജെ.പിയിലേക്ക് പോകുന്ന കാര്യം ഇപ്പോ പ്രവചിക്കാനാകില്ലെന്നും ഗോപിനാഥ്\n2 March 2021 5:06 AM GMT\nപാലക്കാട് കോൺഗ്രസിൽ പൊട്ടിത്തെറി. ഷാഫി പറമ്പിലിനെതിരെ മുൻ ഡിസിസി അധ്യക്ഷൻ എ വി ഗോപിനാഥ് മത്സരിച്ചേക്കും. മുൻ എംഎൽഎ കൂടിയായ ഗോപിനാഥിനെ പിന്തുണക്കുന്ന കാര്യത്തിൽ സി.പി.എം ഉടൻ തീരുമാനമെടുക്കും. പാലക്കാട് മുൻ ഡിസിസി അധ്യക്ഷനും മുൻ എംഎൽഎയുമാണ് എ.വി ഗോപിനാഥ്\nരാഷ്ട്രീയ ശത്രുക്കളോട് ഇല്ലാത്ത ശത്രുതയാണ് കോൺഗ്രസ് നേതൃത്വം തന്നോട് കാണിച്ചതെന്ന് എ വി ഗോപിനാഥ് പറഞ്ഞു. തന്‍റെ അയോഗ്യത എന്താണെന്ന് പാർട്ടി പറയണം. പൊതു പ്രവർത്തനം നിർത്താനാകില്ല. ഒന്നു വിളിക്കാൻ പോലും ആരും തയ്യാറായിട്ടില്ലെന്നും അദ്ദേഹം പറയുന്നു.\nഷാഫി പറമ്പിലുമായി അഭിപ്രായവ്യത്യാസങ്ങളില്ലെന്നും അദ്ദേഹം കൂട്ടിച്ചേര്‍ത്തു. ആശയപരമായി യോജിക്കുന്ന കക്ഷിയുമായി മുന്നോട്ട് പോകും. ഒപ്പമുള്ള പ്രവ‍ത്തകരുമായി ആലോചിച്ച് തീരുമാനിക്കും. സി.പി.എമ്മുമായി നിലവിൽ ചർച്ച നടത്തിയിട്ടില്ലെന്നും ബി.ജെ.പിയിലേക്ക് പോകുന്ന കാര്യം ഇപ്പോ പ്രവചിക്കാനാകില്ലെന്നും ഗോപിനാഥ് മീഡിയവണിനോട് പറഞ്ഞു. മന്ത്രി എ.കെ ബാലനുമായും ബി.ജെ.പി സംസ്ഥാന അധ്യക്ഷൻ കെ. സുരേന്ദ്രനുമായും ഗോപിനാഥ് ചർച്ച നടത്തിയിട്ടുണ്ട്.\nഎന്നാല് എ.വി ഗോപിനാഥുമായി ചർച്ച നടത്തിയിട്ടില്ലെന്ന് സി.പി. എം പാലക്കാട് ജില്ലാ നേതൃത്വം പറഞ്ഞു. ആരുമായും ചർച്ച നടത്തിയിട്ടില്ല. ഗോപിനാഥ് ആദ്യം കോൺഗ്രസ് വിട്ട് പുറത്ത് വരട്ടെയെന്നും സി.പി.എം പാലക്കാട് ജില്ലാ സെക്രട്ടറി സി കെ രാജേന്ദ്രൻ പറഞ്ഞു.\nTAGS :Shafi Parambil Palakkad Constituencyav gopinath


അധോവായു ശ്വസിക്കുന്നത് കാന്‍സര്, സ്ട്രോക്ക്, ഹൃദയാഘാതം, മറവിരോഗം എന്നിവയ്ക്കുള്ള സാധ്യത കുറയ്ക്കുമെന്ന് ! - Boolokam\nHome Health Diseases അധോവായു ശ്വസിക്കുന്നത് കാന്‍സര്, സ്ട്രോക്ക്, ഹൃദയാഘാതം, മറവിരോഗം എന്നിവയ്ക്കുള്ള സാധ്യത കുറയ്ക്കുമെന്ന് !\nഅധോവായു ശ്വസിക്കുന്നത് കാന്‍സര്, സ്ട്രോക്ക്, ഹൃദയാഘാതം, മറവിരോഗം എന്നിവയ്ക്കുള്ള സാധ്യത കുറയ്ക്കുമെന്ന് !\nനമ്മളെല്ലാം മൂക്ക് പൊത്തിപ്പോകുന്ന ഒരു പഠന റിപ്പോര്‍ട്ട് ആണ് നിങ്ങളിനി വായിക്കാന് പോകുന്നത്. മനുഷ്യന്റെ അധോവായു ശ്വസിച്ചാല് അത് വഴി കാന്‍സര്, സ്ട്രോക്ക്, ഹൃദയാഘാതം, മറവിരോഗം എന്നിവയ്ക്കുള്ള സാധ്യത കുറയ്ക്കുമെന്നാണ് ശാസ്ത്രലോകം കണ്ടെത്തിയിരിക്കുന്നത്. മൂക്ക് പൊത്തെണ്ട കാര്യത്തിലും ആരോഗ്യ ഗുണം ഉണ്ടെന്നാണ് അവരുടെ കണ്ടെത്തല്. കലികാലം എന്നല്ലാതെ എന്ത് പറയാന് !\nഅധോവായുവില് അടങ്ങിയിരിക്കുന്ന ഹൈഡ്രജന് സള്‍ഫൈഡ് എന്ന അന്നനാളത്തില് വെച്ച് നമ്മള് കഴിച്ച ഭക്ഷണത്തെ ദഹിപ്പിക്കുമ്പോള് ബാക്ടീരിയ ഉണ്ടാക്കുന്ന ഗാസ് ഈ അസുഖ സാധ്യതകള് കുറക്കുന്നതത്രേ. യുകെയിലെ എക്സെറ്റര് യൂണിവേഴ്സിറ്റിയിലെ ഒരു സംഘം വിദഗ്ദരാണ് ഈ കണ്ടെത്തലിനു പിന്നില്. ഈ ഹൈഡ്രജന് സള്‍ഫൈഡ് ഗ്യാസ് നമ്മുടെ ശരീരത്തിലെ സെല്ലുകളെ സംരക്ഷിക്കുകയും അത് രോഗത്തോടു പൊരുതുകയും ചെയ്യുമെന്ന് അവര് പറയുന്നു.\nശരീരത്തിലെ മൈറ്റോകോണ്ട്രിയയെ അഥവാ സൂത്ര കണികകളെ അത് സംരക്ഷിക്കുകയും അത് വഴി ബ്ലഡ് വെസലുകളില് എനര്‍ജി ഉല്‍പ്പാദിപ്പിക്കാന് കാരണമാവുകയും ചെയ്യുന്നു. അതാണ് ദഹനത്തെ എളുപ്പമാക്കുന്നതും. മൈറ്റോകോണ്ട്രിയ സംഭവിക്കാവുന്ന ഡാമേജുകളെ തടയുന്നതാണ് സ്ട്രോക്ക്, ഹൃദയ തകരാറ്, പ്രമേഹം, ആര്‍ത്രൈറ്റിസ്, മറവി രോഗം, വാര്‍ധക്യം എന്നിവക്കുള്ള മറുമരുന്ന് എന്നറിയുമ്പോള് ആണ് അധോവായു കൊണ്ടുള്ള ഗുണം നിങ്ങള്‍ക്ക് പിടി കിട്ടുക.\nഎക്സെറ്റര് യൂണിവേഴ്സിറ്റിയിലെ പ്രൊഫസര് മാറ്റ് വൈറ്റ്മാന്റെ നേതൃത്വത്തിലാണ് ഈ പഠനം നടന്നത്.\nവാല്‍കഷ്ണം: അപ്പോള് ഇനി ധൈര്യമായി മൂക്ക് പൊത്താതെ ഇരുന്നോളൂ.\nPrevious articleമലയാളം സിനിമാതാരങ്ങളുടെ അപൂര്‍വ്വ പഴയകാലചിത്രങ്ങള്..\nNext articleഒരു ‘ചെറിയ’ വലിയ മൊബൈല് വീട്..!!!\nവളിവിടൽ ഡേ, അങ്ങിനെ ഒന്നുണ്ടോ !\nപുതിയ ഇന്ത്യ , ഇന്ത്യയിലെ ആദ്യത്തെ “വളി വിടൽ ” മത്സരം ഗുജറാത്തിലെ സൂറത്തിൽ നടന്നു !\nഎന്ത് കൊണ്ടാണ് സ്വന്തം അധോവായുവിന്റെ മണം മാത്രം നമ്മള് ഇഷ്ടപ്പെടുന്നത് ?\n“പെട്രോൾ പമ്പിൽ ജോലിയും മെക്കാനിക്ക് ജോലിയും വരെ ചെയ്തു”, നടൻ അബ്ബാസിനെ മറന്നുപോയോ ? January 27, 2021\nഎന്റെ മകൾക്ക്9വയസ്സുള്ളപ്പോഴാണ് അവൾ താങ്കളുടെ അണികളുടെ സൈബർ വേട്ടയ്ക്കിരയാകുന്നത് January 27, 2021


» കസ്റ്റഡിയിലുള്ളത് ലഹരിസംഘാംഗങ്ങൾ, അവർ ലിഗയെ കണ്ടിരുന്നു: യോഗാപരിശീലകന്റെ വെളിപ്പെടുത്തൽ\nകസ്റ്റഡിയിലുള്ളത് ലഹരിസംഘാംഗങ്ങൾ, അവർ ലിഗയെ കണ്ടിരുന്നു: യോഗാപരിശീലകന്റെ വെളിപ്പെടുത്തൽ\nതിരുവനന്തപുരം:ലീഗയുടെ കൊലപാതകത്തിൽ അൻവേഷണം നടത്തുന്നതിപ്പോൾ കസ്റ്റഡിയിൽ നാലുപേറീ കേന്ദ്രീകരിച്ചാണ് .പനത്തുറ വടക്കേക്കുന്ന് സ്വദേശികളായ സഹോദരന്മാർ ഉൾപ്പെടെ നാലുപേരാണ് ഇപ്പോൾ കസ്റ്റഡിയിൽ ഉള്ളത്. ഇവരെല്ലാം ഒട്ടേറെ അടിപിടിക്കേസുകളിൽ പ്രതികളുമാണ്. കസ്റ്റഡിയിലെടുത്ത അഞ്ചുപേരുടെയും മൊഴികൾ തമ്മിൽ പൊരുത്തപ്പെടുന്നില്ലെന്നു പൊലീസ് പറഞ്ഞു. സംഭവദിവസം ഇവർ ഉണ്ടായിരുന്നുവെന്നു പറഞ്ഞ സ്ഥലങ്ങളിൽ നടത്തിയ അന്വേഷണത്തിൽ ഇവരുടെ മൊഴികൾ കളവാണെന്നു ബോധ്യപ്പെട്ടു. പക്ഷേ ഇവർക്കെതിരെ തെളിവുകൾ ലഭ്യമല്ലാത്തതിനാൽ ആ നിലയ്ക്കുള്ള ചോദ്യം ചെയ്യൽ നടന്നിട്ടില്ല.\nപൊലീസ് നിഗമനം ഇങ്ങനെയാണ് .ലിഗയുടെ കൊലപാതകത്തെക്കുറിച്ചു പൊലീസിന്റെ നിഗമനം: കോവളം ബീച്ചിൽ എത്തിയ ലിഗ അവിടെ ഉണ്ടായിരുന്ന അനധികൃത യോഗ പരിശീലകനുമായി സംസാരിച്ചു. ആരുമായും വേഗത്തിൽ സൗഹൃദത്തിലാകുന്ന ലിഗയെ ഇയാൾ പാട്ടിലാക്കി. രണ്ടു സൃഹൃത്തുക്കളെയും ഒപ്പം കൂട്ടി ഫൈബർ ബോട്ടിലോ കടത്തുവള്ളത്തിലോ ഇയാൾ ലിഗയെ ചേന്തിലക്കരിയിൽ എത്തിച്ചിരിക്കണം. അവിടെവച്ചു സംഘം മദ്യപിച്ചു. ലിഗ ഒപ്പം കൂടിയില്ല. ഇതിനിടെ ലിഗയ്ക്കു നേരെ ആക്രമണ ശ്രമമുണ്ടായി. ചെറുത്ത ലിഗ പ്രത്യാക്രമണം നടത്തി.\nരോഷാകുലരായ സംഘം ലിഗയെ തള്ളിയിട്ടശേഷം കഴുത്തിൽ ചവിട്ടിയപ്പോൾ മരിച്ചതാകാം. മൃതാവസ്ഥയിലായപ്പോൾ ശ്വാസംമുട്ടിച്ചു മരണം ഉറപ്പിച്ചിരിക്കാനും സാധ്യതയുണ്ട്. മൃതദേഹം മരത്തിൽ കെട്ടിത്തൂക്കി ആത്മഹത്യയാണെന്നു വരുത്താൻ തീരുമാനിച്ചു. കെട്ടിത്തൂക്കുന്നതിനിടെ താഴേക്കു വീണതാകാമെന്നും കരുതുന്നു. മൃതദേഹം തലകീഴായാണു കിടന്നിരുന്നത്. അതിനാൽ മരിച്ച ശേഷമാകാം താഴെ വീണതെന്നും കരുതുന്നു. മരത്തിന്റെ കൊമ്പും മറ്റും പരിശോധിച്ചതിലൂടെയാണു കെട്ടിത്തൂക്കാൻ ശ്രമിച്ചുവെന്ന സംശയം ബലപ്പെട്ടത്.\nഅതേസമയം വിദേശവനിത ലിഗയുടെ കൊലപാതകത്തില് ലഹരിസംഘാംഗങ്ങളുടെ പങ്ക് െവളിപ്പെടുത്തി പൊലീസ് കസ്റ്റഡിയിലെടുത്ത് വിട്ടയച്ച യോഗാപരിശീലകന് അനില്‍കുമാർ. കസ്റ്റഡിയിലുള്ള നാലു പേര് ലിഗയെ കണ്ടിരുന്നതായി തന്നോടു പറഞ്ഞിട്ടുണ്ടെന്ന് അനില്‍കുമാര് പറഞ്ഞു. ഇവര് കഞ്ചാവ് ഉപയോഗിക്കുന്നവരാണെന്നും ലിഗയുടെ മൃതദേഹം കണ്ട കാട് ഇവരുടെ താവളമാണെന്നും അനില്‍കുമാര് കൂട്ടിച്ചേർത്തു.\nലിഗയുടെ കൊലപാതകത്തില് പൊലീസ് കസ്റ്റഡിയിലെടുത്ത് രണ്ട് ദിവസം ചോദ്യം ചെയ്തയാളാണ് യോഗാപരിശീലകനായ പാറവിള സ്വദേശി അനില്‍കുമാര്. ചോദ്യം ചെയ്യല് പൂര്‍ത്തിയാക്കി പൊലീസ് വിട്ടതിനു പിന്നാലെയാണു കുറ്റം നിഷേധിച്ച് രംഗത്ത് എത്തിയത് . പൊലീസ് കസ്റ്റ‍ഡിയിലുള്ള നാലുപേരും സുഹൃത്തുക്കളാണ്. അവർ ലിഗയെ നേരത്തെ കണ്ടിട്ടുണ്ടെന്നും അനിൽ കുമാർ പറയുന്നു. അതേസമയം, ലിഗയെ കാണാതായ ദിവസം താൻ തിരുവനന്തപുരത്തു തന്നെ ഉണ്ടായിരുന്നുവെന്നും അനിൽ വ്യക്തമാക്കി\nഅമൃതാനന്ദമയി മഠത്തിലെത്തിയ വിദേശവനിതയുടെ തിരോധാനം;ഹേബിയസ് കോര്‍പ്പസ് ഹര്‍ജി


തടി കുറയ്ക്കാന് ഇഞ്ചിയും തേനും – East Coast Daily Malayalam\nതടി കുറയ്ക്കാന് ഇഞ്ചിയും തേനും\nApr 23, 2019, 02:27 pm IST\nക്യത്യമായി ഡയറ്റും വ്യായാമവും ചെയ്തിട്ടും തടി കുറയുന്നില്ലെന്ന് ചിലര് പറയാറുണ്ട്. അങ്ങനെയുള്ളവര്‍ക്ക് ശരീരഭാരം പെട്ടെന്ന് കുറയ്ക്കാന് വീട്ടില് തന്നെ ഒരു എളുപ്പവഴിയുണ്ട്. വീട്ടില് തേനും ഇഞ്ചിയും ഉണ്ടാകുമല്ലോ.ശരീരത്തിലെ കൊഴുപ്പ് അകറ്റാന് ഏറ്റവും മികച്ചതാണ് തേനും ഇഞ്ചിയും. ദിവസവും വെറും വയറ്റില് ഒരു സ്പൂണ് തേനും അതില് ഒരു കഷ്ണം ഇഞ്ചിയും ചേര്‍ത്ത് കഴിക്കുന്നത് ശരീരഭാരം കുറയ്ക്കാന് സഹായിക്കുമെന്നാണ് വിദ?ഗ്ധര് പറയുന്നത്.\nശരീരത്തിലെ വിഷാംശങ്ങള് നീക്കാനും തേനും ഇഞ്ചിയും ചേര്‍ത്ത് കഴിക്കുന്നത് വളരെ നല്ലതാണ്. ദിവസവും തേനും ഇഞ്ചിയും ചേര്‍ത്ത് കഴിക്കുന്നത് ശരീരത്തിലെ 20-25 കലോറി കുറയ്ക്കും. കരളിന്റെ പ്രവര്‍ത്തനത്തെ ത്വരിതപ്പെടുത്താനും മാലിന്യങ്ങളെ പുറന്തള്ളാനും ദിവസവും വെറും വയറ്റില് തേന് കഴിക്കുന്നത് ?ഗുണം ചെയ്യും.\nതേനില് ധാരാളം ആന്റിഓക്‌സിഡന്റ് അടങ്ങിയിട്ടുണ്ട്. അത് കൊണ്ട് തന്നെ മെറ്റബോളിസം കൂട്ടാന് സഹായിക്കുന്നതിനാല് ഭക്ഷണത്തില് നിന്നും അധികമായി ശരീരത്തില് എത്തുന്ന കൊഴുപ്പും ഊര്‍ജവും തങ്ങി നില്‍ക്കാതെ നോക്കുന്നു. തേനില് അമിനോ ആസിഡ്, വിറ്റാമിന്, മിനറല്‍സ് എന്നിവ ധാരാളം അടങ്ങിയിട്ടുണ്ട്.\nhoney ginger metabolism\nഅമിത ഭാരം കുറയ്ക്കാന് ഈ ഭക്ഷണങ്ങള് കഴിക്കാം ..\nസീറ്റ് കിട്ടിയില്ലെങ്കില് പാര്‍ട്ടിവിടും: ബിജെപി എംപിയുടെ ഭീഷണി\nതേന് നെല്ലിക്കയുടെ അമൂല്യ ഗുണങ്ങള്..\nമുഖ സൗന്ദര്യം വർധിപ്പിക്കാൻ തേൻ ഈ രീതിയിൽ ഉപയോഗിച്ച് നോക്കൂ\nSep 11, 2020, 11:44 pm IST\nപനി, ചുമ മാറാന് തേന് മതി; ആന്റിബയോട്ടിക്സിനേക്കാള് ഫലപ്രദമെന്ന് പഠനം\nAug 23, 2020, 12:20 pm IST


മഹാരാഷ്ട്രയില് മൂന്നുനില കെട്ടിടം തകര്‍ന്നു; എട്ട് മരണം – Chandrika Daily\nBy web desk3Monday September 21, 2020 07:42 am\nമഹാരാഷ്ട്രയില് മൂന്നുനില കെട്ടിടം തകര്‍ന്നു; എട്ട് മരണം\nതാനെ: മഹാരാഷ്ട്രിയിലെ ഭീവണ്ടിയില് മൂന്നുനില കെട്ടിടം തകര്‍ന്നു വീണ് എട്ട് മരണം. ഇരുപതിലധികം പേര് കെട്ടിടത്തില് കുടുങ്ങിക്കിടക്കുന്നതായാണ് റിപ്പോര്‍ട്ട്. രക്ഷാപ്രവര്‍ത്തനം തുടരുകയാണ്.ഇതിനോടകം 25 പേരെ രക്ഷപെടുത്തിയതായി താനെ…\nതാനെ: മഹാരാഷ്ട്രിയിലെ ഭീവണ്ടിയില് മൂന്നുനില കെട്ടിടം തകര്‍ന്നു വീണ് എട്ട് മരണം. ഇരുപതിലധികം പേര് കെട്ടിടത്തില് കുടുങ്ങിക്കിടക്കുന്നതായാണ് റിപ്പോര്‍ട്ട്. രക്ഷാപ്രവര്‍ത്തനം തുടരുകയാണ്.ഇതിനോടകം 25 പേരെ രക്ഷപെടുത്തിയതായി താനെ മുനിസിപ്പല് കോര്‍പ്പറേഷന് അധികൃതര് പറഞ്ഞു.\n1984ല് പണിത അപ്പാര്‍ട്ട്‌മെന്റാണ് തകര്‍ന്നത്. 21ഫ്‌ലാറ്റുകള് അടങ്ങിയ കെട്ടിടത്തിന്റെ പകുതിഭാഗമാണ് പുലര്‍ച്ചെ തകര്‍ന്നത്.\nCategories: india, main stories Tags: acccident, maharasthra


റൊമാന്റിക് ത്രില്ലര് ചിത്രം 'കൂണ്' ഒടിടി റിലീസ് - Romantic Thriller Movie Koon to Release on OTT - Canchannels\nറൊമാന്റിക് ത്രില്ലര് ചിത്രം ‘കൂണ്’ ഒടിടി റിലീസ്\nമലയാളത്തില് പുതിയൊരു ഒടിടി- എസ്എസ് ഫ്രെയിംസ്; ആദ്യചിത്രം ഹോളിവൂണ്ട്\nമൊബൈല് ഫോണില് ഒരുക്കിയ സിനിമ ‘ബി. അബു’ ഫസ്റ്റ് ഷോസ് ഒടിടിയില്\nപ്രശാന്ത് ബി. മോളിക്കല് സംവിധാനം ചെയ്യുന്ന ‘കൂണ്’ എന്ന ആക്ഷന്, സസ്‌പെന്‍സ്, ത്രില്ലര് സിനിമ റിലീസിന് തയ്യാറായി. ഗോള്‍ഡന് ട്രമ്പെറ്റ് എന്റര്‍ടൈന്‍മെന്റ്‌സിന്റെ ബാനറില് അനില്‍കുമാര് നമ്പ്യാറാണ് ചിത്രം നിര്‍മ്മിക്കുന്നത്. എക്‌സിക്യൂട്ടീവ് പ്രൊഡ്യൂസര് പ്രണില് നമ്പ്യാര്.\nഫസ്റ്റ് ലുക്ക് പോസ്റ്റര് ഏറെ ശ്രദ്ധ നേടിയിരുന്നു.\nഅമല് മോഹന് ആണ് ചിത്രത്തിന്റെ തിരക്കഥ എഴുതിയത്. പുതുമുഖങ്ങളായ ലിമലും സിതാരവിജയനും പ്രധാന കഥാപാത്രങ്ങളെ അവതരിപ്പിക്കുന്നു. അമേയ, അഞ്ജന, മേറീസ് ജോസ്, ഗിരിധര് കൃഷ്ണ, സുനില് സി.പി, ലക്ഷ്മിക സജീവന്, ചിത്ര പ്രശാന്ത്, അനില്‍കുമാര് നമ്പ്യാര് തുടങ്ങിയവരാണ് മറ്റു പ്രധാന താരങ്ങള്.\nഛായാഗ്രഹണം: ടോജോ പി. തോമസ്, ഗാനരചന ടിറ്റോ പി. തങ്കച്ചന്, സംഗീതം, പശ്ചാത്തല സംഗീതം അജിത് മാത്യു. യാസിന് നിസാര്, ഗൗരി ലക്ഷ്മി, നക്ഷത്ര സന്തോഷ് എന്നിവരാണ് ഗായകര്. എഡിറ്റര് സുനില് കൃഷ്ണ, മേക്കപ്പ് നിത്യമേരി, കലാസംവിധാനം സണ്ണി അങ്കമാലി, കോസ്റ്റ്യൂമര് ദീപു സി.എസ്, കോറിയോഗ്രാഫി\nബിനീഷ് കുമാര് കൊയിലാണ്ടി. സൗണ്ട് റെക്കോര്‍ഡിസ്റ്റ് ജോബിന് ജയന്, അസോസിയേറ്റ് ഡയറക്ടര്‍മാര് അനന്തു ടി.പി, മുഹമ്മദ് റോഷന്. അസിസ്റ്റന്റ് ഡയറക്ടര്‍മാര് രാഹുല് മോഹനന്, ആര് മണികണ്ഠന്. സ്‌ക്രിപ്റ്റ് അസോസിയേറ്റ് നിധിന് ബി. മോളിക്കല്. പ്രൊഡക്ഷന് കണ്‍ട്രോളര് ഹരി വെഞ്ഞാറമൂട്. പ്രൊഡക്ഷന് മാനേജര് സനില് ചെമ്പുവിള. പിആര്‍ഒ എം.കെ. ഷെജിന് ആലപ്പുഴ.\nTags: Movie Koon\nകൂൺ – ഫസ്റ്റ് ലുക്ക് പോസ്റ്റർ ശ്രദ്ധേയമാവുന്നു


ചൂട് കുറയ്ക്കാന് റോഡിന്റെ നിറം നീലയാക്കി ഖത്തര് - Rose Malayalam | Rose Malayalam\nUpdated on 21-08-2019 at 2:37 pm\nദോഹ: താപനില കൂടാതിരിക്കാന് ഖത്തര് റോഡിന്റെ നിറം മാറ്റി. ദോഹ സൂഖ് വാഖിഫിന് മുന്നിലെ അബ്ദുള്ള ബിന് ജാസിം സ്ട്രീറ്റിലുള്ള ഇരുന്നൂറ് മീറ്റര് നിരത്തിനാണ് നീലം നിറം നല്‍കിയത്. നീല നിറം താപനില 15 ഡിഗ്രി വരെ കുറയ്ക്കുമെന്ന പഠനത്തിന്റെ വെളിച്ചത്തില് പരീക്ഷണാടിസ്ഥാനത്തില് ആണ് നടപടി.\nതാപനില നിരീക്ഷിക്കാനുള്ള പ്രത്യേക സംവിധാനം റോഡരികില് തന്നെ സ്ഥാപിച്ചിട്ടുണ്ട്. പ്രമുഖ ജപ്പാനീസ് കമ്പനിയുമായിച്ചേര്‍ന്നാണ് പൊതുമരാമത്ത് വകുപ്പായ അഷ്ഗാല് പദ്ധതി നടപ്പാക്കുന്നത്. പുതിയ പരിഷ്‌കാരം വിജയിച്ചാല് ഇനി നീലറോഡുകള്‍ക്ക് പ്രചാരമേറും


Thursday 30 August 2018 2:46 am IST\nകാസര്‍കോട്: കാഞ്ഞങ്ങാട്ടെ ചാപ്റ്റര് ട്യൂഷന് സെന്റര് ലൈംഗിക പീഡനക്കേസിലെ പ്രതി കാഞ്ഞങ്ങാട് ബല്ലാകടപ്പുറത്തെ മുഹമ്മദ് അഷ്‌കറി (28)നെ കാസര്‍കോട് അഡീ. ജില്ലാ സെഷന്‍സ് കോടതി (ഒന്ന്) കുറ്റക്കാരനെന്ന് കണ്ടെത്തി. പ്രതിക്കുള്ള ശിക്ഷ ഇന്ന് പ്രഖ്യാപിക്കും. ട്യൂഷന് സെന്ററിലെ വിദ്യാര്‍ഥിയായിരുന്ന പതിനേഴുകാരിയുടെ പരാതിയില് രജിസ്റ്റര് ചെയ്ത കേസിലാണ് പ്രതി അഷ്‌ക്കറിനെ കോടതി കുറ്റക്കാരനെന്ന് കണ്ടെത്തിയത്.\n2012 ലാണ് പെണ്‍കുട്ടിയെ അഷ്‌ക്കര് പീഡിപ്പിച്ചത്. കാഞ്ഞങ്ങാട് കോട്ടച്ചേരി ബസ് സ്റ്റാന്‍ഡിനു സമീപമുള്ള ട്യൂഷന് സെന്ററില് നിരവധി പെണ്‍കുട്ടികളെ പീഡിപ്പിച്ച അഞ്ച് കേസുകള് രജിസ്റ്റര് ചെയ്തിരുന്നു. പെണ്‍കുട്ടികളും രക്ഷിതാക്കളും മൊഴി മാറ്റിപ്പറഞ്ഞതിനാല് നാലു കേസുകള് റദ്ദായി. ഒരു പെണ്‍കുട്ടി പരാതിയില് ഉറച്ചു നിന്നു. സിആര്‍പിസി 164 പ്രകാരം മജിസ്‌ട്രേറ്റ് മുമ്പാകെ പെണ്‍കുട്ടിയുടെ മൊഴി രേഖപ്പെടുത്തി. ഈ കേസിലാണ് ഇപ്പോള് അഷ്‌ക്കറിനെ കുറ്റക്കാരനെന്ന് കണ്ടെത്തിയിരിക്കുന്നത്. പരാതി പിന്‍വലിക്കാന് തയാറാകാതിരുന്ന ഒരു പെണ്‍കുട്ടിക്കെതിരെ അമ്പലത്തറ ടൗണില് പോസ്റ്റര് പതിച്ച് അധിക്ഷേപിച്ചതിന് മറ്റൊരു കേസും അഷ്‌ക്കറിനെതിരെ പോലീസ് രജിസ്റ്റര് ചെയ്തിരുന്നു.\nകാഞ്ഞങ്ങാട്ടെ ഒരു വിദ്യാര്‍ത്ഥിനി സ്‌കൂളില് അസംബ്ലിക്കിടെ തലകറങ്ങി വീഴുകയും സ്വകാര്യ ആശുപത്രിയില് പെണ്‍കുട്ടിയെ പ്രവേശിപ്പിക്കുകയും ചെയ്തതോടെയാണ് പീഡനത്തിനിരയായ വിവരം പുറത്തുവന്നത്. അന്നത്തെ സിഐയായിരുന്ന കെ.വി.വേണുഗോപാല് അഷ്‌ക്കറിനെ കസ്റ്റഡിയിലെടുത്ത് ചോദ്യം ചെയ്തപ്പോഴാണ് നിരവധി പെണ്‍കുട്ടികളെ പീഡിപ്പിച്ചതായി സമ്മതിച്ചത്.\nപെണ്‍കുട്ടികളോ രക്ഷിതാക്കളോ പരാതി നല്‍കാത്തതിനാല് പോലീസ് സ്വമേധയാ കേസ് രജിസ്റ്റര് ചെയ്യുകയായിരുന്നു. കോട്ടച്ചേരിയിലും അജാനൂര് ഇഖ്ബാല് ഹയര് സെക്കന്‍ഡറി സ്‌കൂളിനടുത്തുമാണ് അഷ്‌ക്കര് ട്യൂഷന് സെന്റര് നടത്തിയിരുന്നത്. ഹൊസ്ദുര്‍ഗ് സിഐ കള്ളക്കേസ് ചമച്ചതാണെന്ന് ആരോപിച്ച് അഷ്‌ക്കര് ഹൈക്കോടതിയെ സമീപിച്ചതിന്റെ അടിസ്ഥാനത്തില് കേസ് അന്വേഷണം െ്രെകം ഡിറ്റാച്ച്‌മെന്റ് ഡിവൈഎസ്പി രഘുരാമന് കൈമാറുകയായിരുന്നു. അദ്ദേഹമാണ് അന്വേഷണം നടത്തി കുറ്റപത്രം സമര്‍പ്പിച്ചത്.


യൂണിവേഴ്സിറ്റി വിദ്യാർത്ഥികളിലെ ഡിസ്ലെക്സിയയുടെ സൂചകങ്ങളായി വാക്കാലുള്ള പ്രവർത്തന മെമ്മറിയും ദ്രുത നാമകരണവും - വിജ്ഞാന പരിശീലനം\nനിങ്ങൾ ഇവിടെയുണ്ട്: Home » പ്രൊഫഷണലുകൾക്കായി » ലേഖനങ്ങൾ » DSA » കോളേജ് വിദ്യാർത്ഥികളിൽ ഡിസ്ലെക്സിയയുടെ സൂചകങ്ങളായി വാക്കാലുള്ള പ്രവർത്തന മെമ്മറിയും ദ്രുത നാമകരണവും\nവെർബൽ വർക്കിംഗ് മെമ്മറിയും ദ്രുത ഡിനോമിനേഷനും (RAN) പരിഗണിക്കപ്പെടുന്നു നല്ല പ്രവചന സൂചികകൾ കുട്ടികളിൽ പഠന ബുദ്ധിമുട്ടുകൾ. മുതിർന്നവർക്കും ഇത് ബാധകമാണോ?\nകത്തോലിക്കാ യൂണിവേഴ്സിറ്റി ഓഫ് സേക്രഡ് ഹാർട്ടിലെ ആലീസ് ക്യാൻസറും അലസ്സാൻഡ്രോ അന്റോണിയേട്ടിയും എഴുതിയ ലേഖനം ബ്രെയിൻ സയൻസസിൽ തലക്കെട്ടോടെ പ്രസിദ്ധീകരിച്ചു ഡിസ്ലെക്സിയയോടൊപ്പമോ അല്ലാതെയോ ഇറ്റാലിയൻ ബിരുദ വിദ്യാർത്ഥികളിൽ വായനയുടെ പ്രവചകരായി ദ്രുത ഓട്ടോമേറ്റഡ് നാമകരണം, വാക്കാലുള്ള പ്രവർത്തന മെമ്മറി, റിഥം വിവേചനം.\n39 യൂണിവേഴ്സിറ്റി വിദ്യാർത്ഥികളിൽ (19-27 വയസ് പ്രായമുള്ളവർ) നടത്തിയ പഠനത്തിൽ 19 പേർ വികസന ഡിസ്ലെക്സിയ രോഗനിർണയം നടത്തിയത് മുതിർന്നവർക്ക് ഈ രണ്ട് സൂചികകളുടെയും വിശ്വാസ്യത സ്ഥിരീകരിച്ചു. ചെറുപ്പക്കാരിലും അവർ പഠന തകരാറുമായി ബന്ധപ്പെട്ടിരിക്കുന്നു.\nസൈദ്ധാന്തിക വശങ്ങൾക്കപ്പുറം, ഈ പഠനത്തിനും പ്രായോഗിക മൂല്യമുണ്ട്. തീർച്ചയായും, ഇത് വികസനത്തിന് കാരണമാകും സ്ക്രീനിംഗ് ഉപകരണങ്ങൾ വേഗതയേറിയതും വിലകുറഞ്ഞതും (സ available ജന്യമായി ലഭ്യമായ മൂന്ന് ടെസ്റ്റുകളിൽ രണ്ടെണ്ണം).\nവായന: ഹൈസ്കൂളിനുള്ള ഭാഗങ്ങൾ വായിക്കുന്നതിനുള്ള വേഗതയുടെ പരിശോധന. അന്ന ജൂഡിക്ക, മരിയ ഡി ലൂക്ക. റോം: ഐആർ‌സി‌സി‌എസ് സാന്താ ലൂസിയ ഫ Foundation ണ്ടേഷൻ, 2005\nഓടി: ദ്രുത നാമകരണ പരിശോധനയും വർ‌ണ്ണങ്ങൾ, അക്കങ്ങൾ, അക്കങ്ങൾ എന്നിവയ്‌ക്കായുള്ള വിഷ്വൽ തിരയൽ. മരിയ ഡി ലൂക്ക, ഗ്ലോറിയ ഡി ഫിലിപ്പോ, അന്ന ജൂഡിക്ക, ഡൊണാറ്റെല്ല സ്പിനെല്ലി, പിയർ‌ലൂയിജി സോക്കോലോട്ടി. റോം: ഐആർ‌സി‌സി‌എസ് സാന്താ ലൂസിയ ഫ Foundation ണ്ടേഷൻ, 2005\nവെർബൽ വർക്കിംഗ് മെമ്മറി: വെക്സ്ലർ, ഡി. WAIS-R മാനുവൽ മുന്നോട്ടും പിന്നോട്ടും ഡിജിറ്റ് സ്പാൻ: വെക്സ്ലർ അഡൾട്ട് ഇന്റലിജൻസ് സ്കെയിൽ-പുതുക്കിയത്; സൈക്കോളജിക്കൽ കോർപ്പറേഷൻ: ന്യൂയോർക്ക്, എൻ‌വൈ, യു‌എസ്‌എ, 1981\nകാൻസർ, എ .; അന്റോണിയെറ്റി, എ. റാപ്പിഡ് ഓട്ടോമാറ്റൈസ്ഡ് നെയിമിംഗ്, വെർബൽ വർക്കിംഗ് മെമ്മറി, റിഥം ഡിസ്ക്രിമിനേഷൻ ഡിസ്ലെക്സിയയോടൊപ്പമോ അല്ലാതെയോ ഇറ്റാലിയൻ ബിരുദ വിദ്യാർത്ഥികളിൽ വായനയുടെ പ്രവചകർ. ബ്രെയിൻ സയൻസ്. 2018, 8, 87.\nനിങ്ങൾക്ക് ഇനിപ്പറയുന്നവയിലും താൽപ്പര്യമുണ്ടാകാം: ഡിസ്കറ്റിൽ നിന്നുള്ള അക്ഷരവിന്യാസം!\nബുദ്ധി വർദ്ധിപ്പിക്കുന്നതിന് പ്രവർത്തന മെമ്മറി പരിശീലിപ്പിക്കുക: ഇത് ശരിക്കും പ്രവർത്തിക്കുമോ?\nദ്രുത നാമകരണം, ഡിസ്ലെക്സിയ, മുതിർന്നവർക്കുള്ള ഡിസ്‌ലെക്‌സിയ, ഡിസ്‌ലെക്‌സിയ സർവകലാശാല, വാക്കാലുള്ള പ്രവർത്തന മെമ്മറി, ഓടി, യൂണിവേഴ്സിറ്റി സ്ക്രീനിംഗ്, വാക്കാലുള്ള പ്രവർത്തന മെമ്മറി\nകോളേജ് വിദ്യാർത്ഥികളിൽ ഡിസ്ലെക്സിയയുടെ സൂചകങ്ങളായി വാക്കാലുള്ള പ്രവർത്തന മെമ്മറിയും ദ്രുത നാമകരണവും2018-05-142020-02-22http://www.trainingcognitivo.it/wp-content/uploads/2017/08/nuovologo_87e9aa904327d53301f73f9191e17e49.pngവിജ്ഞാന പരിശീലനംhttps://www.trainingcognitivo.it/wp-content/uploads/2018/05/kansai-university-84363_960_720.jpg200px200px\nവർക്കിംഗ് മെമ്മറിയുടെ കമ്പ്യൂട്ടറൈസ്ഡ് പരിശീലനം: അഫാസിയയ്ക്കുള്ള ഗുണങ്ങൾവർക്കിംഗ് മെമ്മറി, ന്യൂറോ സൈക്കോളജി, പുതിയ സാങ്കേതികവിദ്യകൾ\nബ്രിഡ്ജ് അക്ഷരങ്ങൾ: ചില സ games ജന്യ ഗെയിമുകളും ഉപയോഗപ്രദമായ വ്യായാമങ്ങളുംഡി എസ് എ, ഇറ്റാലിയൻ, റിസോഴ്സസ്, റൈറ്റിംഗ്, റൈറ്റിംഗ്


ഒറ്റദിവസം കൊണ്ട് പിറന്ന അത്ഭുതത്തിന് 27 വയസ് - ഭരതം !\nശനി, 30 മാര്‍ച്ച് 2019 (13:35 IST)\nമലയാളത്തിലെ ക്ലാസിക് ചിത്രമായ ‘ഭരതം’ പുറത്തിറങ്ങിയിട്ട് 27 വര്‍ഷം പൂര്‍ത്തിയായി. 1992 മാര്‍ച്ച് 29നായിരുന്നു ആ ചിത്രം റിലീസ് ചെയ്തത്. ഇന്നും മലയാളികള് പറഞ്ഞറിയിക്കാനാവാത്ത ഹൃദയവികാരത്തോടെ കാണുന്ന സിനിമയാണ് ഭരതം. ലോഹിതദാസിന്‍റെ തിരക്കഥയില് സിബി മലയില് സംവിധാനം ചെയ്ത സിനിമ.\nപ്രണവം ആര്‍ട്സിന്‍റെ ബാനറില് മോഹന്‍ലാല് നിര്‍മ്മിച്ച ഭരതം 27 വര്‍ഷത്തിന് ശേഷവും ഉള്ളുപൊള്ളിക്കുന്ന ഓര്‍മ്മയായി ഓരോ മലയാളിയും നെഞ്ചിലേറ്റുന്നു.\nകൌരവര്, വാത്സല്യം - ഈ കഥകള് കേട്ടപ്പോള് മമ്മൂട്ടി ‘ആധാരം’ വിട്ടു !\nമമ്മൂട്ടി കഥ നല്‍കി, മോഹന്‍ലാല് നിര്‍മ്മിച്ചു; പടം ബമ്പര് ഹിറ്റ്!\nഅടുത്ത ലേഖനം ഫാസില് തിരിച്ചുവരുന്നു, സിദ്ദിക്ക് തിരക്കഥയെഴുതുന്ന ചിത്രത്തില് മമ്മൂട്ടി!


ഇ.അഹമ്മദ് വികസനത്തിന് ഊര്‍ജം പകര്‍ന്ന നേതാവ് – ഗവര്‍ണര് | kerala governor | Madhyamam\ndate_range 1 Feb 2017 11:18 PM GMT\nഇ.അഹമ്മദ് വികസനത്തിന് ഊര്‍ജം പകര്‍ന്ന നേതാവ് – ഗവര്‍ണര്\nതിരുവനന്തപുരം: മുന്‍കേന്ദ്രമന്ത്രിയും പാര്‍ലമെന്‍റ് അംഗവുമായ ഇ. അഹമ്മദിന്‍െറ നിര്യാണത്തില് രാഷ്ട്രീയ, സാമൂഹിക, സാംസ്കാരിക രംഗത്തെ പ്രമുഖര് അനുശോചിച്ചു. കേരളത്തിന്‍െറ ഗ്രാമീണ, വ്യവസായവികസനത്തിന് ഊര്‍ജം പകര്‍ന്ന നേതാവാണ് അഹമ്മദ് എന്ന് ഗവര്‍ണര് പി. സദാശിവം അനുസ്മരിച്ചു. ഇന്ത്യയുടെ നയതന്ത്രനിലപാടുകളെ ഐക്യരാഷ്ട്രസഭ ഉള്‍പ്പെടെ രാജ്യാന്തര വേദികളില് ഉയര്‍ത്തിപ്പിടിക്കുന്നതില് അഹമ്മദ് മുഖ്യകാര്‍മികത്വം വഹിച്ചതായി ഗവര്‍ണര് അനുശോചന സന്ദേശത്തില് പറഞ്ഞു.\nഎന്നും മതനിരപേക്ഷ മൂല്യങ്ങള് ഉയര്‍ത്തിപ്പിടിച്ച നേതാവായിരുന്നു അഹമ്മദ് എന്ന് മുഖ്യമന്ത്രി പിണറായി വിജയന് അനുസ്മരിച്ചു. വിദേശകാര്യ സഹമന്ത്രി എന്നനിലയില് ഇന്ത്യയുടെ യശസ്സ് ഉയര്‍ത്തിപ്പിടിക്കുന്നതിന് അദ്ദേഹത്തിനായി. റെയില്‍വേ, മാനവവിഭവശേഷി സഹമന്ത്രി, സംസ്ഥാന വ്യവസായ മന്ത്രി എന്നീ നിലകളില് അദ്ദേഹത്തിന്‍െറ സംഭാവനകള് ശ്രദ്ധേയമായിരുന്നെന്നും മുഖ്യമന്ത്രി അനുശോചന സന്ദേശത്തില് പറഞ്ഞു. അഹമ്മദിന്‍െറ നിര്യാണത്തോടെ മനുഷ്യസ്നേഹിയായ ഒരു ഭരണാധികാരിയെയാണ് നഷ്ടമായതെന്ന് പ്രതിപക്ഷനേതാവ് രമേശ് ചെന്നിത്തല പറഞ്ഞു. മന്ത്രിമാരായ രാമചന്ദ്രന് കടന്നപ്പള്ളി, എ.കെ. ബാലന്, പ്രഫ. സി. രവീന്ദ്രനാഥ്, വി.എസ്. സുനില്‍കുമാര്, കെ. രാജു, എം.ഐ. ഷാനവാസ് എം.പി, സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്, സി.പി.ഐ സംസ്ഥാന സെക്രട്ടറി കാനം രാജേന്ദ്രന്, സി.പി.ഐ ദേശീയ എക്സിക്യൂട്ടിവ് അംഗം ബിനോയ് വിശ്വം, ആര്.എസ്.പി സംസ്ഥാന സെക്രട്ടറി എ.എ. അസീസ്, ഡി.വൈ.എഫ്.ഐ സംസ്ഥാന പ്രസിഡന്‍റ് എ.എന്. ഷംസീര്, എന്.സി.പി ദേശീയ സമിതി അംഗം രാജാജി അജയകുമാര്, സിഡ്കോ ചെയര്‍മാന് നിയാസ് പുളിക്കലത്തേ്, കേരള എജ്യൂക്കേഷനല് ആന്‍ഡ് ചാരിറ്റബിള് ട്രസ്റ്റ് ചെയര്‍മാന് ടി.എ. ഷാഹുല് ഹമീദ്, കെ.എം.വൈ.എഫ് സംസ്ഥാന പ്രസിഡന്‍റ് കെ.എഫ്. മുഹമ്മദ് അസ്ലം മൗലവി, ജനറല് സെക്രട്ടറി കടയ്ക്കല് ജുനൈദ് തുടങ്ങിയവരും അഹമ്മദിന്‍െറ നിര്യാണത്തില് അനുശോചിച്ചു.\nരാജ്യത്തെ വിവിധ സമുദായങ്ങള്‍ക്കിടയില് സഹവര്‍ത്തിത്വത്തിന് വേണ്ടി നിലകൊണ്ട നേതാവായിരുന്നു ഇ. അഹമ്മദ് എം.പിയെന്ന് ജമാഅത്തെ ഇസ്ലാമി കേരള അമീര് എം.ഐ. അബ്ദുല് അസീസ് അനുശോചന സന്ദേശത്തില് പറഞ്ഞു. അന്താരാഷ്ട്ര തലത്തില് രാജ്യത്തെ പ്രതിനിധാനം ചെയ്യുകയും രാജ്യത്തിന്‍െറ യശസ്സുയര്‍ത്തുകയും ചെയ്ത മന്ത്രിയും മികച്ച പാര്‍ലമെന്‍േററിയനും നയതന്ത്രജ്ഞനുമായിരുന്നു. സമുദായ ഐക്യത്തിനുവേണ്ടി നിലകൊണ്ട നേതാവിനെയാണ് മുസ്ലിം സമുദായത്തിന് നഷ്ടമായതെന്നും അമീര് അനുശോചന സന്ദേശത്തില് പറഞ്ഞു.\nഇന്ത്യന് മുസ്ലിംകളുടെ അനിഷേധ്യ നേതാക്കളിലൊരാളായിരുന്ന അഹമ്മദിന്‍െറ വിയോഗം ഇന്ത്യന് പൊതുസമൂഹത്തിനും പ്രത്യേകിച്ച് മുസ്ലിം സമുദായത്തിനും തീരാനഷ്ടമാണെന്ന് ഐ.എന്.എല് അഖിലേന്ത്യ പ്രസിഡന്‍റ് പ്രഫ. മുഹമ്മദ് സുലൈമാന്, അഖിലേന്ത്യ സെക്രട്ടറി അഹമ്മദ് ദേവര്‍കോവില്, സംസ്ഥാന പ്രസിഡന്‍റ് എസ്.എ. പുതിയ വളപ്പില്, ജന. സെക്രട്ടറി പ്രഫ. എ.പി. അബ്ദുല് വഹാബ് എന്നിവര് അനുശോചന സന്ദേശത്തില് പറഞ്ഞു.\nഅഹമ്മദിന്‍െറ വിയോഗത്തില് അഡ്വ. പി.ടി.എ. റഹീം എം.എല്.എ, എം.ഇ.എസ് പ്രസിഡന്‍റ് ഡോ. പി.എ. ഫസല് ഗഫൂര്, എം.പി. വീരേന്ദ്രകുമാര് എം.പി, പോപുലര് ഫ്രണ്ട് സംസ്ഥാന പ്രസിഡന്‍റ് നാസറുദ്ദീന് എളമരം, ആര്.എം.പി സെക്രട്ടറി എന്. വേണു, എം.എസ്.എസ് പ്രസിഡന്‍റ് പി. ഉണ്ണീന്, ജന. സെക്രട്ടറി എന്‍ജിനീയര് പി. മമ്മത് കോയ, കേരള മുസ്ലിം ജമാഅത്ത് ഫെഡറേഷന് സംസ്ഥാന വൈ. പ്രസിഡന്‍റ് മുഹമ്മദ് സക്കീര് എന്നിവര് അനുശോചിച്ചു.\nപാര്‍ലമെന്‍റ് അംഗവും മുന് കേന്ദ്രമന്ത്രിയുമായിരുന്ന ഇ. അഹമ്മദിന്‍െറ നിര്യാണത്തില് രാജ്യസഭ ഉപാധ്യക്ഷന് പ്രഫ. പി.ജെ. കുര്യന് അനുശോചിച്ചു.വിദേശകാര്യ മന്ത്രി എന്ന നിലയിലുള്ള അദ്ദേഹത്തിന്‍െറ പ്രവര്‍ത്തനങ്ങളും ഇടപെടലുകളും പ്രവാസി ഭാരതീയര്‍ക്ക് പൊതുവെയും പ്രവാസി മലയാളികള്‍ക്ക് വളരെ സഹായകരമായിരുന്നുവെന്ന് അനുശോചന സന്ദേശത്തില് അദ്ദേഹം പറഞ്ഞു.\nനഷ്ടമായത് ഏറെ അടുപ്പമുണ്ടായിരുന്ന നേതാവിനെ –മഅ്ദനി\nബംഗളൂരു: രാഷ്ട്രീയമായി അഭിപ്രായവ്യത്യാസം ഉണ്ടായിരുന്നപ്പോഴും വ്യക്തിപരമായി ഏറെ അടുപ്പമുണ്ടായിരുന്ന നേതാവായിരുന്നു ഇ. അഹമ്മദെന്ന് പി.ഡി.പി ചെയര്‍മാന് അബ്ദുന്നാസിര് മഅ്ദനി അനുശോചന സന്ദേശത്തില് അറിയിച്ചു. അദ്ദേഹത്തിന്‍െറ ഭാര്യ മരിച്ചപ്പോള് താന് സേലം ജയിലില്‍നിന്ന് അയച്ച കത്തില്, രാഷ്ട്രീയപരമായ അഭിപ്രായ വ്യത്യാസങ്ങളുടെ പേരില് പലതവണ വിമര്‍ശിക്കേണ്ടി വന്നിട്ടുണ്ടെന്ന് ചൂണ്ടിക്കാട്ടിയപ്പോള് ഇനിയും വിമര്‍ശിക്കണമെന്നും എന്നാലേ തിരുത്താന് കഴിയൂവെന്നുമാണ് മറുപടി അയച്ചത്. അദ്ദേഹത്തിന്‍െറ കുടുംബത്തിന്‍െറയും പാര്‍ട്ടി നേതാക്കളുടെയും പ്രവര്‍ത്തകരുടെയും ദു$ഖത്തില് പങ്കുചേരുന്നതായും അദ്ദേഹത്തിനായി പ്രാര്‍ഥിക്കുന്നതായും മഅ്ദനി അറിയിച്ചു.\nഇ. അഹമ്മദിന്‍െറ നിര്യാണത്തില് ഹജ്ജ് കമ്മിറ്റി അനുശോചിച്ചു. ഹജ്ജ് ഹൗസില് ചേര്‍ന്ന അനുശോചനയോഗത്തില് ഹജ്ജ് കമ്മിറ്റി മെംബര് വി. അബ്ദുറഹിമാന് എം.എല്.എ അധ്യക്ഷതവഹിച്ചു. മെംബര്‍മാരായ പ്രഫ. എ.കെ. അബ്ദുല് ഹമീദ്, എ.കെ. അബ്ദുറഹിമാന്, ഷരീഫ് മണിയാട്ടുകുടി, അഹമ്മദ് മൂപ്പന്, ഡോ. ഇ.കെ. അഹമ്മദ് കുട്ടി, അസിസ്റ്റന്‍റ് സെക്രട്ടറി ടി.കെ. അബ്ദുറഹിമാന്, കോഓഡിനേറ്റര് എന്.പി. ഷാജഹാന് തുടങ്ങിയവരും ഹജ്ജ് കമ്മിറ്റി ജീവനക്കാരും യോഗത്തില് പങ്കെടുത്തു.\nസാമുദായികവും ഭരണപരവുമായ എല്ലാ പദവികളിലും ഉയര്‍ന്നുനില്‍ക്കാന് സാധിച്ച വ്യക്തിത്വമായിരുന്നു ഇ. അഹമ്മദിന്‍േറതെന്ന് കേരള നദ്വത്തുല് മുജാഹിദീന് സംസ്ഥാന പ്രസിഡന്‍റ് ടി.പി. അബ്ദുല്ലക്കോയ മദനി പ്രസ്താവനയില് പറഞ്ഞു.\nകെ.എന്.എം സംസ്ഥാന നേതാക്കളായ ടി.പി. അബ്ദുല്ലക്കോയ മദനി, ഡോ. ഹുസൈന് മടവൂര്, പി.പി. ഉണ്ണീന്‍കുട്ടി മൗലവി, എം. അബ്ദുറഹ്മാന് സലഫി, പാലത്ത് അബ്ദുറഹ്മാന് സലഫി, എം. മുഹമ്മദ് മദനി, ഡോ. എ.ഐ. അബ്ദുല് മജീദ് സ്വലാഹി, ഡോ. ജാബിര് അമാനി, നിസാര് ഒളവണ്ണ തുടങ്ങിയവര് അനുശോചിച്ചു.\nഇ. അഹമ്മദിന്‍െറ വേര്‍പാടില് മുതിര്‍ന്ന ബി.ജെ.പി നേതാവ് പി.പി. മുകുന്ദന് അനുശോചിച്ചു.\n: നിയമസഭ അംഗം, സംസ്ഥാനമന്ത്രി, ലോക്സഭ അംഗം, കേന്ദ്രമന്ത്രി എന്നീ നിലകളില് സ്തുത്യര്‍ഹ സേവനമനുഷ്ഠിക്കുകയും അന്തര്‍ദേശീയ രംഗത്ത് ഇന്ത്യയുടെ സ്വരമായി മാറുകയും ചെയ്ത മതേതരത്വത്തിന്‍െറ സൗമ്യനായ വക്താവായിരുന്നു ഇ. അഹമ്മദ് എന്ന് മലങ്കര ഓര്‍ത്തഡോക്സ് സുറിയാനി സഭ പരമാധ്യക്ഷന് ബസേലിയോസ് മാര്‍ത്തോമ പൗലോസ് ദ്വിതീയന് കാതോലിക്ക ബാവ പറഞ്ഞു.\nപ്രവാസികളോട് അനുകമ്പ പുലര്‍ത്തിയിരുന്ന നേതാവ് –എം.എ. യൂസഫലി\nപ്രവാസികളോട് അനുകമ്പയും സ്നേഹവും സാഹോദര്യവും വെച്ചുപുലര്‍ത്തിയിരുന്ന ജ്യേഷ്ഠ സഹോദരനായിരുന്നു ഇ. അഹമ്മദ് എന്ന് പ്രമുഖ വ്യവസായി എം.എ. യൂസഫലി. കേന്ദ്ര വിദേശകാര്യ സഹമന്ത്രി എന്ന നിലയിലും അല്ലാത്തപ്പോഴും ഗള്‍ഫ് രാജ്യങ്ങളിലെ ഭരണ നേതൃത്വവുമായും ഉദ്യോഗസ്ഥരുമായും പ്രവാസികളുമായി ബന്ധപ്പെട്ട പലകാര്യങ്ങളിലും സജീവമായ ഇടപെടലുകളാണ് അദ്ദേഹം നടത്തിയത്. പ്രവാസി ഭാരതീയ ദിവസ് നടക്കുമ്പോഴൊക്കെ പ്രവാസികളുടെ ഉന്നമനത്തിനായും പ്രശ്നപരിഹാരങ്ങള്‍ക്കായും പല നിര്‍ദേശങ്ങളും അദ്ദേഹത്തില്‍നിന്നുണ്ടായിട്ടുണ്ട്. രാജ്യത്തിനും വിശിഷ്യ പ്രവാസി സമൂഹത്തിനും വലിയൊരു നഷ്ടമാണ് ഇ. അഹമ്മദിന്‍െറ നിര്യാണത്തോടെ ഉണ്ടായിരിക്കുന്നത്.\nനഷ്ടമായത് ജ്യേഷ്ഠ സഹോദരന് –ഗള്‍ഫാര് മുഹമ്മദലി\nജ്യേഷ്ഠ സഹോദരന് സമമായിരുന്ന മുന് വിദേശകാര്യ സഹമന്ത്രി ഇ. അഹമ്മദിന്‍െറ വിടവാങ്ങല് ഏറെ വേദനിപ്പിക്കുന്നതായി ഡോ. പി. മുഹമ്മദലി പറഞ്ഞു. ഞങ്ങളുടെ കുടുംബങ്ങള് തമ്മില് അടുത്ത ബന്ധമായിരുന്നു. കുടുംബവിഷയങ്ങള് പോലും പരസ്പരം ചര്‍ച്ചചെയ്യുകയും അഭിപ്രായങ്ങള് തേടുകയും ചെയ്തിരുന്നു. ഒമാനുമായി അദ്ദേഹത്തിന് അടുത്ത ബന്ധമുണ്ടായിരുന്നു. 1983ലാണ് അഹമ്മദ് സാഹിബിനെ ആദ്യമായി കാണുന്നത്. ഒമാന് ഭരണാധികാരി സുല്‍ത്താന് ഖാബൂസ് ബിന് സഈദിനുള്ള ഇന്ദിര ഗാന്ധിയുടെ സന്ദേശവുമായി പ്രത്യേക ദൂതനായാണ് അദ്ദേഹം അന്ന് ഒമാനിലത്തെിയത്. അന്നുമുതല് ആരംഭിച്ചതാണ് ബന്ധം. കഴിഞ്ഞ 20 വര്‍ഷമായി മുടങ്ങാതെ എല്ലാ വര്‍ഷവും വീട്ടില് ഇഫ്താറിനത്തെിയിരുന്നു. ഇ. അഹമ്മദിന്‍െറ മരണം പ്രവാസികള്‍ക്കും വലിയ നഷ്ടമാണ്. പ്രവാസികള്‍ക്കായി അദ്ദേഹം നിരവധി കാര്യങ്ങള് ചെയ്തിരുന്നു. പ്രവാസികള്‍ക്ക് ഏതു സമയത്തും ഏതു വിഷയത്തിലും സമീപിക്കാന് പറ്റിയ നേതാവായിരുന്നു അദ്ദേഹമെന്നും ഗള്‍ഫാര് മുഹമ്മദലി പറഞ്ഞു.\nNews Summary - kerala governor


മറ്റുള്ളവർക്ക് കൊടുക്കേണ്ട ഏതാനും കാര്യങ്ങൾ – Prasad Vattapparamb\nPosted by Prasad Vattapparamb on May 6, 2021\nജീവിതം വിജയകരമാക്കുന്നതിനായുള്ള പ്രക്രിയയിൽ ഒരു പ്രധാന ഭാഗം നിങ്ങൾ ആഗ്രഹിക്കുന്നത് കൊടുക്കാൻ തയ്യാറാകുക എന്നതാണ്. കൊടുക്കുന്തോറും ഇരട്ടിയായി അത് നിങ്ങളിലേക്ക് തന്നെ എത്തിച്ചേരും. അത്തരത്തിൽ നിങ്ങൾ മറ്റുള്ളവർക്ക് കൊടുക്കേണ്ട ഏതാനും കാര്യങ്ങൾ…\nമറ്റുള്ളവർക്ക് നിങ്ങളുടെ സത്യസന്ധത നൽകുക.\n“ആവശ്യമുള്ളപ്പോൾ നിങ്ങൾ നുണ പറഞ്ഞിരിക്കണം” എന്നതാണ് നാം ജീവിക്കുന്ന ലോകത്തിൽ ഇന്ന് നിലനിൽക്കുന്ന രീതി. ഇത് ചിലരെ സമ്പന്നരാക്കിയേക്കാം. പക്ഷെ, ഒരു മനുഷ്യൻ എന്ന തലത്തിൽ നമ്മൾ അവിടെ പരാചയപ്പെടുകയാണ്. വിജയിക്കുന്ന എന്നതുകൊണ്ട് പണം കൊണ്ട് സമ്പന്നരാകുക എന്ന് മാത്രമല്ല. മറിച്ച് വ്യക്തിത്വം കൊണ്ടും നമുക്ക് സമ്പന്നരാകാം. നിങ്ങളുടെ ലക്ഷ്യങ്ങളിലേക്ക് നിങ്ങളുടെ വ്യക്തിത്വം നഷ്ടപ്പെടുത്താതെ എത്തുമ്പോൾ ആണ് ജീവിതത്തിൽ നിങ്ങൾ ശരിക്കും ജയിക്കുന്നത്.\n“ഒരു വ്യക്തിയുടെയോ, ഒരു സ്ഥാപനത്തിന്റെയോ, ഒരു ഉത്പന്നത്തിന്റെയോ അന്തിമ വിജയം നിശ്ചയിക്കുന്ന ഏറ്റവും പ്രധാനപ്പെട്ട ഘടകമാണ് സത്യസന്ധത”.\nമറ്റുള്ളവർക്ക് നിങ്ങളുടെ ബഹുമാനം നൽകുക.\nജീവിതത്തിൽ മറ്റുള്ളവർ എന്ത് നേടി, എന്ത് ചെയ്യുന്നു എന്ന് അടിസ്ഥാനപ്പെടുത്തിയാണ് നാം പലപ്പോഴും മറ്റുള്ളവരെ ബഹുമാനിക്കുന്നത്. അവർ നേടിയത് എന്തൊക്കെ, അവർ ആരാണ് എന്നൊക്കെയുള്ള നമ്മുടെ അറിവാണ് പലപ്പോഴും അവർ ബഹുമാനത്തിന് യോഗ്യരാണോ എന്നത് തീരുമാനിക്കുക.\nഅവർ എന്ത് ചെയ്തു, അവർ ആരാണ് എന്നൊക്കെയുള്ള മാനദണ്ഡങ്ങൾ മാറ്റി നിർത്തി എല്ലാവരെയും ബഹുമാനിക്കാൻ നമ്മൾ പഠിക്കേണ്ടിയിരിക്കുന്നു.\nനിങ്ങളുടെ ദുർബലത മറ്റുള്ളവർക്ക് നൽകുക.\nജീവിതത്തിൽ “ശക്തരായിരിക്കണം” എന്നാണ് നമ്മളെ എല്ലാരും പഠിപ്പിച്ചിട്ടുണ്ടാവുക. അതെ… ശരിയാണ്. എന്നാൽ ചിലപ്പോഴൊക്കെ നമ്മൾ ദുര്ബലരാകണം. നമ്മളെ സ്നേഹിക്കുന്ന, നാം സ്നേഹിക്കുന്നവരുടെ സന്തോഷത്തിനായി വിട്ടുവീഴ്ചകൾ ചെയ്യുന്നത് ജീവിതത്തിൽ ശരിയായ വിജയത്തിലേക്ക് നമ്മളെ എത്താൻ സഹായിക്കും.\nനിങ്ങളുടെ പരിചരണം മറ്റുള്ളവർക്ക് നൽകുക.\nഈ തിരക്കേറിയ ജീവിതത്തിൽ നാം പലപ്പോഴും നമുക്ക് വേണ്ടപ്പെട്ടവരെ പരിചരിക്കാൻ മറന്നുപോകുന്നു. മറ്റുള്ളവരെ പരിചരിച്ചുകൊണ്ട് തന്നെ നമുക്ക് വിജയത്തിൽ എത്താൻ കഴിയുമോ എന്ന് വരും ദിവസങ്ങളിൽ നമുക്ക് ശീലമാക്കി നോക്കാം.\nമറ്റുള്ളവർക്ക് നിങ്ങളുടെ അഭിനിവേശം നൽകുക.\nഉള്ളിൽ വിജയത്തിനും മുന്നേറ്റത്തിനുമായുള്ള അടങ്ങാത്ത അഭിനിവേശം കൊണ്ടുനടക്കുന്നവരെയാണ് ലോകത്തിന് ഇന്ന് ആവശ്യം. മടുപ്പേറിയ, വിരസമായ ജീവിതം നയിക്കുന്നവർക്ക് നിങ്ങൾ നിങ്ങളുടെ അഭിനിവേശം നൽകുക. അത് അവരുടെ ഉള്ളിൽ തീയായി മാറും. നിങ്ങൾ മറ്റുള്ളവരിലേക്ക് പകർന്നു കൊടുക്കുന്ന ഊർജ്ജം നിങ്ങളിലേക്ക് തന്നെ പതിൽമടങ്ങായി ആവാഹിക്കപ്പെടും.\nനിങ്ങളുടെ അനുഭവം മറ്റുള്ളവർക്ക് നൽകുക.\nനമുക്കെല്ലാവർക്കും നമ്മൾ മികവ് പുലർത്തുന്ന മേഖലകളുണ്ട്. അവ സാധാരണയായി നമ്മൾ പ്രവർത്തിക്കുന്ന മേഖലകളാണ്. ആ മേഖലയിൽ പരമാവധി അനുഭവം നേടുക. ആ അനുഭവങ്ങളുടെ സഹായത്താൽ മറ്റുള്ളവരെ വഴികാട്ടാൻ നമുക്ക് കഴിയും. ചിലപ്പോൾ കുറുക്കുവഴികൾ എടുക്കേണ്ടിവരും ചിലപ്പോൾ അത് തെറ്റായി മാറും. ചിലപ്പോൾ പുതിയ വ്യക്തികളെ കണ്ടെത്തി സൗഹൃദം ആരംഭിക്കേണ്ടി വരും. ചിലപ്പോൾ അവരെ അകറ്റി നിർത്തേണ്ടിവരും. നിങ്ങളുടെ അനുഭവസമ്പത്ത് ഇത്തരം ഉചിതമായ തീരുമാനങ്ങൾ എടുക്കാൻ മറ്റുള്ളവരെ സഹായിച്ചെന്നുവരാം.\nമറ്റുള്ളവർക്ക് നിങ്ങളുടെ സഹായം നൽകുക.\nമൊത്തത്തിൽ, നമ്മൾ ചെയ്യേണ്ടത് മറ്റുള്ളവരെ സഹായിക്കുക എന്നതാണ്. ജീവിതത്തിൽ വിജയിക്കാൻ നിങ്ങൾ ആഗ്രഹിക്കുന്നുവെങ്കിൽ, മറ്റുള്ളവരെ പിടിച്ചുയർത്താൻ നമുക്ക് കഴിയണം.\ncounsellingcounsellorkerala trainersmodiNaITERnarendra modipersonal counsellingpinarayi vijayanprasad vattapparambprasadvattapparambsoft skill trainingstressTeacher trainerTrainertrainer in keralaTrainer in Malayalamtrainer in trivandrumtrainerstraining\nPrevious Post ഒഴിവാക്കാം ഈ6കാര്യങ്ങൾ\nNext Post വിജയത്തിലേക്കുള്ള ചവിട്ടുപടികൾ


എഴുതിത്തള്ളുന്ന കടങ്ങള് – ഉള്‍ക്കാഴ്ച\nPosted on 19 Nov 2016 21 Nov 2016 by V S Syamlal\nഎഴുതിത്തള്ളല് എന്നാല് തീര്‍പ്പാക്കല് അല്ല. വിജയ് മല്ല്യയുടെ 1,200 കോടിയോളം രൂപയാണ് ഇപ്പോള് കണക്കുപുസ്തകത്തില് മാറ്റിയെഴുതപ്പെട്ടിരിക്കുന്നത്. ഇതിലൂടെ വായ്പ ഒഴിവാകുന്നില്ല എന്നാണെങ്കിലും മല്ല്യ ആണ് കക്ഷി എന്നതിനാല് ചില സംശയങ്ങള് ഉയരുക സ്വാഭാവികം. സ്വാധീനമുള്ളവര്‍ക്ക് തുടര്‍നടപടികള് മരവിപ്പിക്കാനാവും എന്നതും സത്യമാണ്. മല്ല്യയ്ക്ക് ഈ വായ്പ എങ്ങനെ കിട്ടി എന്നറിയുന്ന ആളാണെങ്കില് ഇപ്പോഴത്തെ നടപടി എഴുതിത്തള്ളല് അല്ല തീര്‍പ്പാക്കല് തന്നെയാണെന്ന് സംശയിച്ചുപോകുക സ്വാഭാവികം. ഏതു വലയും പൊട്ടിക്കാനുള്ള ശേഷി കൈമുതലാക്കിയ മീനാണ് മല്ല്യ. മല്ല്യ മാത്രമല്ല, വേറെയും ധാരാളം പേരുണ്ട്. നമ്മള് അതുപോലെയാവാന് ശ്രമിക്കണ്ട, കഴിയില്ല തന്നെ.\nTagged BANK, DEBT, KINGFISHER, NON PERFORMING ASSET, S B I, SETTLEMENT, V S SYAMLAL, VIJAY MALLYA, WILFUL DEFAULTER, WRITE OFF\nPrevious Post ഒബാമ, എനിക്ക് അങ്ങയെ ഇഷ്ടമാണ്\nNext Post കടം വാങ്ങൂ… പണക്കാരനാവാം


തെരുവില് നിന്നും തട്ടിയെടുത്ത ഒന്നര വയസുകാരന് കോവിഡ്, 22 പേര് ക്വാറന്റെയ്‌നില്\nകുട്ടിയുടെ മാതാവും തട്ടിക്കൊണ്ടുപോയ ആളുടെ കുടുംബാംഗങ്ങളും പൊലീസുകാരും രണ്ട് മാധ്യപ്രവര്‍ത്തകരും അടക്കമുള്ളവരാണ് ക്വാറന്റെയ്‌നില് കഴിയേണ്ടത്...\n17 May, 2020 at 03:30 AM\nഹൈദരാബാദില് തെരുവില് നിന്ന് തട്ടിക്കൊണ്ടു പോയ ഒന്നര വയസ് പ്രായമുള്ള കുഞ്ഞിന് കോവിഡ്. അമ്മയുടെ പരാതി ലഭിച്ചതിനെ തുടര്‍ന്ന് ഹൈദരാബാദ് പൊലീസ് കുഞ്ഞിനെ കണ്ടെത്തുകയും തുടര്‍ന്ന് നടത്തിയ കോവിഡ് പരിശോധനയില് കുഞ്ഞിന് രോഗം സ്ഥിരീകരിക്കുകയുമായിരുന്നു. ഇതോടെ കുഞ്ഞുമായി അടുത്ത സമ്പര്‍ക്കത്തില് വന്ന പൊലീസുകാരും മാധ്യമപ്രവര്‍ത്തകരും അടക്കം 22 പേര്‍ക്ക് ക്വാന്റെയ്ന് നിര്‍ദേശിച്ചിരിക്കുകയാണ്.\nബുധനാഴ്ച്ചയാണ് ഹൈദരാബാദില് തെരുവില് ജീവിക്കുന്ന 22കാരി തന്റെ മകനെ കാണാനില്ലെന്ന് പൊലീസില് പരാതിപ്പെടുന്നത്. ഒന്നര വയസുകാരനായ കുഞ്ഞിനെ താന് ഉറങ്ങിക്കിടക്കുമ്പോള് ആരോ തട്ടിയെടുത്തുവെന്നായിരുന്നു പരാതി. സമീപത്തെ സി.സി.ടി.വി പരിശോധിച്ച് നടത്തിയ അന്വേഷണത്തില് 27കാരനായ ഇബ്രാഹിം എന്നയാളാണ് കുഞ്ഞിനെ തട്ടിക്കൊണ്ടുപോയതെന്ന് കണ്ടെത്തി.\nആണ്‍കുഞ്ഞ് വേണമെന്ന ആഗ്രഹത്തിലാണ് കുഞ്ഞിനെ തട്ടിയെടുത്തതെന്ന് പിന്നീട് ഇബ്രാഹിം സമ്മതിച്ചതായി പൊലീസ് അറിയിച്ചു. രോഗങ്ങളും മറ്റും വന്ന് ഇയാളുടെ ആണ്‍കുഞ്ഞുങ്ങള് മരിച്ചിരുന്നു. പഴങ്ങള് കാണിച്ച് ഒന്നരവയസുള്ള കുട്ടിയെ ആകര്‍ഷിച്ചശേഷം ബൈക്കില് കയറ്റി കൊണ്ടുപോവുകയായിരുന്നു.\nകുട്ടിയുടെ മാതാവ് ലഹരിക്കടിമയാണെന്ന് കണ്ടെത്തിയതോടെ പൊലീസ് കുഞ്ഞിനെ ശിശുക്ഷേമ വകുപ്പിന് കൈമാറാന് തീരുമാനിച്ചു. ഇതിന്റെ ഭാഗമായി നടത്തിയ കോവിഡ് പരിശോധനിലാണ് കുഞ്ഞിന് രോഗം സ്ഥിരീകരിച്ചത്. കുട്ടിയുടെ മാതാവും തട്ടിക്കൊണ്ടുപോയ ആളുടെ കുടുംബാംഗങ്ങളും പൊലീസുകാരും രണ്ട് മാധ്യപ്രവര്‍ത്തകരും അടക്കമുള്ളവരാണ് ക്വാറന്റെയ്‌നില് കഴിയേണ്ടത്.


Corolla Cross -ന് പുത്തൻ സ്പോർട്ടി GR എഡിഷൻ അവതരിപ്പിച്ച് ടൊയോട്ട - Malayalam DriveSpark\n6 min ago 250 സിസി നിയോ റെട്രോ മോട്ടോര്‍സൈക്കിള് അവതരിപ്പിച്ച് CFMoto; എതിരാളി KTM, Husqvarna മോഡലുകള്\nPublished: Tuesday, September 14, 2021, 19:06 [IST]\nടൊയോട്ട പുതിയ കൊറോള ക്രോസ് കോംപാക്ട് ക്രോസ്ഓവർ എസ്‌യുവിയുടെ GR സ്‌പോർട്ട് എഡിഷൻ അവതരിപ്പിച്ചു. തായ്‌വാനിലാണ് ജാപ്പനീസ് നിർമ്മാതാക്കൾ ഈ പുതിയ പതിപ്പ് പുറത്തിറക്കിയത്. ഇത് പ്രധാനമായും ക്രോസ്ഓവറിന്റെ ഒരു കിറ്റഡ്-അപ് പതിപ്പാണ്. കൊറോളയിലും ഹിലക്സിലും നാം ഇതിനോടകം കണ്ട അതേ മാറ്റങ്ങൾ ഇതിനും ലഭിക്കുന്നു.\nസ്റ്റൈലിംഗിന്റെ കാര്യത്തിൽ, പുതിയ ടൊയോട്ട കൊറോള ക്രോസ് GR സ്‌പോർട്ടിന് സവിശേഷമായ ഫ്രണ്ട് ഫാസിയ ലഭിക്കുന്നു. ശ്രദ്ധേയമായ അണ്ടർഗാർഡിനൊപ്പം വ്യത്യസ്തമായ ബമ്പർ ഡിസൈനിലാണ് ഇത് വരുന്നത്.\nഫോഗ് ലാമ്പുകൾ മുകളിലേക്ക് നീക്കി സ്ഥാപിച്ചിരിക്കുന്നു, കൂടാതെ ബ്ലാക്ക്-ഔട്ട് ട്രിമിൽ ഇവ ഉൾപ്പെടുത്തിയിരിക്കുന്നു. മെഷ് ഡിസൈൻ ലോവർ ഇന്റേക്കിൽ ചേർത്തിട്ടുണ്ട്, ഇത് മെയിൻ ഗ്രില്ലിലും പ്രയോഗിക്കുന്നു.\nഇതിന് ഒരു അധിക ബ്ലാക്ക് ഗാർണിഷും വീതിയിലുടനീളം കട്ടിയുള്ള ഒരു ബാറും ലഭിക്കും. കൊറോള ക്രോസ് GR സ്പോർട്ട് പുനർരൂപകൽപ്പന ചെയ്ത റോക്കർ പാനലുകളും പിൻഭാഗത്ത് പരുക്കനായി കാണപ്പെടുന്ന അണ്ടർഗാർഡുമായി വരുന്നു. ഡ്യുവൽ-ടോൺ പെയിന്റ് സ്കീമും വാഹനം വാഗ്ദാനം ചെയ്യുന്നു.\nടെയിൽ ഗേറ്റിൽ ഒരു GR ബാഡ്ജ് ഉണ്ട്. ക്യാബിനുള്ളിൽ, ക്രോസ്ഓവറിൽ 9.0 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റത്തിനായി ഒരു സമർപ്പിത ബൂട്ട് സ്ക്രീൻ, GR ലെറ്ററിംഗുള്ള ഒരു എഞ്ചിൻ സ്റ്റാർട്ട് ബട്ടൺ, ഹെഡ്‌റെസ്റ്റുകളിൽ GR ലോഗോ പതിച്ച സീറ്റുകൾ എന്നിവയുണ്ട്.\nകൊറോള ക്രോസ് GR സ്പോർട്ടിന്റെ മെക്കാനിക്സിലും കമ്പനി മാറ്റങ്ങൾ വരുത്തിയിട്ടുണ്ട്. സ്പോർട്സ് സസ്പെൻഷനും ചാസി റൈൻഫോഴ്സ്മെന്റ് ബ്രെയ്സുമായാണ് ഇത് വരുന്നത്. 2ZR-FE 1.8 ലിറ്റർ നാച്ചുറലി ആസ്പിറേറ്റഡ് ഫോർ സിലിണ്ടർ പെട്രോൾ എഞ്ചിൻ, 1.8 ലിറ്റർ ഹൈബ്രിഡ് എഞ്ചിൻ എന്നിങ്ങനെ രണ്ട് എഞ്ചിൻ ഓപ്ഷനുകളോടെയാണ് നിർമ്മാതാക്കൾ വാഹനം വാഗ്ദാനം ചെയ്യുന്നത്.\nനാച്ചുറലി ആസ്പിറേറ്റഡ് എഞ്ചിൻ 140 bhp കരുത്തും 172 Nm torque ഉം ഉത്പാദിപ്പിക്കുന്നു. മുൻ വീലുകളിലേക്ക് ഒരു സൂപ്പർ CVT-i ഗിയർബോക്സ് വഴി പവർ കൈമാറും.\nഹൈബ്രിഡ് സജ്ജീകരണത്തിൽ 98 bhp കരുത്ത് പുറപ്പെടുവിക്കുന്ന 1.8 ലിറ്റർ എഞ്ചിൻ, ഒരു ഇലക്ട്രിക് മോട്ടോർ (72 bhp, 163 Nm), ഒരു നിക്കൽ-മെറ്റൽ ഹൈഡ്രൈഡ് ബാറ്ററി, ഒരു e-CVT എന്നിവ ഉൾപ്പെടുന്നു. വാഹനം 122 bhp പവർഔട്ട്പുട്ട് വാഗ്ദാനം ചെയ്യുന്നു.\nസ്റ്റാൻഡേർഡായി, കൊറോള ക്രോസ് GR സ്പോർട്ടിന് 18 ഇഞ്ച് അലോയി വീലുകൾ, ഹാലജൻ പ്രൊജക്ടർ ഹെഡ്‌ലാമ്പുകൾ, കീലെസ് എൻട്രി & സ്റ്റാർട്ട്, 4.2 ഇഞ്ച് MID (ഹൈബ്രിഡിന് 7.0 ഇഞ്ച് യൂണിറ്റ് ലഭിക്കുന്നു), ടൊയോട്ട സേഫ്റ്റി സെൻസ് 2.0 സ്യൂട്ട്, ഏഴ് എയർബാഗുകൾ, തുടങ്ങിയവ ലഭിക്കുന്നു.\nമറ്റ് അനുബന്ധ വാർത്തകളിൽ ടൊയോട്ട ഇന്ത്യൻ വിപണിയൽ എർട്ടിഗ, സിയാസ് എന്നിവയുടെ റീബാഡ്ജ്ഡ് പതിപ്പുകൾ അവതരിപ്പിക്കാനുള്ള ഒരുക്കത്തിലാണ്. സിയാസിന്റെ റീബാഡ്ജ്ഡ് പതിപ്പായ സെഡാന് ബെൽറ്റ എന്ന പേര് ലഭിച്ചേക്കാം എന്ന് റിപ്പോർട്ടുകൾ സൂചിപ്പിക്കുന്നു.\nഎർട്ടിഗയുടെ റീബാഡ്ജ്ഡ് പതിപ്പായ എംപിവി ഇന്ത്യൻ വിപണിയിൽ ഇന്നോവയ്ക്ക് താഴെയായി സ്ഥാനം പിടിക്കും. ഇത് ബ്രാൻഡിന്റെ അർബൻ ക്രൂയിസറും ഇന്നോവ ക്രിസ്റ്റയും തമ്മിലുള്ള വിടവ് കുറയ്ക്കാൻ സഹായിക്കും.\nToyota reveals new gr sporty edition for corolla cross\nStory first published: Tuesday, September 14, 2021, 19:06 [IST]


എൻഡവറിന് കോസ്മെറ്റ്ക് പരിഷ്ക്കാരങ്ങളുമായി ഫോർഡ്; മാറ്റങ്ങൾ ഇങ്ങനെ - Malayalam DriveSpark\nഎൻഡവറിന് കോസ്മെറ്റ്ക് പരിഷ്ക്കാരങ്ങളുമായി ഫോർഡ്; മാറ്റങ്ങൾ ഇങ്ങനെ\nUpdated: Saturday, November 7, 2020, 23:54 [IST]\nഎവറസ്റ്റ് എന്നറിയപ്പെടുന്ന ഫോർഡ് എൻ‌ഡവറിന് തായ്‌ലൻഡിൽ നേരിയ സൗന്ദര്യവർധക മാറ്റങ്ങൾ ലഭിച്ചു. ഫോർഡ് തായ്‌ലൻഡിൽ നിന്ന് കംപ്ലീറ്റ്ലി നോക്ക്ഡൗൺ (CKD) യൂണിറ്റായി എൻഡവറിനെ ഇന്ത്യയിലേക്ക് കൊണ്ടുവരുന്നതിനാൽ ഈ അപ്‌ഡേറ്റുചെയ്‌ത എൻ‌ഡവർ ഇന്ത്യയിൽ സമാരംഭിക്കാം.\nനിലവിൽ 29.99 ലക്ഷം രൂപ എക്സ് ഷോറൂം വിലയ്ക്കാണ് വാഹനം ഇന്ത്യയിൽ വിൽക്കുന്നത്. എൻ‌ഡവറിന്റെ പ്രധാന അപ്‌ഡേറ്റ് മുൻ‌വശത്താണ്.\nലിമിറ്റഡ് എഡിഷൻ എൻഡവർ സ്പോർട്ടിന് സമാനമായ മെഷ് ഗ്രില്ലാണ് വരുന്നത്, എന്നാൽ ഇതിന് ഒരു ക്രോം ഫിനിഷിലാണ്. സ്‌പോർട്ട് വേരിയന്റിന്റെ ഹണി‌കോമ്പ് ഗ്രില്ലിനെ ക്രോം സ്ലാറ്റഡ് യൂണിറ്റിനേക്കാൾ ഉപഭോക്താക്കൾ ഇഷ്ടപ്പെടുന്നതിനാലാണ് ഇത് അപ്‌ഡേറ്റ് ചെയ്‌തത് എന്ന് ഫോർഡ് പറയുന്നു.\nഇതിന് ഹൂഡിൽ ബോൾഡ് മോഡൽ ബാഡ്ജും ORVM, ഡോർ ഹാൻഡിലുകളിൽ ക്രോം ഫിനിഷും ലഭിക്കുന്നു. സ്നോ ഫ്ലേക്ക് വൈറ്റ് പേൾ, ഡീപ് ക്രിസ്റ്റൽ ബ്ലൂ എന്നിങ്ങനെ രണ്ട് പുതിയ നിറങ്ങളും നിർമ്മാതാക്കൾ വാഗ്ദാനം ചെയ്യുന്നു.\nഎസ്‌യുവിയുടെ ഇന്റീരിയർ, പവർ‌ട്രെയിൻ ഡിപ്പാർ‌ട്ടുമെന്റുകൾ‌ക്ക് അപ്‌ഡേറ്റുകളൊന്നുമില്ല. 213 bhp കരുത്തും 500 Nm torque ഉം വികസിപ്പിക്കുന്ന 2.0 ലിറ്റർ ട്വിൻ-ടർബോ ഡീസൽ എഞ്ചിനാണ് തായ്-സ്പെക്ക് മോഡലിന് കരുത്ത് പകരുന്നത്.\nലോവർ വേരിയന്റുകൾക്ക് 170 bhp 420 Nm torque ഉം വികസിപ്പിക്കുന്ന സിംഗിൾ ടർബോ പതിപ്പ് ലഭിക്കും. ഇന്ത്യ-സ്പെക്ക് മോഡലിന് ഈ എഞ്ചിനാണ് കരുത്തേകുന്നത്. ഇത് 10 സ്പീഡ് ഓട്ടോമാറ്റിക് ട്രാൻസ്മിഷൻ വാഗ്ദാനം ചെയ്യുന്നു.\nഫോർഡ് ഇപ്പോൾ പുതുതലമുറ എൻ‌ഡവറിൽ പ്രവർത്തിക്കുകയാണ്, ഇത് ചൈനയിൽ പരിശോധന നടത്തുന്നതായി കണ്ടെത്തിയിരുന്നു.\nപുതിയ മോഡലിന് അകത്ത് ഒരു ഡിസൈൻ മാറ്റവും, 2.0 ലിറ്റർ ട്വിൻ ടർബോ ഡീസൽ എഞ്ചിനും ലഭിക്കുന്നു. അടുത്ത വർഷം ഇത് ആഗോളതലത്തിൽ അരങ്ങേറും, 2022 -ഓടെ ഇന്ത്യയിൽ സമാരംഭിക്കും. എസ്‌യുവിക്ക് 30 ലക്ഷം രൂപ എക്സ്-ഷോറൂം വില പ്രതീക്ഷിക്കാം.\nFord Endeavour Gets A Minor Cosmetic Update In Thai Market. Read in Malayalam.


ഹർദ്ദിക് പാണ്ഡ്യയ്ക്ക് ശസ്ത്രക്രിയ; അഞ്ച് മാസത്തോളം കളിക്കാനാകില്ല | Hardik Pandya Undergoes Successful Back Surgery in London – News18 Malayalam\nHome » photogallery » sports » HARDIK PANDYA UNDERGOES SUCCESSFUL BACK SURGERY IN LONDON\nഹർദ്ദിക് പാണ്ഡ്യയ്ക്ക് ശസ്ത്രക്രിയ; അഞ്ച് മാസത്തോളം കളിക്കാനാകില്ല\nശസ്ത്രക്രിയ വിജയകരമായിരുന്നുവെന്ന് ഹാർദിക് ട്വിറ്ററിൽ കുറിച്ചു...\n| October 05, 2019, 15:30 IST\nമുംബൈ: പുറം വേദനയെത്തുടർന്ന് വിശ്രമിക്കുന്ന ഇന്ത്യൻ ഓൾറൗണ്ടർ ഹാർദിക് പാണ്ഡ്യക്ക് ലണ്ടനിൽ ശസ്ത്രക്രിയ. സമൂഹ മാധ്യമങ്ങളിലൂടെ താരം തന്നെയാണ് ശസ്ത്രക്രിയക്ക് വിധേയനായ വിവരം പുറത്തുവിട്ടത്. ശസ്ത്രക്രിയ വിജയകരമായിരുന്നുവെന്ന് ഹാർദിക് ട്വിറ്ററിൽ കുറിച്ചു. ശസ്ത്രക്രിയയെ തുടർന്ന് അഞ്ച് മാസത്തോളം താരത്തിന് വിശ്രമം വേണ്ടിവരുമെന്നാണ് സൂചന. ബംഗ്ലാദേശ്, വെസ്റ്റ് ഇൻഡീസ് പരമ്പരകൾ ഹാർദികിന് നഷ്ടമായേക്കും.\nഇൻസ്റ്റാഗ്രാമിൽ ഹർദിക് പാണ്ഡ്യ കുറിച്ചത് ഇങ്ങനെ, 'ശസ്ത്രക്രിയ വിജയകരമായിരുന്നു. നിങ്ങളുടെ ആശംസകൾക്ക് എല്ലാവരോടും ഒരുപാട് നന്ദിയുണ്ട്. കളിക്കളത്തിലേക്ക് ഉടൻ തിരിച്ചെത്തും. അതുവരെ കാത്തിരിക്കേണ്ടിവരും'. ആശുപത്രി കിടക്കയിൽ കിടക്കുന്ന ചിത്രത്തിനൊപ്പമായിരുന്നു പാണ്ഡ്യയുടെ പോസ്റ്റ്.\nദക്ഷിണാഫ്രിക്കയ്ക്കെതിരായ ടി20 പരമ്പരയിലാണ് പാണ്ഡ്യ അവസാനമായി കളിച്ചത്. പരിക്കിനെ തുടർന്ന് ദക്ഷിണാഫ്രിക്കയ്ക്കെതിരായ ടീമിൽനിന്ന് പാണ്ഡ്യയെ ഒഴിവാക്കിയിരുന്നു. 2018ലും സമാനരീതിയിൽ പരിക്കേറ്റ പാണ്ഡ്യ ചികിത്സ തേടിയിരുന്നു. അന്ന് ചികിത്സിച്ച ഡോക്ടർ തന്നെയാണ് ഇപ്പോഴും ചികിത്സിക്കുന്നതെന്ന് പാണ്ഡ്യ പറഞ്ഞു.


സിപിഎമ്മിനെ സ്വപ്നം കാണേണ്ട : ആന്റണി | CPM alliance,acastle in the air : Antony - Malayalam Oneindia\nസിപിഎമ്മിനെ സ്വപ്നം കാണേണ്ട : ആന്റണി\nPublished: April 23 2003, 23:53 [IST]\nതിരുവനന്തപുരം: സിപിഎമ്മിനെ ആരും സ്വപ്നം കാണേണ്ടെന്ന് മുഖ്യമന്ത്രി ആന്റണി. വേണമെങ്കില് സിപിഎമ്മുമായി സഖ്യമാവാമെന്ന മുരളിയുടെ പ്രസ്താവനയോട് പ്രതികരിയ്ക്കുകയായിരുന്നു ആന്റണി.\nസിപിഎമ്മുമായുള്ള സഖ്യം ആരും ദിവാസ്വപ്നം കാണേണ്ട. സിപിഎം തൊട്ടുകൂടാത്ത പാര്‍ട്ടിയൊന്നുമല്ല. പക്ഷേ, സഖ്യത്തിന്റെ കാര്യം ആലോചിക്കുന്നത് ആത്മഹത്യാപരമാണെന്ന് അനുഭവിച്ചറിഞ്ഞവനാണ് താനെന്ന് ആന്റണി പറഞ്ഞു.\nവേണമെങ്കില് സിപിഎമ്മുമായി സഖ്യമാവാമെന്ന ആശയം ചിലരുടെ ദിവാസ്വപ്നമാണെന്ന് മുഖ്യമന്ത്രി എ.കെ. ആന്റണി പറഞ്ഞു. കെപിസിസി പ്രസിഡന്റ് കെ. മുരളീധരന്റെ ചില പരാമര്‍ശങ്ങളോട് പ്രതികരിക്കുകയായിരുന്നു മുഖ്യമന്ത്രി.\nകോണ്‍ഗ്രസില് ഇപ്പോഴുണ്ടായിരിക്കുന്ന പ്രതിസന്ധി താല്‍ക്കാലികമാണെന്നും ഇതിലും വലിയ പ്രതിസന്ധികളെ പാര്‍ട്ടി നേരിട്ടിട്ടുണ്ടെന്നും ആന്റണി പറഞ്ഞു. പ്രതിസന്ധി വേഗം തീരണമെന്ന ആത്മാര്‍ത്ഥമായ ആഗ്രഹമുള്ളതുകൊണ്ടാണ് ചര്‍ച്ചയ്ക്കായി ദില്ലിക്കു പോകുന്നതെന്നും ആന്റണി അറിയിച്ചു.\nസോണിയാഗാന്ധിയുമായി കോണ്‍ഗ്രസിലെ പ്രശ്നങ്ങള് ചര്‍ച്ച ചെയ്യുന്നതിന് ആന്റണി ഏപ്രില് 23 തിങ്കളാഴ്ച ദില്ലിയ്ക്ക് തിരിയ്ക്കും.\nStory first published: Wednesday, April 23, 2003, 23:53 [IST]\nOther articles published on Apr 23, 2003


ദുർഗാ പൂജയും മലിനമാകുന്ന ഹൂബ്ലി നദിയും\nFebruary 22, 2020, 9:13 am\nപ്രകൃതിയുമായി ഇഴുകി ചേർന്നിരുന്ന ആഘോഷങ്ങൾ പ്രകൃതിയെ നശിപ്പിക്കുന്നതും പ്രകൃതി വിഭവങ്ങളെ കൊള്ളയടിക്കുന്ന തരത്തിലത്തിലും എത്തിയിരിക്കുന്നു എന്നതിനുള്ള തെളിവാണ് 10 ദിവസം നീണ്ടു നിൽക്കുന്ന ഈ കാലത്തെ ദുർഗ്ഗ പൂജയും അതിനായുള്ള തയ്യാറെടുപ്പുകളും. ആഘോഷത്തിന്റെ അവസാന ദിവസം ദുർഗ്ഗയെ (ദുർഗ്ഗാ പ്രതിമയെ) നദിയിലോ കുളത്തിലോ ഒഴുക്കി ദേവതയുടെ ജീവിത പങ്കാളിയായ ശിവന്റെ വസതിയിൽ എത്തിക്കുന്ന ചടങ്ങ് ബംഗാളിലും ആസാം, ബീഹാർ, ജാർഗണ്ഡ്, ത്രിപുര, ഒറിസ്സ എന്നിവിടങ്ങളിലും വിപുലമായി കൊണ്ടാടുന്നു.\n1830 ൽ ബംഗാളിൽ തുടങ്ങിയ ദുർഗ്ഗാ പ്രതിമ നിമഞ്ജന ആഘോഷം 1910 ൽ ഡൽഹിയിലും ആരംഭിച്ചു. (കാശ്മീർ ഗേറ്റ്) ഇന്നു കൽക്കത്താ നഗരത്തിൽ മാത്രം 2500 ദുർഗ്ഗാ സമിതികൾ പ്രവർത്തിക്കുന്നു. പശ്ചിമ ബംഗാൾ സംസ്ഥാനത്തൊട്ടാകെ കാൽ ലക്ഷം സമിതികളും അത്ര എങ്കിലും ദുർഗ്ഗാ പ്രതിമകളും ഉത്സവ ആഘോഷത്തിന്റെ ഭാഗമാണ്. ദുർഗ്ഗാ പൂജയും നിർമ്മാർജ്ജനവും യമുനാ നദിയെ കൂടുതൽ വിഷലിപ്പ്തമാക്കി എന്ന് കാൽ നൂറ്റാണ്ടു മുൻപ് തന്നെ മനസ്സിലാക്കിയിരുന്നു.\nരാജ്യത്തെ വിവിധ ആഘോഷങ്ങളിലായി പ്രതിവർഷം ഒരു ലക്ഷം പ്രതിമകൾ ഒഴുക്കിവിടുന്ന പരിപാടികൾ ജല ശ്രാേതസ്സുകളെ വൻതോതിൽനശിപ്പിക്കുന്നുണ്ട്. 1974 ലെ ജല നിയമത്തെ മുൻനിർത്തി ജല മലിനീകരണത്തിനെതിരെ നിയന്ത്രണങ്ങളും നടപടികളും എടുക്കേണ്ട സർക്കാർ, ഉത്തരവാദിത്തങ്ങളിൽ നിന്നു മാറി നിൽക്കുകയാണ്. മലിനീകരണ നിയന്ത്രണ ബോർഡ്, സുപ്രീം കോടതി തുടങ്ങിയ സ്ഥാപനങ്ങളുടെ നിർദ്ദേശങ്ങളെ മറക്കുവാൻ വിശ്വാസികളും ഉത്തരവാദിത്തപ്പെട്ടവരും ശ്രമിച്ചു വരുന്നു.\nദുർഗ്ഗാ പ്രതിമാ നിർമ്മാണത്തിനായി ചുടാത്ത കളിമണ്ണും ഇലച്ചാറുകളും മറ്റും മുൻ കാലത്ത് ഉപയോഗിച്ചു വന്നു. അവ പ്രകൃതിക്ക് ഇണങ്ങുന്നവയായിരുന്നു. ഇന്നവ plaster of Paris (contains gypsum, Sulphur, Phosphorus and Magnesium), കൃത്രിമ നിറങ്ങൾ(Carries heavy metals like Mercury,Cadmium, Lead, Chromium), Plastics, Thermocol എന്നിവയ്ക്കു വഴിമാറി.\nPlaster of Paris നു ലയിക്കുവാൻ മാസങ്ങൾ വേണ്ടിവരും. Foam cut-outs, ലോഹ പാളി, പ്ലാസ്റ്റിക്ക്, നിറങ്ങൾ,പൂവ് മുതലായ വസ്തുക്കൾ വിവിധ തരത്തിൽ വെള്ളത്തെ അശുദ്ധമാക്കുന്നു. Lead രക്തത്തിൽ ലയിച്ച് അസ്തിക്കും കിഡ്നിയ്ക്കും പ്രശ്നങ്ങൾ ഉണ്ടാക്കും. Mercury ആമാശയത്തേക്കും കിഡ്നിയേയും നാഡികളെയും തകർക്കുന്നു. മാൻഗനീസ്സ് എന്ന വസ്തു വാതം, ഓർമ്മക്കുറവ്, മാനസിക പ്രശ്നങ്ങൾ , ആസ്തമ എന്നിവയ്ക്കു കാരണമാകാം. മത്സ്യത്തെ മുതൽ ചെറു പായലുകളെ വരെ ഇവ ദോഷകരമായി ബാധിക്കും.\nപ്രതിവർഷം 25 ലക്ഷം ടൺ വാർണിഷ്, 40 ടൺ നിറങ്ങൾ ഹൂഗ്ലി നദിയിൽ എത്തുന്നു എന്നാണ് സർക്കാർ കണക്ക്.ഇരുമ്പിന്റെ അനുവദിക്കപ്പെട്ട അളവിന്റെ (O.3 mg/ml) 71 മടങ്ങ്, ക്രോമിയം 11 മടങ്ങ്, ലെഡ്2മടങ്ങും ദുർഗ്ഗാ ഉത്സവം നടന്ന ശേഷം എടുത്ത വെള്ള സാമ്പിളിൽ നിന്നും കിട്ടിയിരുന്നു. വെള്ളം അമ്ല ഗുണത്തിലും (pH7ൽ താഴെ) Oxygen അളവിൽ ഏറെകുറവും രേഖപ്പെടുത്തി.(Normal5mg/ml).\nആഘോഷങ്ങൾ കാലാവസ്ഥയുമായും വിളവെടുപ്പു സീസണുമായും പുഷ്പകാല മായും ബന്ധപ്പെട്ടായിരുന്നു കൊണ്ടാടിയിരുന്നത്. അതിന്റെ ചടങ്ങിലെ ഓരോ വിഭവവും പ്രാദേശികവും പ്രകൃതിദത്തവുമായിരുന്നു. ഇന്നത്തെ ഉത്സവങ്ങൾ പ്രകൃതിയെ മാനിക്കാത്ത, അവക്കു മുകളിൽ കടന്നാക്രമണങ്ങൾ നടത്തി കൊണ്ടാണ് സംഘടിപ്പിക്കുന്നത് എന്ന യാഥാർത്ഥ്യത്തിനുള്ള ഉത്തമ തെളിവാണ് ബംഗാളിലെ ദുർഗ്ഗാ ആഘോഷവേളയിലെ ഇന്നും തുടരുന്ന പല സമീപനങ്ങളും. പ്രകൃതിയെ മാനിക്കാത്ത ചടങ്ങുകൾ ഉത്സവങ്ങളുടെ ഉത്തമ ആദർശത്തെ തന്നെ കുഴിച്ചുമൂടുകയാണ്. അവിടെ സർക്കാരുകൾക്ക് നോക്കു കുത്തിയാകാതെ ഇടപെടുവാൻ ഭരണഘടനാ ബാധ്യതയുണ്ട്.


പാപ്പരായ ഒരു ടെക്ക് കമ്പനിയുടെ വമ്പന് മടങ്ങിവരവിന്റെ കഥ\nപാപ്പരായ ഒരു ടെക്ക്...\n12 May 2016 11:41 PM GMT\nഇന്നത് വിശ്വസിക്കാന് പോലും പാടാണ്. പക്ഷേ 15 കൊല്ലം മുമ്പ് റെഗ്ഗീ കെ അഗര്‍വാള് പാപ്പരാകുന്നതിന്റെ വക്കിലായിരുന്നു. മാതാപിതാക്കളോടൊപ്പമായിരുന്നു താമസം. കയ്യില് കുറച്ചു ഡോളറും ഒരു പഴയ ജീപ്പും. പിന്നെ അന്ത്യശ്വാസം വലിക്കുന്ന ഒരു കമ്പനിയും.\nപുത്തന് ഡോട് കോം പരീക്ഷണങ്ങളുടെ പ്രതാപകാലത്ത് അയാള് സ്ഥാപിച്ച പരിപാടി നടത്തിപ്പ് സോഫ്ട് വെയര് കമ്പനി Cvent ഉയര്‍ച്ചയിലെ വേഗം പോലെ താഴോട്ടും പോന്നു.\nഇവിടെവെച്ചാണ് 31-കാരനായ ഈ മുന് അഭിഭാഷകന് കാര്യങ്ങള് വീണ്ടും തിരിച്ചുപിടിക്കാന് തുടങ്ങുന്നത്. കമ്പനി അതിന്റെ വലിയ നിക്ഷേപകരില് നിന്നും സമാഹരിച്ച 17 ദശലക്ഷം ഡോളറില് 16.6 ദശലക്ഷം ഡോളറും എരിച്ചു തീര്‍ത്തിരുന്നു. അതിനിടെ 2001 സെപ്റ്റംബര് 11-ലെ ഭീകരാക്രമണവും. ഇന്‍റര്‍നെറ്റ് കുമിളകള് അതിവേഗം പൊട്ടാന് തുടങ്ങി.\n2001-ല് രാജ്യം സാമ്പത്തിക മാന്ദ്യത്തിന്റെ പിടിയിലായി. അഗര്‍വാള് ഏതാണ്ട് നിസ്വനായി.\nഅയാളുടെ കൂടെ കമ്പനി സ്ഥാപിക്കാന് ഉണ്ടായിരുന്ന ചാള്‍സ് വി ഘൂറാ ജീവനക്കാരെ പിരിച്ചുവിടാന് തുടങ്ങി. ആറുമാസത്തിനുള്ളില് ജീവനക്കാര് 125-ല് നിന്നും 25 ആയി.\n“അത് കടുത്ത നാണക്കേടിന്റെ ദിവസങ്ങളായിരുന്നു,” ഘൂറ പറഞ്ഞു. “കണ്ണാടിയില് നോക്കി സ്വയം ചോദിക്കും ‘ഞാനെന്താണീ മനുഷ്യരോടു ചെയ്തത്?”\nസാവധാനത്തില് അഗര്‍വാളും മറ്റ് രണ്ടു സഹസ്ഥാപകരും കൂടി വീണ്ടും ഉയര്‍ത്തിക്കൊണ്ടുവന്ന കമ്പനിയെ ഏപ്രില് മദ്ധ്യത്തോടെ 1.65 ബില്ല്യണ് ഡോളറിനാണ് Vista Equity Partners എന്ന സ്വകാര്യ ഓഹരി സ്ഥാപനത്തിന് വിറ്റത്.\n“ഒരു നല്ല കമ്പനി കെട്ടിപ്പൊക്കാന് 15-20 വര്‍ഷമെടുക്കും,” അഗര്‍വാള് പറഞ്ഞു. “ഞങ്ങളുടേത് പോലുള്ള അനുഭവത്തില് നിന്നും മിക്ക കമ്പനികളും രക്ഷപ്പെടില്ല.”\nപക്ഷേ Cvent അത് ചെയ്തു. അയാള് നിക്ഷേപകരെ ഓടിപ്പിടിക്കുന്നത് നിര്‍ത്തി. പകരം ഉപഭോക്താക്കളെയും വരുമാനവും ലക്ഷ്യമിട്ടു.\n“എനിക്കാരോടും സംസാരിക്കണമെന്നുണ്ടായിരുന്നില്ല. കെട്ടിടത്തില് ഞങ്ങളുടെ പേരുപോലും വെച്ചില്ല.”\nകമ്പനി 2011-ല് വീണ്ടും ഉയര്‍ന്നുവന്നപ്പോള് അതിനു ഓഹരി നിക്ഷേപ സ്ഥാപനങ്ങളില് നിന്നും 137 ദശലക്ഷം ഡോളര് ലഭിച്ചിരുന്നു. ഏതാണ്ട് 12 വര്‍ഷം കാത്തിരുന്ന തന്റെ നിക്ഷേപകര്‍ക്ക് പണം തിരികെ നല്‍കാനാണ് ഈ പണം അഗര്‍വാള് ഉപയോഗിക്കാന് തീരുമാനിച്ചത്.\nമാധ്യമങ്ങള്‍ക്ക് ഈ വാര്‍ത്ത അത്ഭുതമായിരുന്നു. “Cvent-നെക്കുറിച്ച് നമ്മള് ഇതിന് മുമ്പ് എഴുതിയില്ല എന്നത് അല്പം അമ്പരപ്പുണ്ടാക്കുന്നു,” എന്നു Tech Crunch എന്ന വെബ്സൈറ്റ് എഴുതി.\nഈ ദശാബ്ദത്തിലെ ഏറ്റവും വലിയ തിരിച്ചുവരവുകളിലൊന്നായി കമ്പനി വാഴ്ത്തപ്പെട്ടു.\nപക്ഷേ നല്ലകാലത്തിന്റെ വാഴ്ത്തുകള് മുമ്പും കണ്ട അഗര്‍വാള് ജാഗ്രതയോടെ മാത്രമേ അതിനെ കണ്ടുള്ളൂ.\n“ഞങ്ങള് തുറന്നുപറഞ്ഞാല് അടികൊണ്ട നായയെ പോലെയാണ്. എപ്പോഴും ലോകവുമായി പൊരുതിനില്‍ക്കുന്ന പോലെയാണ്.”\nതുടര്‍ന്നുള്ള അഞ്ചു വര്‍ഷം ലോകത്തിന്റെ പലഭാഗത്തുമായി9കാര്യാലയങ്ങളുള്ള 2000 പേര് ജോലി ചെയ്യുന്ന സ്ഥാപനമായി അതുമാറി. 2013-ല് ഓഹരികള് വില്‍പ്പനക്ക് വെച്ച കമ്പനി 117.6 ദശലക്ഷം ഡോളര് സമാഹരിച്ചു. കഴിഞ്ഞ വര്‍ഷം Cvent വാര്‍ഷിക വരുമാനം 187.7 ദശലക്ഷം ഡോളറായി.\nഈ വളര്‍ച്ചയാണ് ഓസ്റ്റിന് ആസ്ഥാനമായ Vista-യെ Cvent-ലേക്ക് ആകര്‍ഷിച്ചത്. കമ്പനിയുടെ ഒരു ഓഹരിക്ക് അവര് 36 ഡോളര് നല്കി. അന്നേ ദിവസത്തെ വിപണി വിലയുടെ 69% കൂടുതല്.\nധാരണയുടെ ഫലമായി Cvent മേധാവികള് വലിയ സാമ്പത്തിക നേട്ടം ഉണ്ടാക്കി. ഈ വില്പന പ്രഖ്യാപിക്കുന്നതിന് കേവലം 12 ദിവസം മുമ്പ് കമ്പനി അവരുടെ മുതിര്‍ന്ന ഉദ്യോഗസ്ഥര്‍ക്ക് ആയിരക്കണക്കിന് ഓഹരികള് നല്കിയിരുന്നു.\nഏതാണ്ട്2ദശലക്ഷം ഓഹരികള് സ്വന്തമായുള്ള അഗര്‍വാള് ഈ വര്‍ഷം അവസാനം ധാരണ പൂര്‍ത്തിയാകുന്നതോടെ 75 ദശലക്ഷം ഡോളറിലേറെ സ്വന്തമാക്കും.\nCvent സ്ഥാപിക്കുന്നതിന് മുമ്പ് അഗര്‍വാള് Indian CEO Council ആരംഭിച്ചിരുന്നു. പ്രാദേശിക എക്സിക്യൂട്ടീവുകളുടെ ഒരു ശൃംഖല സ്ഥാപിക്കാനായിരുന്നു അന്ന് യുവ അഭിഭാഷകനായ അയാള് ശ്രമിച്ചത്.\nമാനദണ്ഡം കൃത്യമായിരുന്നു: അംഗങ്ങള് ഇന്ത്യന് വംശജരായ ചീഫ് എക്സിക്യൂട്ടിവുകള് ആയിരിക്കണം. 75 ജീവനക്കാരിലേറെയും, 10 ദശലക്ഷം ഡോളര് വാര്‍ഷിക വരുമാനമുള്ളതോ അല്ലെങ്കില് ഓഹരി മൂലധനമായി 10 ദശലക്ഷം ഡോളര് സമാഹരിച്ചതോ ആയ കമ്പനിയെ നയിച്ചിരിക്കണം. അന്ന് അഗര്‍വാള് പോലും സ്വന്തം സ്ഥാപനത്തില് അംഗമാകാന് യോഗ്യനായിരുന്നില്ല.\n“അത് വളരെ കുറച്ചുപേര്‍ക്കുള്ള സംഘമായിരുന്നു,” അഗര്‍വാള് പറയുന്നു. “പക്ഷേ ക്രമേണ 20-ല് നിന്നും അത് നൂറിലേക്കെത്തി.”\nപിന്നീടത് ആയിരങ്ങളായി. പിന്നീടി ധനകാര്യ മാനേജര്‍മാരെയും മുഖ്യ നിക്ഷേപക മാനേജര്‍മാരെയും ഇന്ത്യക്കാരല്ലാത്തവരെയും അഗര്‍വാള് വിളിക്കാന് തുടങ്ങി.\nഅത്താഴ ചര്‍ച്ചകള് പോലുള്ള പല പരിപാടികളും നടത്തി. വൈകുന്നേരങ്ങളിലും ഒഴിവുദിവസങ്ങളിലും അയാള് എക്സിക്യൂട്ടീവുകള്‍ക്ക് ഇ-മെയില് അയച്ചുകൊണ്ടിരുന്നു.\n“അത് വലിയ കഷ്ടപ്പാടായിരുന്നു. Outlook, Excel ഇതൊക്കെവെച്ചാണ് ചെയ്തിരുന്നത്. ആയിരക്കണക്കിന് മെയിലുകള് ഇതുവഴി അയക്കുന്നത് ഒന്നാലോചിച്ചു നോക്കൂ. ഓരോന്നായി ചെയ്യും. ലോക ബാങ്കിന്റെ CEO ക്കു അയക്കുമ്പോള് ഇങ്ങനെ കൂട്ടത്തിലൊന്നായി അയക്കാനും പറ്റില്ല. കുറച്ചുകൂടി നല്ലൊരു വഴി കണ്ടെത്തണമെന്ന് എനിക്കറിയാമായിരുന്നു.”\nഇ-മെയിലുകള് ഒറ്റയടിക്ക് അയക്കാനും മറുപടികള് നോക്കാനും കഴിയുന്ന ഒരു സോഫ്ട് വെയര് സംവിധാനം എന്ന ആശയാം അദ്ദേഹം മുന്നോട്ടുവെച്ചു. തുടര്‍ന്ന് തന്റെ ജോലി ഉപേക്ഷിച്ചു ഏതാണ്ട് 1,00,000 ഡോളര് വരുന്ന തന്റെ സമ്പാദ്യം മുഴുവന് ഉപയോഗിച്ച് അഗര്‍വാള് Cvent തുടങ്ങി. സര്ക്കാര് എഞ്ചിനീയര്‍മാരായ അയാളുടെ മാതാപിതാക്കാള് 75,000 ഡോളര് നല്കി സഹായിച്ചു.\nവീട്ടിലെ താഴെനിലയിലാണ് അഗര്‍വാളും ഡേവിഡ് ക്വാട്രോനും ഘൂറായും സ്ഥാപനം തുടങ്ങിയത്. കോര്‍പ്പറേഷനുകള്‍ക്ക് ക്ഷണം അയക്കുന്നതില് നിന്നും പരിപാടികള്‍ക്കുള്ള സ്ഥലം കണ്ടെത്തുന്നതു മുതലുള്ള എല്ലാം നടത്തുന്ന ഒന്നായി Cvent മാറി.\nഇതിനിടെ ഉപഭോക്താക്കളെ വിളിക്കുന്നതില് നിന്നും ആളുകളെ നിയമിക്കുന്നതില് കൂടുതല് ശ്രദ്ധിക്കുന്ന രീതിയിലേക്ക് അഗര്‍വാളിന്റെ പങ്ക് മാറി.\n“ഉപഭോക്താക്കളോട് സംസാരിച്ചുകൊണ്ടു നിങ്ങള്ക്ക് കച്ചവടം വളര്‍ത്താനാകില്ല,” അഗര്‍വാള് പറഞ്ഞു. “ഒരു നല്ല ജോലിക്കാരനെ കണ്ടെത്തിയാല് അയാള് നിങ്ങള്‍ക്ക് 5, 10 കൊല്ലത്തിനുള്ളില് നൂറുകണക്കിന് ഉപഭോക്താക്കളെ കണ്ടെത്തിതരാനാകും. അതാണ് ശരിയായ രീതി.”\nകോളേജുകളില് നിന്നും നേരിട്ടെടുക്കുന്ന ജീവനക്കാര്‍ക്ക് 8 ആഴ്ച്ചത്തെ പരിശീലനം നല്കുന്നു. ഒരു വര്‍ഷത്തില് പല തവണ അഗര്‍വാള് വിദ്യാര്‍ത്ഥികളെത്തേടി കോളേജുകളില് പോകുന്നു. “അവിടെയുത്തുമ്പോഴാണ് മേരി ഹൈസ്കൂളില് ഒരു ടീം ക്യാപ്റ്റന് ആയിരുന്നെന്നും രണ്ടുകൊല്ലം ക്ലാസ് വൈസ് പ്രസിഡണ്ട് ആയിരുന്നെന്നും നമ്മള് അറിയുന്നത്. ഇയര്‍ബുക്കിന്റെ എഡിറ്ററുമായിരുന്നു മേരി. അതൊരു വലിയ കാര്യമാണ്. നിങ്ങളൊരു കഠിനാദ്ധ്വാനിയാണെന്നും രാത്രി വൈകുവോളം ജോലിചെയ്യുന്നു എന്നുമാണ് അത് കാണിക്കുന്നത്. അതായത് ചെറുപ്പം മുതലേ നിങ്ങള്‍ക്ക് നല്ലൊരു ഡി‌എന്‍എ ഉണ്ടെന്നാണ്.”\nതന്നെപ്പോലെ വിദ്യാര്‍ത്ഥി യൂണിയനില് സജീവമായിരുന്നവരോടു തനിക്കൊരു പക്ഷപാതം ഉണ്ടെന്നും അഗര്‍വാള് പറഞ്ഞു. അഗര്‍വാള് ക്ലാസ് പ്രസിഡണ്ടായിരുന്നു. രണ്ടു മണിക്കൂര് സംസാരത്തില് നാലു തവണ അത് പറയുകയും ചെയ്തു. സഹസ്ഥാപകന് ഘൂറ ഡ്യൂക് സര്‍വകലാശാലയില് വിദ്യാര്‍ത്ഥി യൂണിയന് പ്രസിഡണ്ടായിരുന്നു.\nഇന്ത്യയില് 800 ജീവനക്കാരുള്ള കാര്യാലയം Cvent-നുണ്ട്. “ഇന്ത്യയിലെ കാര്യാലയം എന്റെ രഹസ്യായുധമാണ്. രാത്രി 8 മണിക്ക് ശേഷം ജോലി ചെയ്യാന് നിങ്ങള്‍ക്ക് ഒരു അമേരിക്കക്കാരനെ കിട്ടില്ല,” കന്‍സാസില് താമസമാക്കിയ ഇന്ത്യന് കുടിയേറ്റക്കാരുടെ മകനായ അഗര്‍വാള് പറഞ്ഞു.\nഅപ്രതീക്ഷിതമായാണ് കമ്പനി വാങ്ങാനുള്ള ആവശ്യക്കാര് വന്നു തുടങ്ങിയത്.\n“ഞങ്ങള് കമ്പനി വില്‍ക്കാന് നോക്കുന്നുണ്ടായിരുന്നില്ല. പക്ഷേ ഇതുപോലൊരു അവസരം വന്നാല് ഓഹരി ഉടമകള്‍ക്ക് ഗുണം വരുന്നതെ നിങ്ങള് ചെയ്യൂ.”\nഎന്തൊക്കെയായാലും അവിചാരിതമായാണെങ്കിലും കമ്പനി വടക്കന് വെര്‍ജീനിയയില് ആയതുകൊണ്ടാണ് അതിജീവിച്ചതെന്നും അഗര്‍വാള് കരുതുന്നുണ്ട്.\n“സിലിക്കോണ് വാലിയില് Cvent രക്ഷപ്പെടുമായിരുന്നു എന്നു നിങ്ങള് കരുതുന്നുണ്ടോ? ഇല്ല എന്നാണുത്തരം. അവിടെ കരുത്തര് അതിജീവിക്കുന്ന സ്ഥലമാണ്. അവിടെ എന്റെ സംഘം ഒരുമിച്ചു നിലനില്ക്കും എന്നു കരുതാമോ? ഇല്ല, അവര്‍ക്ക് മറ്റ് വാഗ്ദാനങ്ങള് ലഭിക്കും. അവര് പോകും. കമ്പനി പാപ്പരാകും.”\n“ചെറിയ കുലത്തിലെ വലിയ മത്സ്യമാകുന്നത് വലിയ കാര്യമാണ്,” അഗര്‍വാള് കൂട്ടിച്ചേര്‍ത്തു.


ഫാത്തിമയുടെ മരണം; വിഷയം പാർലമെൻറിൽ | fathima latheef's suicide; NK Premachandran presented submission in parliament -india news | Madhyamam\ndate_range 18 Nov 2019 7:40 AM GMT\nഫാത്തിമയുടെ മരണം; വിഷയം പാർലമെൻറിൽ\nന്യൂഡൽഹി: മദ്രാസ് ഐ.ഐ.ടിയിൽ മലയാളി വിദ്യാർഥി ഫാത്തിമ ലത്തീഫിൻെറ ദുരൂഹ മരണം പാർലമെൻറിൽ ഉന്നയിച്ചു. കൊല്ലം എ ം.പി എൻ.കെ. പ്രേമചന്ദ്രനും തൂത്തുക്കുടി എം.പി കനിമൊഴിമൊഴിയുമാണ് ശൂന്യ വേളയിൽ വിഷയം പാർലമെൻറിൽ ഉന്നയി ച്ചത്. അടിയന്തര പ്രമേയത്തിന് അനുമതി തേടിയെങ്കിലും പിന്നീട് പ്രേമചന്ദ്രൻ സബ്മിഷൻ ആയി ഉന്നയിക്കുകയായിരുന ്നു. തുടർന്ന് സംസാരിച്ച കനിമൊഴിയും പ്രേമചന്ദ്രനെ പിന്തുണച്ച് ഫാത്തിമ വിഷയത്തിൽ പ്രതികളെ പിടികൂടാൻ കേന്ദ് ര സർക്കാറിൻെറ ഇടപെടൽ ആവശ്യപ്പെടുകയായിരുന്നു.\nകഴിഞ്ഞ അക്കാദമിക വർഷം ഒരു അധ്യാപകനും നാല് വിദ്യാർഥികളും മ ദ്രാസ് െഎ.ഐ.ടിയിൽ ദുരൂഹ സാഹചര്യത്തിൽ മരിച്ചിട്ടുണ്ടെന്നും മതപരമായ വിവേചനവും അധിക്ഷേപവും ഉൾപ്പടെ നേരിടേണ്ടി വന്നതാണ് ഫാത്തിമയുടെ മരണത്തിലേക്ക് നയിച്ചതെന്ന് ആരോപണമുണ്ടെന്നും പ്രേമചന്ദ്രൻ പറഞ്ഞു. ഐ.ഐ.ടിയുടെ സൽപേരിന് കളങ്കമുണ്ടാക്കിയെന്ന് ആരോപിച്ച് മദ്രാസ് ഐ.ഐ.ടി അധികാരികൾ ഫാത്തിമ ലത്തീഫിൻെറ പിതാവിനെതിരെ പരാതി നൽകിയെന്ന് മാധ്യമങ്ങളിൽ വാർത്തയുണ്ട്. ഇത് അങ്ങേയറ്റം നിർഭാഗ്യകരമാണ്. ഫാത്തിമയുടെ മരണവുമായി ബന്ധപ്പെട്ട് ഉന്നത തല അന്വേഷണം നടത്തണമെന്ന് പ്രേമചന്ദ്രൻ ആവശ്യപ്പെട്ടു.\n‘‘ഇതൊരു ഒറ്റപ്പെട്ട സംഭവമല്ല. ചെന്നൈ ഐ.ഐ.ടിയിൽ ഇത്തരം സംഭവങ്ങളുടെ പരമ്പരയാണ് നടക്കുന്നത്. അതിന് ഉത്തരവാദികളായ ആളുകൾക്കെതിരെ കേസെടുത്ത് മാതൃകാപരമായി ശിക്ഷിക്കണം. െഎ.ഐ.ടികളിലും ഐ.ഐ.എമ്മുകളിലും വിദ്യാർഥികൾ അധിക്ഷേപിക്കപ്പെടുകയും ആത്മഹത്യയിലേക്ക് നയിക്കപ്പെടുകയും ചെയ്യുന്നു. ഇൗ വിഷയത്തിൽ ഉന്നതതല അന്വേഷണം നടത്തണം. രാജ്യത്ത് ഇനിയൊരു ഫാത്തിമ ലത്തീഫ് ഉണ്ടാവരുത്.’’എൻ.കെ. പ്രേമചന്ദ്രൻ പറഞ്ഞു.\nരാജ്യത്തെ ഉന്നത വിദ്യാഭ്യാസ കേന്ദ്രങ്ങളായ ഐ.െഎ.ടികളിൽ കഴിഞ്ഞ 10 വർഷത്തിനിടെ 52 വിദ്യാർഥികൾ ആത്മഹത്യ ചെയ്തിട്ടുണ്ടെന്ന് തുടർന്ന് സംസാരിച്ച തൂത്തുക്കുടി എം.പി കനിമൊഴി പറഞ്ഞു. ഉന്നത വിദ്യാഭ്യാസ സ്ഥാപനങ്ങളിലെ ജാതി വിവേചനവുമായി ബന്ധപ്പെട്ട് 72 നടുത്ത് കേസുകൾ രജിസ്റ്റർ ചെയ്യപ്പെട്ടിട്ടുണ്ട്. ഇത് ലജ്ജാകരമാണെന്നും കനിമൊഴി പറഞ്ഞു.\nഒരുപാട് പ്രതീക്ഷകളുമായി ഐ.ഐ.ടിയിലേക്ക് പോയ ഫാത്തിമ ലത്തീഫ് ദുരൂഹ സാഹചര്യത്തിൽ ആത്മഹത്യ ചെയ്തു. മകളുടെ മുറിയിലേക്ക് കടക്കുന്നതിന് മുന്നേ തന്നെ മുറിയാകെ വൃത്തിയാക്കിയിരുന്നുവെന്നും തൂങ്ങിയ കയർ പോലും അഴിച്ചിരുന്നുവെന്നുമാണ് രക്ഷിതാക്കൾ പറയുന്നത്. ഒരു അധ്യാപകൻെറ പേര് ഉൾപ്പടെ തൻെറ ഫോണിൽ കുറിപ്പ് എഴുതി വച്ചിട്ടും അവർക്കെതിരെ എഫ്.െഎ.ആർ ഇടുകയോ അറസ്റ്റ് ചെയ്യുകയോ ഉണ്ടായിട്ടില്ല. ആരെയാണിവർ രക്ഷിക്കാൻ ശ്രമിക്കുന്നതെന്നും അധ്യാപകനെ എന്തുകൊണ്ട് ചോദ്യം ചെയ്യാൻ േപാലും വിളിപ്പിക്കുന്നില്ലെന്നും കനിമൊഴി ചോദിച്ചു. ഉന്നത വിദ്യാഭ്യാസ സ്ഥാപനങ്ങൾ ജാതി-മത വിവേചനങ്ങൾക്കുള്ള ഇടമായി മാറരുതെന്നും കനിമൊഴി കൂട്ടിച്ചേർത്തു.\nഅന്വേഷണ റിപ്പോർട്ട് കിട്ടിയാൽ നടപടിയെടുക്കുമെന്ന് മാനവ വിഭവശേഷി മന്ത്രി മറുപടി നൽകി.\nTAGS:Madras IIT fathima latheef&39;s suicide Fathima Latheef nk premachandran parliament india news malayalam news\nNews Summary - fathima latheef's suicide; NK Premachandran presented submission in parliament -india news


ഹ്യുണ്ടായി വെന്യു ബുക്കിങ് രണ്ടായിരം കടന്നു - Malayalam DriveSpark\n2 min ago വിൽപ്പന വർധിപ്പിക്കണം, തെരഞ്ഞെടുത്ത മോഡലുകൾക്ക് ഓഫറുകളും ആനുകൂല്യങ്ങളുമായി ടാറ്റ\n20 min ago കാര്‍ഗോ ഇലക്ട്രിക് ക്വാഡ്രൈക്കിള് വിഭാഗത്തിലേക്ക് അമി അവതരിപ്പിച്ച് സിട്രണ്\nഹ്യുണ്ടായി വെന്യുവിന് സ്വപ്‌ന തുടക്കം, ആദ്യ ദിവസം നേടിയത് 2,000 ബുക്കിങ്\nPublished: Saturday, May 4, 2019, 10:43 [IST]\nമാരുതി ബ്രെസ്സയുമായുള്ള അങ്കത്തിന് ഹ്യുണ്ടായി വെന്യു തയ്യാര്. 13 വകഭേദങ്ങള്. മൂന്നു എഞ്ചിന് ഓപ്ഷനുകള്. നാലു ഗിയര്‍ബോക്‌സ് യൂണിറ്റുകള്. പുതിയ വെന്യുവില് കൃത്യമായ ഗൃഹപാഠം ഹ്യുണ്ടായി നടത്തിയിട്ടുണ്ട്. പുതിയ കോമ്പാക്ട് എസ്‌യുവിയുടെ ബുക്കിങ് കമ്പനി ആരംഭിച്ചു. ആദ്യദിവസംതന്നെ രണ്ടായിരത്തില്‍പ്പരം ബുക്കിങ് വെന്യു കരസ്ഥമാക്കി. വെന്യുവിന്റെ പെട്രോള് വകഭേദങ്ങള്‍ക്കാണ് ആവശ്യക്കാര് കൂടുതലെന്ന് ഹ്യുണ്ടായി പറയുന്നു.\nഔദ്യോഗിക അവതരണത്തിന് മുമ്പ് 30,000 മുതല് 40,000 യൂണിറ്റുകളുടെ വരെ ബുക്കിങ് വെന്യുവിന് ലഭിക്കുമെന്നാണ് പ്രതീക്ഷ. ഏഴു നിറങ്ങള് വെന്യുവിലുണ്ട്. ലാവ ഓറഞ്ച്, പോളാര് വൈറ്റ്, ഫിയറി റെഡ്, ഡീപ്പ് ഫോറസ്റ്റ്, ഡെനിം ബ്ലൂ, സ്റ്റാര്‍ഡസ്റ്റ്, ടൈഫൂണ് സില്‍വര് നിറങ്ങള് മോഡലില് തിരഞ്ഞെടുക്കാം.\nഉയര്‍ന്ന വെന്യു വകഭേദങ്ങളില് ഇരട്ടനിറവും ലഭ്യമാണ്. മെയ് 21 -ന് ഹ്യുണ്ടായി വെന്യു വിപണിയില് വില്‍പ്പനയ്ക്ക് വരും. ബുക്ക് ചെയ്തവര്‍ക്ക് ഇതേ ദിവസം മുതല് എസ്‌യുവികള് കൈമാറാനാണ് ഡീലര്‍ഷിപ്പുകള്‍ക്കുള്ള നിര്‍ദ്ദേശം. ബുക്കിങ് തുക 21,000 രൂപ. മെയ് 20 വരെ വെന്യു ബുക്ക് ചെയ്യുന്നവര്‍ക്ക് ആകര്‍ഷകമായ ആനുകൂല്യങ്ങളും ഇളവുകളും കമ്പനി നല്‍കുന്നുണ്ട്.\nഏറ്റവും വേഗമുള്ള ഡെലിവറി, എക്സ്റ്റന്‍ഡഡ് വാറന്റിയോടുള്ള നൂറു ശതമാനം ഓണ്‍റോഡ് ഫൈനാന്‍സ്, സീറോ പ്രോസസിങ് നിരക്ക്, സീറോ ക്യാന്‍സലേഷന് ചാര്‍ജുകള്, രണ്ടായിരം രൂപ ക്യാഷ്ബാക്ക് (HDFC ബാങ്ക് ഡെബിറ്റ്/ക്രെഡിറ്റ് കാര്‍ഡ്) എന്നിങ്ങനെ നീളും ബുക്കിങ് ഓഫറുകള്.\nമൂന്നു എഞ്ചിന് ഓപ്ഷനുകളുണ്ട് പുതിയ വെന്യുവില്. 82 bhp കരുത്തും 115 Nm torque -മുള്ള 1.2 ലിറ്റര് VTVT നാച്ചുറലി ആസ്പിരേറ്റഡ് പെട്രോള് എഞ്ചിനാണ് ഇതില് ആദ്യത്തേത്. രണ്ടാമത്തേത് 89 bhp കരുത്തും 220 Nm torque ഉം സൃഷ്ടിക്കുന്ന 1.4 ലിറ്റര് ടര്‍ബ്ബോ ഡീസല് യൂണിറ്റ്. 1.0 ലിറ്റര് മൂന്നു സിലിണ്ടര് ടര്‍ബ്ബോ പെട്രോള് എഞ്ചിനും വെന്യുവിലുണ്ട്. 118 bhp കരുത്തും 172 Nm torque ഉം കുറിക്കാന് ടര്‍ബ്ബോ പെട്രോള് എഞ്ചിന് പ്രാപ്തമാണ്.\nഅഞ്ചു സ്പീഡാണ് 1.2 ലിറ്റര് പെട്രോള് പതിപ്പിലെ മാനുവല് ഗിയര്‍ബോക്‌സ്. 1.4 ലിറ്റര് ഡീസല് പതിപ്പില് ആറു സ്പീഡ് മാനുവല് ഗിയര്‍ബോക്‌സ് ഒരുങ്ങും. ഇതേസമയം പുതിയ 1.2 ടര്‍ബ്ബോ പെട്രോള് എഞ്ചിന് പതിപ്പില് ആറു സ്പീഡ് മാനുവല്, ഏഴു സ്പീഡ് ഇരട്ട ക്ലച്ച് ഓട്ടോമാറ്റിക് ഗിയര്‍ബോക്‌സ് ഓപ്ഷനുകള് തിരഞ്ഞെടുക്കാന് അവസരമുണ്ട്.\nE, S വകഭേദങ്ങളില് മാത്രമേ നാച്ചുറലി ആസ്പിരേറ്റഡ് പെട്രോള് എഞ്ചിന് ഇടംപിടിക്കുകയുള്ളൂ. ടര്‍ബ്ബോ പെട്രോള് മാനുവല് മോഡല് S, SX, SX ഡ്യൂവല് ടോണ്, SX (O) വകഭേദങ്ങളില് ഒരുങ്ങും. SX, SX പ്ലസ് വകഭേദങ്ങളില് മാത്രമാണ് ടര്‍ബ്ബോ പെട്രോള് ഓട്ടോമാറ്റിക് മോഡല് വില്‍പ്പനയ്ക്ക് വരിക. E, S, SX, SX ഡ്യൂവല് ടോണ്, SX (O) വകഭേദങ്ങള് വെന്യുവിന്റെ ഡീസല് പതിപ്പിലുണ്ട്.\nഇന്‍ബില്‍ട്ട് സിമ്മിനൊപ്പമാണ് വെന്യുവിനെ ഹ്യുണ്ടായി പുറത്തിറക്കുക. രാജ്യത്ത് വില്‍പ്പനയ്ക്ക് വരുന്ന ആദ്യ കണക്ടഡ് എസ്‌യുവിയാണ് വെന്യു. സ്മാര്‍ട്ട്‌ഫോണ് ഉപയോഗിച്ച് വാഹനത്തിന് മേല് നിയന്ത്രണം സ്ഥാപിക്കാന് ഉടമയ്ക്ക് കഴിയും. ശ്രേണിയില് മറ്റാര്‍ക്കുമില്ലാത്ത നിരവധി നൂതന ഫീച്ചറുകളാണ് വെന്യുവിന്റെ മുഖ്യാകര്‍ഷണം.\nMost Read: ഒന്നാമനായി മാരുതി ബ്രെസ്സ, തൊട്ടുപിന്നില് ടാറ്റ നെക്സോണ് — പോയ വര്‍ഷത്തെ വില്‍പ്പന കണക്കുകള്\nഉയര്‍ന്ന വെന്യു മോഡലുകളില് ആറു എയര്‍ബാഗുകള് കമ്പനി നല്‍കും. ആന്റി - ലോക്ക് ബ്രേക്കിങ് സംവിധാനം, ഇലക്ട്രോണിക് സ്റ്റബിലിറ്റി പ്രോഗ്രാം, ട്രാക്ഷന് കണ്‍ട്രോള്, ഹില് ഹോള്‍ഡ്, പിന് പാര്‍ക്കിങ് സെന്‍സറുകള്, പിന് പാര്‍ക്കിങ് ക്യാമറ തുടങ്ങിയ നിരവധി ക്രമീകരണങ്ങള് യാത്രക്കാരുടെ സുരക്ഷയ്ക്കായി വെന്യുവിലുണ്ട്.\nഏഴു സ്പീഡ് ഇരട്ട ക്ലച്ച് ഗിയര്‍ബോക്‌സ്, വയര്‍ലെസ് ചാര്‍ജിങ്, എയര് പ്യൂരിഫയര്, പ്രൊജക്ടര് ഫോഗ്‌ലാമ്പുകള്, HD ഡിസ്‌പ്ലേ സ്‌ക്രീന്, ക്രോം ആവരണമുള്ള ഡോര് ഹാന്‍ഡിലുകള്, വീല് എയര് കര്‍ട്ടനുകള്, അര്‍ക്കമീസ് ഓഡിയോ സംവിധാനം, ഇക്കോ കോട്ടിങ്, മൂന്നുവര്‍ഷ / അണ്‍ലിമിറ്റഡ് കിലോമീറ്റര് വാറന്റി, മൂന്നുവര്‍ഷ റോഡ് സൈഡ് അസിസ്റ്റന്‍സ് എന്നിവയെല്ലാം മത്സരത്തില് പുതിയ ഹ്യുണ്ടായി എസ്‌യുവിയുടെ മാറ്റുകൂട്ടും.\nHyundai Venue Registers 2000 Bookings On Day One. Read in Malayalam.\nStory first published: Saturday, May 4, 2019, 10:43 [IST]


emalayalee.com - അരവിന്ദ് കെജ്രിവാളിന്റെ രാഷ്ട്രീയ ചരിത്രവും വിമര്‍ശനങ്ങളും (ജോസഫ് പടന്നമാക്കല്)\nEMALAYALEE SPECIAL 25-Jan-2019 ജോസഫ് പടന്നമാക്കല്\nഅരവിന്ദ കെജ്രിവാള്' ഇന്ത്യന് രാഷ്ട്രീയത്തിലെ പ്രസിദ്ധനായ രാഷ്ട്രീയ കര്‍മ്മോന്മുഖനും മാറ്റത്തിനായി നിലകൊള്ളുന്ന രാജ്യസേവകനും മുന് സര്‍ക്കാര് ജോയിന്റ്' കമ്മീഷണറുമാണ്. 2013 ഡിസംബര് മുതല് 2014 ഫെബ്രുവരി വരെ ഇടക്കാല മുഖ്യമന്ത്രിയായി ഡല്‍ഹി ഭരിക്കുകയും 49 ദിവസത്തിനുള്ളില് അധികാരം ഒഴിയുകയും ചെയ്തു. 2015 ഫെബ്രുവരി മുതല് ഡല്‍ഹിയുടെ ഏഴാമത്തെ മുഖ്യമന്ത്രിയായി ഭരണം നിര്‍വഹിക്കുന്നു. ഐ.ഐ.റ്റി (കകഠ) ഗോരഖ്പൂര് സര്‍വകലാശാലയില് നിന്നും മെക്കാനിക്കല് എഞ്ചിനീറിംഗില് ബിരുദം നേടി. ഇന്ത്യയില് ഏറ്റവുമധികം ശമ്പളമുള്ള മുഖ്യമന്ത്രിയാണ് അദ്ദേഹം. ശമ്പളം മാസം മൂന്നുലക്ഷത്തി അമ്പതിനായിരം രൂപയുണ്ടെങ്കിലും അത്രയും ശമ്പളം കൈപ്പറ്റാറില്ല. കെജ്രിവാള്, 'ലോക പാല്' ബില്ല് പാസാക്കുന്നതിനായുള്ള നീക്കത്തിന്റെ മുന്നണി നേതാവായിരുന്നു. അണ്ണാ ഹസാരെയും ഒന്നിച്ച് പ്രവര്‍ത്തിച്ചു. സര്‍ക്കാര് വകുപ്പുകളായ ഡല്‍ഹി ഇലക്ട്രിസിറ്റി ബോര്‍ഡ്, ഇന്‍കം ടാക്‌സ് ഡിപ്പാര്‍ട്ട്‌മെന്റ്, മുനിസിപ്പല് ഓഫിസുകള് എന്നിവടങ്ങളിലുള്ള അഴിമതികളെ ബോധവല്‍ക്കരിക്കാന് 'കേജരിവാള്' അത്യുജ്വലങ്ങളായ പ്രകടനങ്ങളും പ്രതിക്ഷേധങ്ങളും സംഘടിപ്പിച്ചുകൊണ്ടിരുന്നു. രാഷ്ട്രീയ പാര്‍ട്ടികളുടെ നീതികേടും സര്‍ക്കാര് ഏജന്‍സികളുടെ അഴിമതികളും പൊതുജനങ്ങളെ ബോധ്യപ്പെടുത്തിയിരുന്നു.\nഅരവിന്ദ കെജ്രിവാള് 1968 ആഗസ്റ്റ് പതിനാറാം തിയതി ജനിച്ചു. ഹരിയാനയിലുളള ഭിവാനി ജില്ലയില് ശിവാനി എന്ന സ്ഥലത്ത് സാമാന്യം സാമ്പത്തികമായി മെച്ചപ്പെട്ട കുടുംബത്തില് വളര്‍ന്നു. ബാല്യകാലം കൂടുതലും ചെലവഴിച്ചിരുന്നത് സോനിപ്പട്ട്, ഗാസിയാബാദ്, ഹിസാര് എന്നീ പട്ടണങ്ങളിലായിരുന്നു. 'ക്രിസ്ത്യന് മിഷിനറി ഹോളി ചൈല്‍ഡ്ഹുഡ്' സ്‌കൂളില് ബാല്യത്തില് വിദ്യാഭ്യാസം നടത്തി. വിദ്യാഭ്യാസപരമായി വളരെ ഉയര്‍ന്ന നിലവാരം പുലര്‍ത്തുന്ന കുടുംബമാണ് അദ്ദേഹത്തിന്റേത്. 'ഗോബിന്ദ് റാം കേജരി വാളിന്റെയും' 'ഗീതാ ദേവിയുടെ'യും മൂന്നു മക്കളില് മൂത്തവനായിരുന്നു. അദ്ദേഹത്തിന്റെ പിതാവ് ബിര്‍ള ഇന്‍സ്റ്റിറ്റിയൂട്ട് ടെക്കനോളജിയില് നിന്നും ബിരുദമെടുത്ത ഒരു ഇലക്ട്രിക്കല് എന്‍ജിനീയറും. 1985ല് അദ്ദേഹം ഐ.ഐ.റ്റി പ്രവേശന പരീക്ഷ പാസാകുകയും 1989ല് മെക്കാനിക്കല് എഞ്ചിനീറിംഗില് ബിരുദം നേടുകയും ചെയ്തു. 1989ല് ടാറ്റാ സ്റ്റീല് കമ്പനിയില് ജംഷെദ്പൂരില് ജോലി ചെയ്തു. 1992ല് ജോലി രാജി വെച്ച് ഐ.എ.എസ് പഠനം ആരംഭിച്ചു. കല്‍ക്കട്ടയില് മദര് തെരേസയ്‌ക്കൊപ്പം കുറച്ചുകാലം വോളന്റീര് ആയി ജോലി ചെയ്തു. അവിടെ മദര് തെരേസായെ പരിചയപ്പെടുകയുമുണ്ടായി. കൂടാതെ അദ്ദേഹം നോര്‍ത്ത് ഈസ്റ്റ് ഇന്ത്യയിലുള്ള രാമകൃഷ്ണന് മിഷ്യനിലും വോളന്റീര് ആയി പ്രവര്‍ത്തിച്ചു. നെഹ്‌റു യുവ കേന്ദ്രത്തിലും ജീവ കാരുണ്യ പ്രവര്‍ത്തനങ്ങളില് ഏര്‍പ്പെട്ടിരുന്നു. 1994ല് സുനിത കെജ്രിവാളിനെ വിവാഹം ചെയ്തു. 'ഹര്‍ഷിത കെജ്‌രിവാള്', 'പുല്‍കിത് കെജ്‌രിവാള്' എന്നിങ്ങനെ രണ്ടു മക്കളും അദ്ദേഹത്തിനുണ്ട്.'\nറവന്യൂ ബോര്‍ഡിലേക്കുള്ള സിവില് സര്‍വീസ് പരീക്ഷയുടെ യോഗ്യത നേടിയശേഷം 1995ല് ഐ.ആര്.എസില് അസിസ്റ്റന്റ് കമ്മീഷണറായി അദ്ദേഹം ജോലി ആരംഭിച്ചിരുന്നു. 2000ത്തില് ഉന്നത വിദ്യാഭ്യാസത്തിനായി രണ്ടു വര്‍ഷത്തേക്ക് ശമ്പളത്തോടെയുള്ള അവധിയെടുത്തു. ജോലി ചെയ്യുന്ന സ്ഥാപനത്തില് മടങ്ങി വരുമ്പോള് മൂന്നുവര്‍ഷംകൂടി ജോലി ചെയ്യണമെന്നുള്ള ഒരു കരാറില് ഒപ്പിട്ടിട്ടുണ്ടായിരുന്നു. അതിനുള്ളില് ജോലിയില്‍നിന്നും വിരമിച്ചാല് അവധിക്കാല ശമ്പളം മടക്കികൊടുക്കാന് ബാധ്യസ്ഥനുമായിരുന്നു. 2002 നവംബറില് അദ്ദേഹം വീണ്ടും ജോലിയില് ചേര്‍ന്നു. പതിനെട്ടു മാസത്തിനു ശേഷം ശമ്പളം കൂടാതെ വീണ്ടും അവധി ആവശ്യപ്പെട്ടു. അടുത്ത പതിനെട്ടു മാസത്തേക്ക് ശമ്പളം ഇല്ലാതെയുള്ള അവധി അനുവദിക്കുകയും ചെയ്തു. 2006 ഫെബ്രുവരിയില് അദ്ദേഹം ഡല്‍ഹി ഇന്‍കം ടാക്‌സ് ജോയിന്റ് കമ്മീഷണര് എന്ന ജോലി രാജി വെച്ചു. 'മൂന്നു വര്‍ഷം ജോലി ചെയ്യാമെന്നുള്ള കരാര് ലംഘിച്ചുവെന്നു' സര്‍ക്കാര്, അദ്ദേഹത്തിനെതിരെ ആരോപണം ഉന്നയിച്ചു.\nകേജരി വാളിന്റെ അഭിപ്രായത്തില് അദ്ദേഹത്തിന്റെ പതിനെട്ടു മാസം ശമ്പളത്തോടു കൂടിയ അവധിയും അടുത്ത പതിനെട്ടു മാസം ശമ്പളം ഇല്ലാതെയുള്ള അവധിയും കണക്കാക്കുമ്പോള് മൂന്നു കൊല്ലമാകുമായിരുന്നുവെന്നും ജോലി ചെയ്യാമെന്നുള്ള വ്യവസ്ഥ ലംഘിച്ചില്ലെന്നുമായിരുന്നു. ആദ്യത്തെ ഒരു വര്‍ഷത്തേക്ക് അദ്ദേഹത്തെ ഒരു സ്ഥലത്തും ജോലിക്കായി പോസ്റ്റ് ചെയ്തില്ലായിരുന്നു. ജോലി ചെയ്യാതെ തന്നെ ശമ്പളം നല്‍കിയിരുന്നു. അഴിമതിക്കെതിരായി താന് സമരം ചെയ്തതിന് സര്‍ക്കാര് മനഃപൂര്‍വം സൃഷ്ടിക്കുന്ന ആരോപണമെന്നും കേജരിവാള് കുറ്റപ്പെടുത്തി. 2011 വരെ ഈ ആരോപണം തുടര്‍ന്നിരുന്നു. പിന്നീട് സുഹൃത്തുക്കളില് നിന്നും കടം മേടിച്ച് ഒമ്പതു ലക്ഷത്തി ഇരുപത്തിയെണ്ണായിരം രൂപ മടക്കി കൊടുക്കേണ്ടി വന്നു. അങ്ങനെ കേസ് പരിഹരിച്ചെങ്കിലും അദ്ദേഹം തെറ്റ് ചെയ്തതായി സമ്മതിക്കുന്നില്ല.\nഇന്ത്യയുടെ രാഷ്ട്രീയ അഴിമതികളെ തുടച്ചു നീക്കാന് 2011ല് ഇന്ത്യ ആകമാനം പ്രതിക്ഷേധങ്ങള് ഉയര്‍ന്നിരുന്നു. ഗാന്ധിയനായ അണ്ണാ ഹസാരെ അതിനായി നിരാഹാര സത്യാഗ്രഹവും അനുഷ്ഠിച്ചിരുന്നു. 'അഴിമതികളെ തുടച്ചു നീക്കാന് ശക്തമായ ഒരു നിയമം രാജ്യത്തു നടപ്പാക്കണമെന്നായിരുന്നു' ഹസാരയുടെയും പ്രവര്‍ത്തകരുടെയും ഡിമാന്‍ഡ്. 2011ലെ ടൈം മാഗസിനില് ഈ വാര്‍ത്ത വളരെ പ്രാധാന്യമുള്ളതായി പ്രസിദ്ധീകരിച്ചു. ന്യൂഡല്‍ഹിയില് ജെന്'താര് മന്ദറില് അണ്ണാ ഹസാരെ അനുഷ്ടിച്ച ഈ സത്യാഗ്രഹം ലോക മാധ്യമങ്ങളില് തന്നെ സ്ഥാനം പിടിച്ചിരുന്നു. അതിനായി ജന് ലോക്പാല് ബില്ല് പാര്‍ലമെന്റില് അവതരിപ്പിച്ച് പാസാക്കണമെന്നായിരുന്നു ഡിമാന്‍ഡ്. സ്വിസ് ബാങ്കിലെയും വിദേശ ബാങ്കിലെയും 'ബ്‌ളാക്ക് മണി' ഇന്ത്യയില് മടക്കി കൊണ്ടുവരണമെന്നും ഡിമാന്റുണ്ടായിരുന്നു. ഹസാരയുടെ നേതൃത്വത്തിലുള്ള നിരാഹാര സത്യാഗ്രഹവും സമാധാനപരമായ മാര്‍ച്ചും ജനശ്രദ്ധയെ ആകര്‍ഷിച്ചു. പ്രതിപക്ഷത്തുണ്ടായിരുന്ന മിക്ക രാഷ്ട്രീയ പാര്‍ട്ടികളും അവരുടെ അണികളെ ശക്തിപ്പെടുത്താന് ഈ സമരത്തില് പങ്കുചേര്‍ന്നിരുന്നു.\nഇന്ത്യയുടെ അഴിമിതിക്കെതിരായ 'ജന ലോക്പാല് ബില്ല്' പാസാക്കാനുള്ള യത്‌നത്തില്‍ക്കൂടിയാണ് കേജരിവാളിനെ ദേശീയ രാഷ്ട്രീയത്തില് അറിയപ്പെടാന് തുടങ്ങിയത്. അരവിന്ദ കെജ്രിവാളിനെയും ഉള്‍പ്പെടുത്തി ഇന്ത്യ സര്‍ക്കാര് ലോക്പാല് ബില് രചിക്കുന്ന കമ്മറ്റി രൂപീകരിച്ചിരുന്നു. 'ജന ലോക്പാല്' ഡ്രാഫ്റ്റ് ചെയ്യുന്നതിലും അദ്ദേഹം പങ്കാളിയായിരുന്നു. ലോക്പാല് ബില്ലിനെ ഹസാരെയും കോണ്‍ഗ്രസ്സ് പാര്‍ട്ടിയും ഭേദഗതിയോടെ അംഗീകരിച്ചപ്പോള് കേജരിവാള് ബില്ലിനെ എതിര്‍ത്തു. ബില്ലിനെ 'ഹസാരെ' അംഗീകരിച്ച മുതലാണ് ഹസാരയില് നിന്നും കേജരിവാള് അകന്നത്. ഹസാരെ നിരാഹാരം അവസാനിപ്പിക്കുകയും ചെയ്തു. 'ബില്ലിനെപ്പറ്റി ഹസാരെ മനസിലാക്കിയിട്ടില്ലെന്നും' കേജരി വാള് ആരോപിച്ചു. 'പാസ്സാക്കിയ നിര്‍ദ്ദിഷ്ട ബില്ല് അഴിമതി തടയാന് ഉപകാരപ്പെടുകയില്ലെന്നു മാത്രമല്ല അഴിമതിക്കാരെ സംരക്ഷിക്കുന്ന വിധമാണ് തയ്യാറാക്കിയതെന്നും' കുറ്റപ്പെടുത്തി. 'ഈ ബില് പാസായാല് ഒരു മന്ത്രി പോയിട്ട് ഒരു എലിപോലും ജയിലില് പോവില്ലെന്നും' അദ്ദേഹം പരിഹസിച്ചു.\n'ജന് ലോക്പാല്' ബില്ല് രാഷ്ട്രീയമായി അഭിപ്രായൈക്യം പാലിക്കണമെന്ന ആശയമായിരുന്നു ഹസാരയ്ക്ക് ഉണ്ടായിരുന്നത്. 'വിവിധ രാഷ്ട്രീയ പാര്‍ട്ടികളുമായി സംസാരിച്ചതുകൊണ്ട് യാതൊരു പുരോഗമനവും നേടാന് പോവുന്നില്ലെന്ന്' കേജരിവാളും വാദിച്ചു. 'സ്വന്തമായി പാര്‍ട്ടി രൂപീകരിച്ച് പ്രശ്‌നങ്ങള് കൈകാര്യം ചെയ്യണമെന്നും' കേജരിവാള് അഭിപ്രായപ്പെട്ടു. ഇതേ സംബന്ധിച്ച് അഭിപ്രായ രൂപീകണത്തിനായി ഒരു സര്‍വേ നടത്താന് സംഘടന രൂപീകരിച്ചു. പുതിയതായി രൂപീകരിക്കുന്ന ഒരു രാഷ്ട്രീയ പാര്‍ട്ടിയുടെ ആവശ്യത്തെ സര്‍വ്വേ ഫലം വെളിപ്പെടുത്തിയിരുന്നു. അഴിമതിക്കെതിരായ പോരാട്ടക്കാരില് അഭിപ്രായ ഭിന്നതകളുണ്ടായി. എതിരഭിപ്രായക്കാര് കെജ്രിവാളുമായി ഒരു ഒത്തുതീര്‍പ്പിനു ശ്രമിച്ചെങ്കിലും ഫലവത്തായില്ല. 2012 ഒക്ടോബര് രണ്ടാംതിയതി മഹാത്മാഗാന്ധിയുടെ ജന്മദിനത്തില് പുതിയ രാഷ്ട്രീയ പാര്‍ട്ടി രൂപീകൃതമായി. 2012 നവംബര് 26നു ഇന്ത്യന് ഭരണഘടന രചിച്ച ദിവസം പാര്‍ട്ടിയുടെ നയപരിപാടികളും പ്രഖ്യാപിച്ചു. സാധാരണക്കാരുടെ പാര്‍ട്ടിയെന്നര്‍ത്ഥത്തില് പാര്‍ട്ടിയ്ക്ക് 'ആം ആദ്മി പാര്‍ട്ടി' (എ.എ.പി) എന്ന് നാമകരണം ചെയ്തു.\nകേജരിവാള് മുഖ്യമന്ത്രിയാകുന്നതിനു മുമ്പ്' അദ്ദേഹം 'ആം ആദ്മി പാര്‍ട്ടി'യുടെ ദേശീയ കണ്‍വീനറായിരുന്നു. ഡല്‍ഹിയില് അന്ന് പ്രസിഡന്റ് ഭരണമായിരുന്നു നടപ്പിലുണ്ടായിരുന്നത്. അദ്ദേഹത്തിനു മുമ്പ് 'ഷീല ദിക്ഷിത്ത്' ഡല്‍ഹിയുടെ മുഖ്യമന്ത്രിയായിരുന്നു. 2013 ഡിസംബര് നാലാം തിയതി ഡല്‍ഹി അസംബ്ലിയിലേക്ക് പുതിയ പാര്‍ട്ടി മത്സരിച്ചു. തുടര്‍ച്ചയായി മൂന്നുപ്രാവശ്യം മുഖ്യമന്ത്രിയായിരുന്ന ഷീലാ ദിക്ഷിതിനെ 'കേജരി വാള്' തിരഞ്ഞെടുപ്പില് പരാജയപ്പെടുത്തി. 2013 ഡിസംബര് ഇരുപത്തിയെട്ടാം തിയതി അദ്ദേഹം മുഖ്യമന്ത്രിയായി ചുമതലയെടുത്തു. ദൗര്‍ഭാഗ്യവശാല് ഭരണം 49 ദിവസം മാത്രമേ നീണ്ടു നിന്നുള്ളൂ. ഇടക്കാല മന്ത്രി സഭയുടെ കാലത്ത് അദ്ദേഹത്തിന് അഴിമതി നിരോധന ബില്ല് പാസാക്കാന് സാധിക്കാഞ്ഞതിനാല് ഡല്‍ഹി മുഖ്യമന്ത്രി പദം ഒഴിയേണ്ടി വന്നു. മറ്റുള്ള രാഷ്ട്രീയ പാര്‍ട്ടികള് ഒന്നടങ്കം ബില്ലിനെ എതിര്‍ക്കുകയും പിന്തുണ നല്കാതെയുമിരുന്നു. 2013 ഡിസംബര് 28 മുതല് 2014 ഫെബ്രുവരി പതിനാലുവരെ പ്രസിഡന്റ് ഭരണത്തില് 'നജീബ് ജംഗ്' ഡല്‍ഹിയുടെ ഗവര്‍ണ്ണറായി ചുമതലകള് വഹിച്ചിരുന്നു. 2015ലെ ഡല്‍ഹി അസംബ്ലി തിരഞ്ഞെടുപ്പില് അദ്ദേഹത്തിന്റെ പാര്‍ട്ടി വിജയിക്കുകയും 70 സീറ്റില് 67 അസംബ്ലി സീറ്റുകളും കരസ്ഥമാക്കുകയുമുണ്ടായി. നല്ല ഭൂരിപക്ഷത്തോടെ തിരഞ്ഞെടുക്കപ്പെട്ട പാര്‍ട്ടിയുടെ നേതാവെന്ന നിലയില് ഡല്‍ഹി മുഖ്യമന്ത്രിയാവുകയും 2015 ഫെബ്രുവരി പതിനാലാം തിയതി സത്യപ്രതിജ്ഞ കര്‍മ്മം നിര്‍വഹിക്കുകയുമുണ്ടായി.\nകേജരിവാളും പാര്‍ട്ടിയും ഡല്‍ഹിയുടെ ഭരണം പിടിച്ചെടുത്തപ്പോള് 'അഞ്ചു വര്‍ഷം, ഭരണം' എന്ന മുദ്രാവാക്യം മുഴക്കിയിരുന്നു. കെജ്രിവാള് സര്‍ക്കാരിന് ഡല്‍ഹി സ്‌റ്റേറ്റിനെ സാംസ്‌കാരികമായും സാമൂഹികമായും സാമ്പത്തികമായും മെച്ചപ്പെടുത്തണമെന്ന ലക്ഷ്യമുണ്ടായിരുന്നു. ജനങ്ങളുടെ സുരക്ഷിതത്വത്തിനായി സി.സി. ടിവി എവിടെയും ഇന്‍സ്റ്റാള് ചെയ്യുക, 10000 ബസുകള് റോഡുഗതാഗതത്തിനായി വാങ്ങിക്കുക, സര്‍ക്കാര് സേവനങ്ങള് ഓരോരുത്തരുടെയും വീടുകളില് എത്തിക്കുക എന്നീ പദ്ധതികള് ആരംഭിച്ചു. രണ്ടു വര്‍ഷത്തിനുള്ളില് ആയിരം എ.സി ഇലക്ട്രിക്ക് ബസുകള് വാങ്ങാനുള്ള പദ്ധതികളും ഉള്‍പ്പെടുത്തിയിട്ടുണ്ട്. താമസസ്ഥലങ്ങളില് ഒന്നേകാല് ലക്ഷം സി.സി.വി ക്യമാറകള് വീടുകള്‍ക്ക് സമീപം സ്ഥാപിക്കുന്നതും നടപ്പാക്കിക്കൊണ്ടിരിക്കുന്നു. ബസുകളിലും സ്‌കൂളിലും ക്യാമറ സംഘടിപ്പിക്കുന്ന സംവിധാനങ്ങളും പുരോഗമിക്കുന്നു. ആരോഗ്യ മേഖലകളിലും വിദ്യാഭ്യാസ പദ്ധതികളിലും എ.എ.പി സര്‍ക്കാര് മെച്ചമായ പ്രവര്‍ത്തനങ്ങള്‍ക്കും തുടക്കമിട്ടു.\nആരോഗ്യ സുരക്ഷാ പദ്ധതികളില് വന് നേട്ടങ്ങള് കെജ്രിവാള് സര്‍ക്കാരിന് നേടാന് കഴിഞ്ഞു. 'മൊഹല്ല ക്ലിനിക്ക്' പദ്ധതികള് വിജയകരമായിരുന്നു. അത് ലോകാരോഗ്യ സംഘടനകളും മുന് യുണൈറ്റഡ് നാഷന് സെക്രട്ടറി ജനറല് കോഫി അണ്ണനും അഭിനന്ദിക്കുകയുണ്ടായി. വികസിച്ച രാജ്യങ്ങളെപ്പോലെ മെച്ചമായ ആരോഗ്യ സുരക്ഷ പദ്ധതി ഡല്‍ഹിയിലും നടപ്പാക്കാന് സാധിച്ചു. അഞ്ചു കിലോമീറ്റര് റേഡിയസില് ഓരോ ക്ലിനിക്ക് വീതം മൊത്തം 1000 ക്ലിനിക്കുകള് തുറക്കാനായിരുന്നു പദ്ധതി. എന്നാല് പൂര്‍ണ്ണമായും ക്ലിനിക്കുകള് വിപുലീകരിക്കാന് സാധിച്ചിട്ടില്ല. അതിനുള്ള ഏജന്‍സികള്‍ക്ക് സ്ഥലവും കെട്ടിടങ്ങളും ആവശ്യമാണ്. 160 ക്ലിനിക്കുകള് മാത്രമേ നാളിതു വരെയായി തുടങ്ങാന് സാധിച്ചിട്ടുള്ളൂ. 668 ക്ലിനിക്കുകള് പുതിയ സ്ഥലങ്ങളില് ഉടന് തുടങ്ങും. ക്ലിനിക്കുകള് അടുത്തടുത്ത് സ്ഥാപിച്ചിരിക്കുന്നതുമൂലം ഡയബെറ്റിക്‌സും ഹൈപ്പര് ടെന്‍ഷന് പോലുള്ള അസുഖങ്ങളും കണ്ടെത്തി അവിടെ രോഗനിര്‍ണ്ണയം നടത്താന് സാധിക്കും. താണ വരുമാനക്കാരായ രോഗികള്‍ക്ക് ക്ലിനിക്കുകള് പ്രയോജനപ്രദവുമാണ്. സൗജന്യമായ സര്‍ജറി, റേഡിയോ ഡയഗ്‌നോസിസ് ടെസ്റ്റുകള് (ൃമറശീറശമഴിീശെ െലേേെ)െ മുതലായവകള് ക്ലിനിക്കുകള് വഴി നടത്തുന്നതുകൊണ്ട് ഹോസ്പിറ്റലിലെപ്പോലെ നീണ്ട ലൈനില് രോഗികള്‍ക്ക് നില്‍ക്കേണ്ടതില്ല.\nപരിഷ്‌ക്കരണപ്രകാരം വൈദ്യുതി ബില്ലില് 50 ശതമാനം സബ്‌സിഡി അനുവദിക്കുന്നു. വൈദുതിക്ക് നികുതി കൂട്ടിയില്ല. ഇരുപതു കിലോ ലിറ്റര് സൗജന്യ വെള്ളം റേഷനിങ് തുടരുന്നു. വിദ്യാഭ്യാസത്തിനായി 20172018 സാമ്പത്തിക ബഡ്ജറ്റില് 11300 കോടി രൂപ അനുവദിച്ചിരുന്നു. അത് മൊത്തം ബഡ്ജറ്റിന്റെ നാലിലൊന്ന് പണം വരും. അങ്ങനെ അനുവദിച്ച പണത്തില് നിന്നും 8000 പുതിയ ക്ലാസ് മുറികള് ഉണ്ടാക്കി. 400 പുതിയ ലൈബ്രറികളും സ്ഥാപിച്ചു. അദ്ധ്യാപകര്‍ക്ക് സ്‌പെഷ്യല് ട്രെയിനിങ് നിര്‍ബന്ധമാക്കി. െ്രെപവറ്റ് സ്‌കൂളുകള് യാതൊരു കാരണവശാലും ഫീസ് കൂട്ടാന് പാടില്ലെന്നും കര്‍ശനമായ നിര്‍ദേശങ്ങളും നല്‍കിയിട്ടുണ്ട്. ഉന്നത വിദ്യാഭ്യാസത്തിന് ഒരു വിദ്യാര്‍ത്ഥിക്ക് പത്തു ലക്ഷം രൂപവരെ വായ്പ്പ അനുവദിച്ചിട്ടുണ്ട്.ഇരുപത് പുതിയ ഡിഗ്രി കോളേജുകള് തുറക്കുന്നതിനായി ഡല്‍ഹി യുണിവേഴ്‌സിറ്റിയുടെ അംഗീകാരത്തിനായി കാത്തിരിക്കുന്നു.\nസൗജന്യ ആരോഗ്യ ഇന്‍ഷുറന്‍സ് നല്‍കുന്നതും കെജ്രിവാള് സര്‍ക്കാരിന്റ നേട്ടമാണ്. മാസം 9724 രൂപ കുറഞ്ഞ വേതനമായിരുന്നത് 13350 രൂപയായി വര്‍ദ്ധിപ്പിച്ചു. സാങ്കേതികമായി ചെറിയ പരിജ്ഞാനം ഉള്ളവരുടെ മാസ ശമ്പളം 10764 രൂപയായിരുന്നത് 14698 രൂപയാക്കി. സാങ്കേതിക പരിജ്ഞാനം ഉള്ള തൊഴിലാളികളുടെ ശമ്പളം 11830 രൂപയില്‍നിന്നും 16182 രൂപയായി നിശ്ചയിച്ചു. നിലവിലുണ്ടായിരുന്ന പെന്‍ഷന് തുക വര്‍ദ്ധിപ്പിച്ചു. വൃദ്ധ ജനങ്ങള്‍ക്കും ഭര്‍ത്താവ് മരിച്ച നിരാലംബരായ സ്ത്രീകള്‍ക്കും മാസം 1000 രൂപ നല്‍കാനും തുടങ്ങി. നിയമപരമല്ലാത്ത കോളനികളിലും അവിടെ താമസിക്കുന്നവരിലും ശുചിത്വ ബോധം ഉണര്‍ത്തുകയും കോളനികളിലെ അഴുക്കു ചാലുകള് വൃത്തിയാക്കുന്ന പദ്ധതികളും ആവിഷ്‌ക്കരിച്ചു. മലിന വസ്തുക്കള് ഒഴുകിപോകാനുള്ള ചാലുകളും കോണ്‍ക്രീറ്റുകള്‍കൊണ്ട് (ലെംലൃ ഹശില) നിര്‍മ്മിക്കുന്നു. െ്രെഡനേജ് സംവിധാനങ്ങളും വിപുലീകരിക്കുന്നുണ്ട്. 600 കോളനികളിലെ മലിന ദുരീകരണ പദ്ധതികള് നടപ്പാക്കിക്കൊണ്ടിരിക്കുന്നു. 500 കിലോമീറ്റര് പിഡബ്‌ള്യു റോഡ് വിസ്തൃതികൂട്ടി നന്നാക്കുകയും ചെയ്യുന്നു. ശുദ്ധജലം കൊണ്ടുവരാനായുള്ള പൈപ്പ് ലൈന് ജോലികളും പുരോഗമിക്കുന്നുണ്ട്. ഒന്നര ലക്ഷം പബ്ലിക്ക് ബാത്ത്‌റൂം പണിയുമെന്നുള്ള പദ്ധതിയില് 21000 പബ്ലിക്ക് ബാത്തുകള് നാളിതുവരെ തീര്‍ത്തിട്ടുണ്ട്.\nഇനിമേല് സര്‍ക്കാര് ഡോകുമെന്റുകള് ലഭിക്കാന് മജിസ്‌ട്രേറ്റിന്റെയോ ഗസറ്റഡ് ഓഫിസര്‍മാരുടെയോ ഒപ്പുകള്‍ക്ക് ആവശ്യമില്ല. പ്രധാന ഡോകുമെന്റുകളില് സ്വയം ഒപ്പു മതിയാകും. സര്‍ക്കാര് ഡോക്യൂമെന്റുകളും സര്‍ട്ടിഫിക്കേറ്റുകളും വീട്ടില് കൊണ്ടുപോയി കൊടുക്കുന്നതു കാരണം പൊതുജനങ്ങള്‍ക്ക് ഉദ്യോഗസ്ഥരുടെ മുമ്പില് ലൈനില് നിന്ന് സമയം പാഴാക്കേണ്ടതില്ല. ജനനം, മരണം, വരുമാനം, ജാതി സര്‍ട്ടിഫിക്കറ്റ്, െ്രെഡവിംഗ് ലൈസന്‍സ്, വിവാഹ സര്‍ട്ടിഫിക്കറ്റ്, റേഷന് കാര്‍ഡ്, വാട്ടര്, ഇലക്ട്രിസിറ്റി കണക്ഷന്, എന്നിവകള്‍ക്കുള്ള ഡോകുമെന്റുകള് ഓരോരുത്തരുടെയും വീട്ടുപടിക്കല് എത്തിക്കും. മെഡിക്കല് ചരിത്രം ഉള്‍ക്കൊള്ളിച്ചുകൊണ്ടുള്ള ഹെല്‍ത്ത് കാര്‍ഡ് ഓരോ പൗരനും നല്‍കുന്നു. '1076' എന്ന നമ്പറില് വിളിച്ചാല് സര്‍ക്കാര് സേവനം അമ്പതു രൂപയ്ക്ക് ലഭ്യമാണ്. ഡല്‍ഹിയുടെ പതിനൊന്ന് ജില്ലകളിലും ആവശ്യക്കാര്‍ക്ക് ഡോക്കുമെന്റുകള് എത്തിക്കുന്നു. ഡല്‍ഹി ഇന്ത്യയ്ക്ക് ഒരു മാതൃക പട്ടണവും സംസ്ഥാനവുമായി മാറിയിരിക്കുന്നു.\nഎ.എ.പി പാര്‍ട്ടി 'എല്ലാം സാധ്യമെന്ന' പുതിയ മുദ്രാവാക്യം മുഴക്കിയിരുന്നെങ്കിലും വിമര്‍ശനങ്ങളില്‍ക്കൂടിയും കടന്നുപോവുന്നു. ഡല്‍ഹി സെക്രട്ടറിയേറ്റില് എല്ലാം സാധ്യമല്ലെന്ന് മൂന്നു വര്‍ഷത്തെ ഭരണത്തില്‍ക്കൂടി മനസ്സിലാവുകയും ചെയ്തു. വൈദുതിയുടെ നിരക്കു കുറയ്ക്കുന്നതും 20 കിലോ ലിറ്റര് സൗജന്യ വെള്ളം നല്‍കലും, പെട്രോള് റേഷനിംഗും നടപ്പാക്കുമെന്ന രാഷ്ട്രീയ അജണ്ട പരിപൂര്‍ണ്ണ വിജയമായിരുന്നില്ല. അന്തരീക്ഷ മലിനീകരണത്തിലും ട്രാന്‍സ്‌പോര്‍ട്ട് സംവിധാനത്തിലും കാര്യമായ പുരോഗമനം ഉണ്ടായിട്ടില്ല. തിരഞ്ഞെടുപ്പുകാലങ്ങളില് ഭരണ മുന്നണി ജനങ്ങള്‍ക്കു നല്‍കിയ വാഗ്ദാനങ്ങള് ഫലപ്രദമാകാതെ പലതും പാളിപോയിട്ടുണ്ട്. 2018ല് 3000 പുതിയ ബസുകളും 2000 എയര് കണ്ടീഷനില്ലാത്ത ബസുകളും 1000 ഇലട്രിക്ക് ബസുകളും നിരത്തില് ഓടിക്കുമെന്നു വാഗ്ദാനങ്ങളുണ്ടായിരുന്നു. ഡിസംബറിനുള്ളില് മൊത്തം 10000 ബസുകള് സേവനത്തിനുണ്ടാകുമെന്ന എ.എ.പി സര്‍ക്കാരിന്റ വാക്കുകളും ഫലവത്തായില്ല. പട്ടണങ്ങളില് ക്ലിനിക്കുകള്‍കൊണ്ട് വലിയ പ്രയോജനമില്ല. ചെറിയ സുഖക്കേടുകള്‍ക്കു പോലും ക്ലിനിക്കുകളില് പോകാതെ രോഗികള് ഹോസ്പിറ്റലിനെ അഭയം പ്രാപിക്കുന്നതാണ് കാരണം. ക്ലിനിക്കുകളുടെ ആരംഭത്തോടെ ഹോസ്പിറ്റലുകളില് രോഗികള് എത്തുന്നതും കുറഞ്ഞു. അത്തരമുള്ള സ്ഥിതിവിശേഷങ്ങള് ഹോസ്പിറ്റലുകളുടെ പ്രവര്‍ത്തനങ്ങള്‍ക്ക് തടസമാവുകയും ചെയ്യുന്നു. ഡല്‍ഹിയുടെ അന്തരീക്ഷം ഇന്നും മലിനം നിറഞ്ഞതാണ്. പൊതുഗതാഗതം വളരെ ശോചനീയമായി തുടരുന്നു. യമുനാ നദിയുടെ അഞ്ചു കിലോമീറ്റര് ദൂരം വൃത്തിയാക്കുന്ന പദ്ധതിക്ക് വിജയം കാണാനായില്ല. മിതമായ നിരക്കില് ഭക്ഷണം വിതരണം ചെയ്യാന് 100 ക്യാന്റീനുകള്‍ക്കും പദ്ധതിയിട്ടിരുന്നു. എങ്കിലും എല്.എന്.ജെ.പി ഹോസ്പിറ്റലിനു സമീപം ഒരു ക്യാന്റീന് മാത്രമേ നാളിതുവരെയായി തുടങ്ങിയിട്ടുള്ളൂ.\nകെജ്രിവാളിന്റെ രാഷ്ട്രീയ ഗുരുവായ അണ്ണാ ഹസാരെ സര്‍ക്കാര് നയങ്ങളെ പൂര്‍ണ്ണമായും എതിര്‍ത്തുകൊണ്ടിരിക്കുന്നു. വിദ്വെഷത്തിന്റെ ഭാഷ കെജ്രിവാളിനെതിരെ ഉപയോഗിക്കാറുമുണ്ട്. ഹസാരെ പറഞ്ഞു, 'ഷുങ്കളു' കമ്മിറ്റി റിപ്പോര്‍ട്ട്! തന്നെ വളരെയധികം വേദനിപ്പിച്ചു. അരവിന്ദ കേജരിവാളും ഞാനും അഴിമതിക്കെതിരായി, അഴിമതിയില്ലാത്ത നമ്മുടെ രാജ്യത്തിനായി ഒന്നിച്ചു പോരാടി. എന്നാല് അദ്ദേഹം എന്റെ പ്രതീക്ഷകള് മുഴുവനായി തകര്‍ത്തു. വിദ്യാഭ്യാസമുള്ള പുതിയ തലമുറ പുത്തനായ ചിന്തകളുമായി രാജ്യത്തെ അഴിമതികളില്‍നിന്നും മോചനമാക്കുമെന്നാണ് ഞാന് വിചാരിച്ചത്. വാസ്തവത്തില് എന്റെ സ്വപ്നങ്ങളെല്ലാം ചിതറിപ്പോയി. കേജരി വാള് 'ആം ആദ്മി പാര്‍ട്ടി' ആരംഭിച്ചപ്പോള് ദൈവം എന്നെ അദ്ദേഹത്തില്‍നിന്നും അകറ്റാന് സഹായിച്ചു. അല്ലായിരുന്നുവെങ്കില് സത്യത്തിന്റെ വഴി എന്റെ മുമ്പില് ഇല്ലാതാകുമായിരുന്നു. അദ്ദേഹം മുഖ്യ മന്ത്രിയായെങ്കിലും ഒരിക്കലും എനിക്ക് അദ്ദേഹത്തെ കാണാന് പോലും താല്‍പ്പര്യമുണ്ടായിട്ടില്ല. അദ്ദേഹം എന്നെ ഗുരുവെന്നു സംബോധന ചെയ്യുന്നു. വാസ്തവത്തില് ദൈവം എന്നെ അദ്ദേഹത്തില് നിന്നും രക്ഷിക്കുകയായിരുന്നു.'\nമൂന്നു വിദഗ്ദ്ധരായവര് ഒത്തൊരുമിച്ചാണ് 'ഷുങ്കളു കമ്മീഷന് റിപ്പോര്‍ട്ട്' തയ്യാറാക്കിയത്. ഡല്‍ഹി സ്‌റ്റേറ്റ് ഭരണകൂടത്തില് കെജ്രിവാള് ഭരണത്തിലെ നിയമനങ്ങളില് കണ്ട സ്വജന പക്ഷപാതങ്ങളുടെ പൂര്‍ണ്ണമായ റിപ്പോര്‍ട്ട് 2016 നവംബര് ഇരുപത്തിയേഴാം തിയതി കമ്മറ്റി പുറത്തുവിട്ടു. ഡല്‍ഹി ആരോഗ്യ മന്ത്രി 'സത്യേന്ദര് ജെയ്‌നിന്റെ' മകള് സൗമ്യ ജെയ്‌നിന്റെ ഹെല്‍ത്ത് ഡിപ്പാര്‍ട്ട്‌മെന്റില് നിയമനത്തെ കമ്മറ്റി ചോദ്യം ചെയ്തിരുന്നു. ട്രാന്‍സ്‌പോര്‍ട്ട് മന്ത്രി തുടക്കമിട്ട ബസ് സര്‍വീസിലും അഴിമതികളുണ്ടെന്ന് കണ്ടെത്തി. 'സര്‍ക്കാര് ഉദ്യോഗസ്ഥകളായ സ്ത്രീകള്‍ക്കുവേണ്ടിയുള്ള ഡല്‍ഹിയിലെ ഗവണ്മെന്റ് ക്വാര്‍ട്ടേഴ്‌സുകളുടെ കമ്മീഷണറായ 'സ്വാതി മലിവാല്, എംഎല്‍എ യായ അഖിലേഷ് ത്രിപാഠിയ്ക്ക് ക്വാര്‍ട്ടേഴ്‌സ് നല്‍കിയതിലും ചോദ്യമുണ്ടായിരുന്നു. കേജരി വാളിന്റെ ഭാര്യയുടെ ബന്ധുവായ 'നികുഞ്ചി അഗര് വാളിന്' ആരോഗ്യ മന്ത്രിയുടെ സ്‌പെഷ്യല് ഡ്യൂട്ടി ഓഫീസറായി നിയമനം കൊടുത്തതും നിയമ വിരുദ്ധമാണെന്നു കണ്ടു. പാര്‍ട്ടി ആവശ്യത്തിനായി സര്‍ക്കാരിന്റെ ബംഗ്‌ളാവ് എ.എ.പി ഉപയോഗിക്കുന്നതിലും വിമര്‍ശനമുണ്ടായിരുന്നു. നിയമാനുസ്രതമല്ലാതെ സര്‍ക്കാര് ഓഫിസ് ഉപയോഗിച്ചതിന് 27 ലക്ഷം രൂപ ഫൈന് ഇടുകയും ചെയ്തു.\nകേജരിവാള് പുസ്തകങ്ങളെഴുതിയതു കൂടാതെ അനേക അവാര്‍ഡുകളും നേടിയിട്ടുണ്ട്. 'രാമോന് മാഗ്‌സായസായ അവാര്‍ഡ്' കരസ്ഥമാക്കിയിരുന്നു. അഴിമതിക്കെതിരായുള്ള പോരാട്ടത്തിലെ നേട്ടങ്ങള് മാനിച്ചാണ് അദ്ദേഹത്തിന് 2006ല് രാമോന് മാഗ്‌സായസായ അവാര്‍ഡ് ലഭിച്ചത്. അങ്ങനെ ലഭിച്ച അവാര്‍ഡിന്റെ തുക പൊതുജന സേവനം നടത്തുന്ന ഒരു ഗവേഷണ കേന്ദ്രത്തിന് സംഭാവനയായി നല്‍കുകയും ചെയ്തു.\nകെജ്രിവാള് തുടക്കമിടുന്ന എത്ര നല്ല പരിഷ്‌ക്കാരങ്ങളെയും കേന്ദ്രസര്‍ക്കാര് എതിര്‍ക്കുകയെന്നത് പതിവായിരിക്കുന്നു. ഡല്‍ഹിയുടെ ഗവര്‍ണ്ണര് പുരോഗമനപരമായ ഏതു പദ്ധതികള്‍ക്കും വിഘാതമായിരിക്കും. കേന്ദ്ര സര്‍ക്കാരിന്റെ പരിധിയിലുള്ള ഡല്‍ഹിയില് സി.സി.വി ക്യാമറകള് സ്ഥാപിക്കണമെങ്കില് കേന്ദ്ര പോലീസിന്റെ അനുവാദം വേണമെന്ന് ഗവര്‍ണ്ണര് 'അനില് ബൈജാന്റെ' ഉത്തരവ് കേജരി വാള് പരസ്യമായി കീറിക്കളഞ്ഞു. 'സ്ത്രീകള്‍ക്കും ന്യുന പക്ഷങ്ങള്‍ക്കും എതിരെ ആക്രമണങ്ങള് വര്‍ദ്ധിച്ചിരിക്കുന്നതിനാലാണ്! സി.സി.വി ക്യാമറാകള് സ്ഥാപിക്കുന്നതെന്നും' അദ്ദേഹം പറഞ്ഞു. 'ഡല്‍ഹിയില് കുറ്റവാളികള് പെരുകാന് കേന്ദ്ര സര്‍ക്കാര് നയം കാരണമാകുന്നുവെന്നും' കേജരിവാള് കുറ്റപ്പെടുത്തി.\nഫോര്‍ച്യൂണ് മാഗസിനില് ലോകത്തെ മികച്ച നേതാക്കന്മാരുടെ പട്ടികയില് കെജ്രിവാളുമുണ്ട്. പ്രബുദ്ധരായ ലോക നേതാക്കന്മാരില് അദ്ദേഹം നാല്പത്തിരണ്ടാം സ്ഥാനത്തു നില്‍ക്കുന്നു. ഒരു വര്‍ഷം മുമ്പ് അഞ്ചാം സ്ഥാനത്തുണ്ടായിരുന്ന പ്രധാനമന്ത്രി മോദിയുടെ പേര് ഉള്‍പ്പെടുത്താതെ ഫോര്‍ച്യൂണ് മാഗസിന് തഴഞ്ഞിരിക്കുന്നു. ഡല്‍ഹിയില് അന്തരീക്ഷ മലിനീകരണത്തിനായി വാഹനങ്ങള്‍ക്ക് ഏര്‍പ്പെടുത്തിയ നിയന്ത്രണമാണ് അദ്ദേഹത്തെ ലോക നേതാക്കളുടെ സ്ഥാനത്തേയ്ക്ക് എത്തിച്ചത്. കെജ്രിവാളിന്റെ അന്തരീക്ഷ ശുദ്ധീകരണ പദ്ധതി വന് വിജയമായിരുന്നുവെന്ന് ഫോര്‍ച്യൂണ് മാഗസിന് അഭിപ്രായപ്പെട്ടു.


Lord Ram Archives - BIGNEWSLIVE | Latest Malayalam News\nHome Tag Lord Ram\n‘അയോധ്യയിലെ രാമക്ഷേത്രത്തില് സ്ഥാപിക്കുന്ന ശ്രീരാമ വിഗ്രഹത്തിന് മീശ വേണം, മീശ ഇല്ലെങ്കില് പിന്നെ ക്ഷേത്രം നിര്‍മ്മിച്ചാലും തന്നെ പോലുളള രാമഭക്തര്‍ക്ക് ഒരു കാര്യവുമില്ല’; പുതിയ ആവശ്യവുമായി ഹിന്ദുത്വ നേതാവ്\nപൂനെ: ആഗസ്റ്റ് 5ന് അയോധ്യയില് രാമക്ഷേത്ര നിര്‍മ്മാണ പ്രവര്‍ത്തനങ്ങള്‍ക്ക് തുടക്കം കുറിച്ച് കൊണ്ട് ഭൂമി പൂജ നടക്കാനിരിക്കുകയാണ്. അതിനിടെ പുതിയ ആവശ്യമുന്നയിച്ചുകൊണ്ട് ഹിന്ദുത്വ നേതാവ് സംബാജി ബിഡെ ...\nയഥാര്‍ത്ഥ അയോധ്യ നേപ്പാളിലാണെന്ന് നേപ്പാള് പ്രധാനമന്ത്രി കെപി ശര്‍മ ഒലി; ശ്രീരാമന് ഇന്ത്യക്കാരനല്ല, നേപ്പാളിയാണെന്നും വാദം\nകാഠ്മണ്ഡു: അതിര്‍ത്തി പ്രശ്‌നത്തെ തുടര്‍ന്ന് ഇന്ത്യയും നേപ്പാളും തമ്മില് അസ്വാരസ്യങ്ങള് കത്തിനില്‍ക്കെ പുതിയ വാദവുമായി നേപ്പാള് പ്രധാനമന്ത്രി കെപി ശര്‍മ ഒലി. യഥാര്‍ത്ഥത്തില് ഉള്ള അയോധ്യ കിടക്കുന്നത് ...\nഎന്റെ പിതാവ് ശ്രീരാമന്റെ 309-ാമത്തെ പിന്തുടര്‍ച്ചക്കാരന്; അവകാശവാദവുമായി ബിജെപി എംപി\nജയ്പുര്: ശ്രീരാമന്റെ പിന്തുടര്‍ച്ചക്കാരിയെന്ന അവകാശവാദവുമായി ബിജെപി എംപി. തന്റെ കുടുംബം ശ്രീരാമന്റെ മകന് കുശന്റെ പിന്തുടര്‍ച്ചക്കാരാണെന്ന വാദവുമായി രാജസ്ഥാനില് നിന്നുള്ള ബിജെപി എംപി ദിയാകുമാരിയാണ് രംഗത്തെത്തിയത്. അയോധ്യാക്കേസുമായി ...\nശ്രീരാമന് ഹിന്ദുക്കളുടെ മാത്രമല്ല, മുസ്ലീംങ്ങളുടെയും പൂര്‍വ്വികനാണ്; ബാബ രാംദേവ്\nന്യൂഡല്‍ഹി: അയോധ്യയില് രാമക്ഷേത്രം നിര്‍മ്മാണത്തെ കുറിച്ചുള്ള വിവാദങ്ങള് തുടരുമ്പോള് പുതിയ ഒരു പ്രസ്താവനയുമായി രംഗത്തെത്തിയിരിക്കുകയാണ് പതഞ്ജലി സ്ഥാപകന് ബാബ രാംദേവ്. ഇത്തവണ അദ്ദേഹം പറഞ്ഞിരിക്കുന്നത് ശ്രീരാമന് ഹിന്ദുക്കളുടെ ...\nശിവ ഭക്തനു ശേഷം രാമനായി ‘രാഹുല്’! ചര്‍ച്ചാ വിഷയമായി പാറ്റ്‌നയിലെ പോസ്റ്ററുകള്\nബിഹാര്: രാമനായി രാഹുല് ഗാന്ധി. ബിഹാറിലെ പാറ്റ്‌നയിലാണ് രാഹുല് ഗാന്ധിയെ രാമനായി ചിത്രീകരിച്ച് പോസ്റ്റര് പ്രത്യക്ഷപ്പെട്ടിരിക്കുന്നത്. പാറ്റ്‌നയില് ഫെബ്രുവരി മൂന്നിന് നടത്താന് പോകുന്ന കോണ്‍ഗ്രസ് റാലിയുടെ പോസ്റ്ററുകളിലാണ് ...